 CUPRINS Curs introductiv 2 Etica de tip kantian 10 Utilitarismul 17 Contractualismul 22 Etici ale drepturilor 27 Profesionalism şi etică profesională 33 Concepte centrale în etica profesională 42 Etica în politică 48 Etica în administraţia publică 55 Etica afacerilor 63 Etica juridică 70 Etica în mass-media 77 Etica medicală 84 Bibliografie 92 Anexe 97 1 Tema I Curs introductiv Etica şi morala Obiectivele acestei teme sunt următoarele: a) Să cunoaşteţi semnificaţia termenilor: etică, morală, deontologie, morală comună, morală religioasă, normă b) Să înţelegeţi distincţia între morală, etică, morală publică, morală privată c) Să puteţi construi argumente pentru necesitatea eticii în comunităţile moderne d) Să puteţi analiza exemple de situaţii morale cu ajutorul conceptelor studiate Conţinut: 1 Semnificaţia conceptelor de morală şi etică 2 Prejudecăţi în privinţa moralei 3 Etică, morală şi religie 4 Ce implică etica pentru viaţa publică? 5 Relativism şi absolutism 1 Semnificaţia conceptelor Rădăcina etimologică a noţiunii de etică se află în limba greacă: ethos, iar noţiunea de morală îşi are rădăcina în limba latină: mores Potrivit primei tradiţii de definire a eticii, aceasta este considerată: ştiinţă a comportamentului, moravurilor; studiu teoretic al principiilor care guvernează problemele practice, iar morala este socotită: totalitatea mijloacelor pe care le folosim pentru ca să trăim într-un mod omenesc; ansamblul prescripţiilor concrete adoptate de către agenţi individuali sau colectivi Potrivit celei de-a doua tradiţii de definire, etica este ansamblul regulilor de conduită împărtăşite de către o comunitate anumită, reguli care sunt fundamentate pe distincţia între bine şi rău Morala este ansamblul principiilor de dimensiune universal-normativă (adeseori dogmatică), bazate pe distincţia între bine şi rău (vezi J J Wundenburger, 1993, p XIV) În politică, administraţie publică, afaceri, media, educaţie, medicină ş a termenul preferat este cel de etică Termenul morală este legat de viaţa privată Respectăm morala în viaţa privată şi etica în viaţa publică (politică, civică, profesională) Deontologia (în sens restrâns) reprezintă ansamblul regulilor după care se ghidează o organizaţie, instituţie, profesie sau o parte a acesteia, prin intermediul organizaţiilor profesionale care devin instanţa de elaborare, aplicare şi supraveghere a aplicării acestor 2 reguli (H Isaac, 1996, vezi Mercier, 1999) Se consideră că etica studiază relaţia între mijloacele utilizate într-o instituţie (organizaţie, asociaţie) şi scopurile pe care şi le propune acea instituţie (organizaţie, asociaţie) Scopul demersurilor etice îl reprezintă moralitatea Moralitatea este un ideal în sens normativ al termenului ideal Moralitatea exprimă ceea ce ar trebui să facem şi ceea ce nu ar trebui să facem dacă am fi raţionali, binevoitori, imparţiali, bine intenţionaţi (Timo Airaksinen, 1988, p 202) 2 Prejudecăţi în privinţa moralei La nivelul simţului comun morala este adeseori percepută ca tip de principii şi norme care au rolul de a stăvili "instinctul plăcerii" O glumă populară spune că tot ce este plăcut este fie ilegal, fie imoral, este mereu interzis, sau cel puţin îngraşă Cea mai frecventă confuzie este identificarea moralităţii cu conduita sexuală În acest sens, moralitatea înseamnă: puritanism, abstinenţă, interdicţii sexuale, virtutea înţeleasă ca virtute sexuală (fidelitate sau abstinenţă) Moraliştii sunt priviţi drept gardieni ai purităţii, înăcriţi, bătrâni, inchizitoriali, oameni mereu puşi să-i judece pe alţii, să-i condamne în faţa opiniei publice, să-i arate cu degetul Această confuzie vine dintr-o tradiţie mai veche, specifică societăţii premoderne, adică, în contextul nostru, a acelui tip de societate în care separaţia dintre public şi privat era slabă, comunitatea era omogenă religios şi cutumiar sau colectivitatea prima ca importanţă asupra individului În comunităţile închise, foarte tradiţionaliste şi conservatoare, teama şi veneraţia faţă de “instanţa morală” erau motivaţii esenţiale pentru supunerea la norme şi obiceiuri În comunităţile deschise primează respectul şi aprecierea faţă de semeni şi faţă de principiile morale convenite în comunitate 3 Etică, morală şi religie Morala este o parte considerabilă a vieţii noastre Doar în situaţii de rutină şi automatisme nu avem dileme şi nu ne punem problemele specifice moralei: Problemele centrale ale moralei sunt următoarele: - Ce ar trebui să facem (ce ar fi bine, drept, corect, onest)? - Cum ar trebui să-i judecăm pe alţii şi pe noi înşine? - Cum trebuie să-i tratăm pe alţii şi să admitem să fim trataţi de ceilalţi? - Ce scopuri sunt demne de a fi urmate în viaţă? - Care este cel mai bun mod de viaţă? - Ce fel de persoană ar trebui să fiu? Dacă o persoană se apropie de standardele morale ale unei comunităţi (religioase, politice, profesionale ş a), ea se bucură de apreciere (este membră valoroasă a comunităţii), încredere (este o persoană pe care te poţi baza că nu te trădează, se ţine de promisiuni, respectă principii), 3 sau dimpotrivă, este blamată ( judecată ca o persoană ca vinovată, socotită imorală (lipsită de valoare ca membră a comunităţii respective), pedepsită prin dispreţ, oprobiu, izolare, marginalizare, excludere, alungare În anumite comunităţi se aplică pedepse fizice (de exemplu stigmatizarea), inclusiv pedeapsa capitală Câteva exemple sunt semnificative: femeilor din triburile africane li se taie inelele montate în jurul gâtului (iar acesta se fracturează) dacă sunt considerate vinovate grav Un număr mare de învăţătoare algeriene au fost mitraliate de către un grup de fundamentalişti islamici pentru delictul de a apărea în spaţiul public să-i înveţe pe alţii Răspunsurile la problemele morale le putem afla şi din morala comună, din obiceiuri, din standardele comunităţii în care trăim Dar morala comună este nereflectivă Atunci când o adoptăm, tendinţa este să ne luăm după alţii, fără să ne întrebăm de ce şi nici dacă este bine sau drept să o facem Etica este teorie asupra moralei Un demers etic înseamnă să reflectăm asupra principiilor generale (inclusiv pe ce bază aleg un anumit set de principii în raport cu altul) şi să judecăm din perspectiva acestor principii ce ar trebui să facă o persoană, inclusiv noi înşine, într-o situaţie particulară Spre deosebire de etică, morala are o semnificativă componentă emoţională Etica: implică mai multă detaşare, explorarea şi acceptarea modurilor de viaţă alternative Acceptarea unei etici nu cere abandonarea unei morale private, ci considerarea celorlalte principii şi norme morale ca alternative posibile în diferite contexte Rolul eticii este să ajute oamenii şi instituţiile să decidă ce este mai bine să facă, pe ce criterii să aleagă şi care le sunt motivaţiile morale în acţiunile lor Distincţia între etică şi religie Din perspectivă religioasă, Dumnezeu este primă cauză, inclusiv a actelor morale Este sursă normativă supremă Este prezent în intuiţie şi percepţie speciale (în revelaţii, profeţii, este întrupat) Perceptele morale sunt porunci revelate Oamenii religioşi acceptă morala religioasă fără să caute evidenţe, raţiuni, argumente sau dovezi palpabile Ei se ghidează după principiul: crede şi nu cerceta Poruncile divine sunt o problemă de credinţă, nu de deliberare raţională Morala religioasă îl are ca scop suprem pe Dumnezeu: "Iubeşte-L pe Domnul Dumnezeul tău! (vezi I-a poruncă a religiei creştine) Sensul vieţii omului credincios este mântuirea iar mijlocul de a o dobândi este respectarea căii divine (a poruncilor divine revelate profeţilor şi sfinţilor sau întrupate în Iisus) Marea promisiune a moralei religioase este fericirea veşnică, cea din viaţa veşnică, iar în viaţa pământească moralitatea este pregătirea pentru a fi demn de această fericire Societăţile moderne şi postmoderne au consfinţit ieşirea din particularismul religios Astfel de societăţi capătă caracteristicile secularizării (ale separaţiei bisericii de atât şi de instituţiile laice) Aceasta nu înseamnă că modernitatea este atee, ci că ea se caracterizează prin comunităţi foarte heterogene religios, separă privatul de public, este contractualistă, inclusiv în privinţa normelor etice, se axează pe dezvoltarea instituţiilor şi organizaţiilor care au nevoie de coduri etice particularizate Problemele creării unor astfel de coduri sunt de tipul: Cum am putea 4 să coexistăm bine şi drept într-o anumită instituţie sau organizaţie, indiferent de credinţele religioase, de principiile şi obişnuinţele morale private ale fiecăruia dintre noi? Morala religioasă devine o opţiune personală şi comunitară, dar ea nu poate funcţiona ca atare în profesii, viaţa politică, organizaţii neguvernamentale cu caracter laic, în administraţie În aceste condiţii putem spune că modernitatea este imorală sau amorală? Sau acceptăm mai degrabă construcţiile etice (raţionale, deliberative, negociative), ca un substitut mundan şi flexibil al moralei tradiţionale? Pentru funcţionarea vieţii publice avem nevoie de o morală raţională în locul celei religioase (derivată din credinţă) Aceasta presupune punerea în chestiune a credinţelor, obiceiurilor, normelor, dispariţia certitudinilor transcendentale de tipul: aşa stă scris; aşa a spus Profetul; aşa a spus sau făcut Iisus; aşa ne învaţă Budha În schimbul certitudinilor, avem convenţii asupra principiilor şi normelor după care consimţim să trăim Morala laică este de tip convenţional Etica este în căutarea suportului raţional a unei poziţii faţă de alta, caută evidenţe obiective în legătură cu felul în care ar trebui să trăim, ce înseamnă o viaţă cu sens, cum trebuie să-i tratăm pe semeni Implică o minte deschisă şi moduri de viaţă alternative, cu coduri relativ diferite (familial, comunitar, religios, profesional, politic) Orice morală se centrează pe componenta normativă Cu alte cuvinte, ea ne spune ce trebuie sau ar trebui să facă oamenii pentru a fi socotiţi demni de respect şi nu ceea ce fac ei efectiv (componenta descriptivă) De exemplu, un enunţ descriptiv este de tipul: Unii politicieni fac promisiuni mincinoase Un enunţ etic normativ este de tipul: Politicienii nu trebuie să facă promisiuni false Mai explicit, dacă vor să fie demni de încredere (morali, în context), politicienii nu trebuie să facă promisiuni mincinoase Încrederea publică, în cazul nostru, este fundament pentru menţinerea coeziunii comunitare şi a instituţiilor, ba chiar şi a sistemului politic democratic Normele pot să fie formulate ca imperativ categoric: ce trebuie să facă oricine, oricând şi oriunde într-o anumită situaţie (arată ce este obligatoriu să facem sau să ne abţinem să facem) Ele pot să fie formulate ca imperativ ipotetic şi acestea arată ce este dezirabil (ce ar trebui) să facem sau să ne abţinem să facem în anumite situaţii O normă poate să conţină interdicţii (de exemplu: Să nu ucizi decât în legitimă apărare!), permisii (Poţi să nu te supui ordinelor dacă ele încalcă drepturile omului) sau obligaţii (Ţine-ţi promisiunile!) Etica (la fel ca şi morala) se construieşte pe baza unor principii a) Principiul egalităţii în faţa normelor Morala nu este făcută pentru eroi şi sfinţi, nici pentru genii, ci pentru oamenii obişnuiţi Aceasta nu înseamnă că eroii, sfinţii şi geniile nu trebuie să se supună normelor morale, ci subliniază doar faptul că morala este regula, nu excepţia Când vorbim despre egalitatea între oameni, nu ne referim la egalitatea lor intelectuală, biologică, estetică, ci la egalitatea lor în faţa principiilor şi normelor morale şi la egalitatea în faţa legii, tot aşa cum, din punct de vedere religios ne referim la faptul că, în faţa lui Dumnezeu, toţi suntem egali Pentru ca o astfel de egalitate să fie posibilă, principiile şi normele morale 5 trebuie să fie accesibile ca înţelegere, indiferent de gradul de educaţie al persoanei şi, în acelaşi timp, ele trebuie să fie practicabile Spre deosebire de achiziţiile intelectuale, principiile şi normele morale trebuie să fie accesibile şi fezabile pentru orice persoană, indiferent de nivelul ei intelectual, atâta timp cât ea are discernământ Recunoaşterea discernământului este o condiţie a autonomiei, libertăţii şi responsabilităţii Viaţa cotidiană nu implică decât rar acte exemplare (de exemplu, situaţii care cer sacrificiul suprem pentru alţii sau pentru o cauză) Prin urmare, conţinutul moralei răspunde în mare măsură dilemelor de zi cu zi şi se adresează oricui se confruntă cu astfel de dileme puse în termenii a ceea ce am numit mai sus "probleme morale" b) Principiul clarităţii şi clarificării (conceptelor, poziţiilor) Într-o societate deschisă, pluralistă, oamenii pot să-şi enunţe clar poziţia faţă de o problemă morală şi să acţioneze în consecinţă De exemplu, dacă un medic crede că avortul este imoral (e crimă), nu are decât să lucreze într-o clinică în care nu se fac avorturi sau să rămână doar obstetrician Dacă o persoană este neinteresată să acţioneze pentru binele public, moral ar fi să nu se implice în politică sau în administraţie publică Aici apare ca evidentă şi diferenţa faţă de poziţii fundamentaliste: o religie este impusă ca morală de stat şi transferată integral sau aproape integral în legislaţie Etica nu discută adevăruri, ci poziţii diferite faţă de problemele de alegere morală, căutând evidenţe mai tari Etica studiază standardele generale care se aplică celor mai mulţi oameni, în cea mai mare parte din viaţa lor De aceea rare ori ţine cont de particularităţi cum ar fi: sexul, rasa, capacităţile şi talentele, statusul unei persoane Eventual aceste particularităţi sunt tratate în context tematic (drepturi, dreptate, egalitate de şanse pentru membri grupurilor defavorizate: drepturile femeilor, ale minorităţilor rasiale, etnice, religioase, sexuale) Principiile generale ale eticii tind să depăşească orice fel de diferenţe (chiar dacă această posibilitate este adesea pusă sub semnul întrebării) 4 Ce implică etica pentru viaţa publică? Etica pentru viaţa publică implică: - definirea raţională a criteriilor de evaluare morală a: instituţiilor, regulilor, legilor, alegerilor colective, comportamentului guvernanţilor şi politicienilor, al funcţionarilor publici (mai larg, al managerilor publici), comportamentului profesional sau pur şi simplu a celui cetăţenesc - evaluarea dreptăţii legilor (pentru cine sunt drepte legile) - relevarea modurilor în care instituţiile şi organizaţiile pot să faciliteze libertatea şi împlinirea persoanelor Factorii care îi fac pe oameni să îşi pună probleme etice la nivelul vieţii profesionale, civice, politice sunt, în principal următorii: 6 1 Rezistenţa individuală Normele morale sunt restrictive şi vin de multe ori în contrast cu dorinţele personale O problemă derivată de aici este dacă norma însăşi nu trebuie schimbată astfel încât să poată să fie respectată de către cei mai mulţi oameni 2 Conflictele de roluri Suntem rude, vecini, prieteni, profesionişti, sau chiar manageri publici Uneori rolurile noastre intră în conflict: cariera cu viaţa privată, statutul profesional cu dorinţele celor apropiaţi În cazurile amintite trebuie să stabilim ce primează clar în diferite situaţii 3 Alegerea între moduri de viaţă Acest tip de alegere este valabil în societăţile deschise În cele închise (totalitare, autoritare, hipertradiţionaliste) modul de viaţă este prescris normativ de către cei care deţin monopolul pe autoritatea morală (vezi de exemplu Codul eticii şi echităţii socialiste, al muncii şi vieţii comuniştilor, în regimul comunist românesc) Dilemele morale ale alegerii modurilor de viaţă alternative sunt legate de situaţiile în care ne putem asuma responsabilitatea Prin urmare, acestea sunt posibile în societăţile în care avem acces la informaţie şi nu ne sunt îngrădite libertăţile personale 4 Schimbările sociale Comunităţile secolului XX sunt deosebit de dinamice Societatea românească, de exemplu, a trecut şi trece prin schimbări radicale (capitalism combinat cu societatea patriarhală ţărănească, sistem comunist, tranziţie şi dezvoltare a instituţiilor democraţiei liberale şi capitalismului, autohtonism, şi globalizare) De fiecare dată, normele şi valorile se schimbă dramatic Inclusiv în interiorul fiecărei societăţi (şi cea românească este un bun exemplu), coexistă comunităţi foarte diferite ca obiceiuri, norme şi valori 5 Pluralismul social Societatea închisă (totalitară, autoritară) este monistă Ea este dominată de un centru de autoritate unic şi atotcuprinzător din punct de vedere normativ Acel centru stabileşte felul în care oamenii trebuie să trăiască, scopurile pe care trebuie să le urmărească În societăţile pluraliste influenţele vin în mod legitim din partea multor factori: familia, grupurile de interese, comunitatea locală, cultura tradiţională, sfera politică Persoanele au de ales ce este mai bine pentru ele şi ceea ce este mai justificat să urmeze ca principii şi moduri de viaţă 6 Responsabilitatea pentru standarde Oamenii nu sunt doar supuşii principiilor şi normelor, nu doar acceptă o morală ci o şi chestionează: dacă şi de ce este bună, cum poate să fie schimbată astfel încât să fie mai concordantă cu interesele lor, cu simţul dreptăţii şi intuiţia binelui Cu alte cuvinte, ei sunt şi subiect (creatori de norme), nu doar obiect al normelor (supuşi normelor sau vizaţi de norme) 7 Standardele trebuie să fie drepte Oamenii tind spre acele norme care au obiectivitate, sunt, cu alte cuvinte, general acceptate de către comunitate În funcţie de acestea îşi formulează aspiraţiile Ei sunt pe de-o parte liberi, pe de altă parte vor să fie acceptaţi, respectaţi, să-şi întărească stima de sine (adaptare după Gortner, 1991 şi Thompson, 1987) 5 Relativism şi absolutism Problemele din care derivă relativismul şi absolutismul, obiectivismul şi subiectivismul, sunt de tipul următor: a) Cine sunt eu (sau oricare om) să-i judec pe alţii? Ce îmi dă mie dreptul să impun propriile standarde altor oameni? Ce le dă altor oameni dreptul să îmi impună principiile lor 7 despre bine sau rău, dreptate sau nedreptate? (Aceste întrebări vizeză legitimitatea normatorului); b) Oamenii sunt făcuţi pentru principii şi reguli, sau regulile pentru oameni? (Această întrebare vizeză legitimitatea normei) Acest mod de a aborda morala intră în conflict cu caracteristicile socotite cosubstanţiale oricărei morale: universalitatea, caracterul absolut şi obiectivitatea Principiul universalităţii şi relativismul Normele morale trebuie să se supună principiului universalităţii, cu alte cuvinte, să fie aplicabile oricui, oricând, oriunde Ele ar trebui să aibă caracter absolut şi obiectiv: să nu depindă de credinţe, sentimente, obiceiuri particulare, nici de voinţa arbitrară a cuiva aflat în poziţie de putere normativă În interiorul unei comunităţi principiile şi normele aşa şi par: morala acelei comunităţi este Morala, binele ei e Binele Relativismul susţine că nu există standarde absolute, universale Ele diferă în funcţie de comunitate şi istorie Pentru a fi moral trebuie să trăieşti în acord cu codul comunităţii tale şi să le respecţi pe cele ale altora Dar şi în interiorul aceleiaşi comunităţi există dispute despre ceea ce este drept, iar problema toleranţei absolute faţă de alte coduri crază situaţii uneori inacceptabile Naziştii aveau codul lor moral, dar nu putem spune că respectăm dreptul la genocid fiindcă purificarea rasială era cerută de un astfel de cod Nu putem spune că, în numele respectului pentru multiculturalitate şi al toleranţei putem accepta de exemplu sclavia, sexismul (discriminarea pe baza apartenenţei la un sex), eugenia spartană, cliteredectomia în Africa, arderea văduvei în India Relativismul susţine că nu există standarde morale dincolo de coduri particular, nimic nu e nici absolut, nici universal Nu avem unde căuta standarde absolute dincolo de realitate şi dacă ele ar exista, ar fi nedrepte Sunt cazuri în care toleranţa ca standard absolut devine de nerespectat Indiferent cât de acceptabilă ar fi poziţia relativistă (până la a ajunge la ideea că fiecare poate avea idei proprii despre binele şi dreptatea lui), o societate fără standarde morale cu autoritate extraindividuală degenerează în anarhie Un sprijin important în ieşirea din partea excesivă a relativismului îl reprezintă acceptarea universalităţii drepturilor fundamentale ale omului Absolutiştii cred că standardele trebuie să fie accesibile universal şi se sprijină în această idee pe asemănările între norme din comunităţi diferite, de exemplu: respectul faţă de părinţi, prohibirea incestului Aceste standarde universale, susţin ei, vin din intuiţie, conştiinţă, revelaţia divină Dar religii diferite au valori centrale diferite, de exemplu: iubirea (pentru creştinism), dreptatea (pentru iudaism), supunerea (pentru islamism), eliminarea suferinţei (pentru budhism) În eticile moderne, la rândul lor valorile diferă, de exemplu datoria raţională este valoarea centrală a kantianismului, fericirea este valoarea centrală a utilitarismului) Această pluralitate de opinii asupra eticii însăşi nu indică precaritatea demersului, ci chiar faptul că ea, fiind teorie asupra moralei, are o componentă reflectiv-critică foarte importantă Etica este o abordare raţională a moralei Primul ei nivel este cel filosofic, dubitativ În conţinutul temelor de studiu acest nivel intervine ca preambul necesar pentru partea aplicativă de care ne ocupăm: etica profesională 8 Termeni cheie: morală, morală comună, etică, morală religioasă, modernitate etică, morală raţională, convenţie, normă, normativ, descriptiv, imperativ categoric, imperativ ipotetic, egalitatea în faţa normelor, claritatea şi clarificarea, relativism, absolutism, legitimitatea normei, legitimitatea normatorilor, toleranţa Întrebări: 1 Relevaţi sensurile conceptelor: morală, moralitate, etică 2 Care sunt problemele centrale ale moralei? 3 Ce diferenţe sunt între morala religioasă şi cea laică, între morala de simţ comun şi etică? 4 De ce este necesară etica pentru viaţa publică? 5 Pe ce principii se construieşte etica? 6 Argumentaţi pro sau contra relativismului sau absolutismului în morală 7 Analizaţi la alegere o normă din Decalog şi arătaţi dacă ea poate să fie aplicată universal şi absolut 9 Tema II Etica de tip kantian Obiectivele temei: a) Să cunoaşteţi semnificaţia conceptelor kantiene de autonomie, imperativ categoric, imperativ practic, imperativ ipotetic, datorii morale perfecte, datorii morale imperfecte, datorie raţională b) Să înţelegeţi argumentele kantiene pentru universalizarea celor două imperative şi importanţa unei astfel de abordări c) Să puteţi opera cu exemple de situaţii în care se pot aplica imperativele kantiene d) Să puteţi construi exemple din propria profesie în care intervin aplicaţii ale datoriilor morale Conţinut: 1 Opera etică a lui Kant 2 Autonomia şi voinţa liberă 3 Imperativul categoric 4 Imperativul practic 5 Datorii morale perfecte şi imperfecte 1 Opera etică a lui Kant Marele “restaurator al demnităţii omeneşti”, cum a fost numit Immanuel Kant, a trăit între 1724-1804 Opera sa de filosofia moralei a fost concepută între 1780-1790 în următoarea ordine: Întemeierea metafizicii moravurilor (1785); Critica raţiunii practice (1787; Metafizica moravurilor (Elemente metafizice ale dreptăţii şi Doctrina virtuţii) (1797) Temele centrale ale eticii kantiene, utilizabile în perspectiva eticii profesionale sunt următoarele: 1 Autonomia şi imperativul practic, ca bază de universalizare a cetăţeniei, a tratamentului egal, a egalităţii în drepturi 2 Problema datoriilor morale perfecte şi a datoriilor morale imperfecte, ca răspuns la întrebarea ce trebuie să fac, ce mi-e permis să fac 2 Autonomia şi voinţa liberă Potrivit tradiţiei modernităţii iluministe, Kant a fost foarte interesat de problema dezmărginirii normative din parohialismul religios Morala sa se dorea un răspuns la întrebarea: Ce trebuie să fac, chiar dacă nu pot comunica cu transcendentul, chiar dacă nu recunosc nici o religie revelată, chiar dacă cred în existenţa lui Dumnezeu, dar nu şi în comunicarea sa cu noi prin 10 profeţi sau prin întrupare Presupunând că ne situăm în interiorul unei religii ale cărei norme le recunoaştem ca revelate, rămâne totuşi, dincolo de aceasta, faptul că moralitatea trebuie menţinută indiferent de contextele religioase particulare Dacă vrem să întemeiem o morală universală (independentă de contexte particulare, de înclinaţii şi dorinţe individuale), atunci suntem obligaţi să admitem ca fundaţională existenţa voinţei libere De altfel, nici o morală nu este posibilă dacă nu admitem liberul arbitru fiindcă oamenii nu pot să fie responsabili pentru situaţii în care libertatea de alegere este nulă Voinţa liberă înseamnă capacitatea de a acţiona autonom (nomos – lege - în limba greacă în original), adică acea capacitate care ne permite să ne fim propriul legiuitor Lumea moralităţii se suprapune celei a libertăţii Nu pot să fiu morală decât ca fiinţă liberă şi nu sunt fiinţă liberă decât pe măsură ce pot face din raţiunea mea cheia de acces spre procesul de autolegiferare Autonomia îmi dă putinţa să identific maximele sau principiile fundamentale ale acţiunilor mele Aceste principii le pot identifica fără să mă bazez pe o religie, pe un empireu platonic al formelor perfecte (ideile pure de bine, datorie, dreptate), sau pe pornirile mele naturale spre un bine pe care îl urmez din instinct Prin urmare, singurul lucru pe care mă pot baza din punct de vedere moral este propria mea voinţă şi nu o revelaţie religioasă sau o realitate metafizică (o lume a ideilor pure) (vezi si Onora O'Neill, 1996) 3 Imperativul categoric Morala kantiană este una de tip raţionalist Acţiunea noastră morală are la bază judecata morală pe care o putem generaliza pentru oricine se află într-o situaţie identică Nici un principiu nu poate fi considerat moral, dacă nu îl putem aplica oricui se află în aceeaşi situaţie sau într-una foarte asemănătoare Aceasta este cu putinţă doar bazând morala pe raţiunea pură Prin urmare, nu invocăm alte considerente care ne fundamentează actele, cum ar fi: tradiţia, intuiţia, consecinţele, emoţiile sau simpatia şi compasiunea faţă de ceilalţi Este indiferent din ce tradiţie cutumiară ne tragem, din ce comunitate venim, dacă suntem sau nu înclinaţi spre altruism, dacă avem sau nu o "fire bună" Faptele noastre au valoare morală doar dacă putem transforma maxima după care le comitem în lege universală, deci în imperativ categoric: Acţionează numai potrivit acelei maxime care să poată fi în acelaşi timp lege universală! Potrivit acestui imperativ, acelaşi act ar trebui să poată fi făcut de oricine, oricând, în orice situaţie asemănătoare Presupunem că sunt, de exemplu, politiciană aflată în campanie electorală Scopul meu este acela de a câştiga voturi astfel încât să intru în Parlament Ca să câştig voturi, sunt înclinată să aplic un principiu “machiavelic”: “spune oamenilor ce doresc ei să audă” Aceasta înseamnă inclusiv că trebuie să le promit că, dacă mă votează, voi face acţiona astfel încât să le satisfac interesele, deşi ştiu că aceasta este imposibil sau că nu voi urmări decât interesele de partid Sau, sunt managera unei firme de produse cosmetice şi, ca să le vând, fac o reclamă de tipul: cu produsele noastre veţi rămâne veşnic tânăr Dacă judec asemenea unui kantian, mă voi abţine să fac astfel de promisiuni Motivul abţinerii este acela că nu pot să-mi universalizez acţiunea ca 11 maximă: nu pot să subscriu ideii că indiferent de poziţia politică în care mă pot afla, aş considera moral pentru mine dacă se aplică principiul: “promite luna de pe cer ca să câştigi voturi” Eu pot să fiu victima minciunii politice, nu doar beneficiara ei, după cum pot să fiu victima înşelăciunii prin reclamă Kant ne cere să ne abţinem de la a face promisiuni false, fiindcă nu putem transforma aceasta în principiu universal al acţiunii Respingerea falselor promisiuni este, dimpotrivă, maxima universalizabilă Ca orice maximă, ea precede acţiunea, deci nu derivă din consecinţele ei Ea devine obligatorie, indiferent dacă odată cu venirea mea pe căi mincinoase la putere, aş putea, de pildă să cresc puterea de cumpărare pentru cele mai multe categorii de oameni Dacă fac din maxima inversă un principiu al vieţii politice, atunci pierd orice control normativ asupra desfăşurării jocului politic Mai mult, ceea ce se poate ruina, cu consecinţe grave pentru democraţie, este încrederea publică În al doilea exemplu, consecinţele sunt mai puţin grave 3 Imperativul practic Morala kantiană este o morală a datoriei Motivaţia de bază a moralei datoriei este derivată, potrivit lui Kant, din stipularea existenţei unui scop în sine Aşa cum nu putem construi o geometrie fără axiome, nu putem construi nici o morală care să nu stipuleze ceva ca scop în sine (ceva valoros prin el însuşi, ceva care nu poate fi transformat în mijloc pentru alt scop) Kant delimitează două scopuri în sine: viaţa şi umanitatea din persoana oricărei fiinţe omeneşti Graţie primului scop, putem întemeia datoria morală perfectă a non-sinuciderii, graţie celui de-al doilea, putem întemeia imperativul practic: Acţionează astfel încât să tratezi umanitatea, atât în persoana ta, cât şi a oricărei alteia, totdeauna şi în acelaşi timp ca scop şi niciodată numai ca mijloc (Imm Kant, Întemeierea metafizicii moravurilor) A fi scop în sine nu este o convenţie, ci este un dat absolut, un reper de tip axiomatic Acest imperativ al acţiunii are o relevanţă fundamentală în etica profesională, dar şi în universalizarea drepturilor umane, în principiul consideraţiei egale pentru orice fiinţă umană, în baza faptului că ea este scop în sine Potrivit imperativului practic, delegitimăm mai întâi două atitudini: pe aceea a acceptării propriei subjugări şi pe aceea a subjugării altora Este la fel de imoral să aservim şi să ne lăsăm aserviţi Cu alte cuvinte, dacă acceptăm să fim folosiţi ca mijloace, în lipsa oricărui consimţământ din partea noastră sau dacă ne folosim de alţii ca de simple mijloace pentru scopurile noastre, fără a avea consimţământul lor, este la fel de imoral În acest spirit, orice guvernare care nu este rezultatul alegerilor libere este imorală, cum imoral este să ajungi la guvernare făcând promisiuni false Tot atât de imoral este să accepţi o guvernare care îţi anulează voinţa liberă şi te transformă într-un simplu mijloc al unor scopuri la care nu ai consimţit niciodată (cazul regimurilor totalitare) Extinzând dincolo de sfera politicului, imperativul practic se aplică oricăror relaţii umane publice sau private: problemei subjugării de sex, rasă, etnie, religie, vârstă etc El se aplică statutului de contribuabil, de client, de angajat A nu te opune, atunci când poţi, faptului de a trăi după alt cap decât cel propriu, devine un 12 act profund imoral Acest numai ca mijloc, formulat în imperativul practic, ne relevă realist faptul că toţi ne slujim de alţi oameni şi suntem în slujba altor oameni Problema nu este aceea de a nu ne folosi de alţii sau de a fi folosiţi de alţii, ci aceea de a consimţi liber, prin acord, negociere, contract, vot, la faptul de a ne afla în serviciul altora, sau de a beneficia de ei pe arii stabilite în limitele acordului Ca persoane, noi nu putem să aparţinem nimănui altuia decât nouă înşine Acelaşi drept trebuie să-l recunoaştem oricărei persoane Libertatea, demnitatea de a fi scop în sine, sunt valori generice pentru toate celelalte drepturi şi fac posibilă acţiunea în spiritul regulii de aur: Nu trata o altă persoană aşa cum nu ai dori să fii tratat tu însuţi (forma negativă a regulii de aur) sau: Tratează altă persoană aşa cum ai dori să fii tratat tu însuţi (forma pozitivă a regulii de aur) Acum eu spun: omul şi în genere orice fiinţă raţională este scop în sine, nu numai mijloc (Imm Kant, Întemeierea metafizicii moravurilor) Prin această abordare, Kant delegitimează şi manipularea politică, mediatică, manipularea în afaceri, experienţele pe oameni: este moral greşit să te foloseşti de oameni în propriile scopuri, fără să ţii seama şi de ale lor 5 Datorii morale perfecte şi imperfecte Datoriile morale perfecte sunt cele valabile pentru toţi agenţii şi toate acţiunile Ele derivă din autonomia persoanei Dar autonomia este limitată Nici unul dintre noi nu îşi este autosuficient Oricare dintre noi este şi o fiinţă vulnerabilă, aflată în relaţii de interdependenţă reciprocă şi în relaţii de dependenţă Vulnerabilitatea şi dependenţa generează datorii morale imperfecte Între regula de aur care ne spune că o acţiune este moral corectă dacă agentul nu se opune să i se facă şi imperativul categoric, care ne spune că o acţiune este moral corectă nu doar dacă agentul nu i se opune, dar şi dacă generalizarea ei ar fi iraţională, există diferenţe de fond Regula de aur nu se aplică decât relaţiei cu altul Pe ea nu poţi întemeia non-sinuciderea (inclusiv în cazul eutanasiei), nici respingerea masochismului, nici abţinerea de la bunătate în ideea că cineva îşi ajunge lui însuşi, nici principiul: nu judeca pe altul dacă nu vrei să fii judecat (nu pot să fie universalizate) Regula de aur poate să ducă la consecinţe negative în cazurile în care agentul nu are nimic împotrivă să fie prost tratat (de exemplu, cineva ar putea să se vândă pe sine ca sclav) sau cineva sărac doreşte să-şi vândă un copil, chiar dacă scopul este să-i ajute pe ceilalţi copii ai săi să supravieţuiască Datoriile morale perfecte sunt clasificate în: a) Datorii perfecte faţă de sine: să nu-ţi iei viaţa (să te abţii de la sinucidere) În mod obişnuit, putem gândi că sinuciderea este rezultatul iubirii faţă de sine: nu pot continua o viaţă care îmi produce o durere continuă, deci sunt moral justificat să o termin cu viaţa Dacă viaţa mea nu are sens, atunci nu merită să o continui Unele situaţii sunt disperate, de exemplu, o paralizie totală şi ireversibilă în care persoana 13 este conştientă că îşi va petrece viaţa în scaun sau în pat, fără să poată face nimic, nici un gest, dacă nu este ajutată O astfel de persoană uneori solicită eutanasia Răspunsul Kantian la această abordare este: nu putem universaliza maxima; ori de câte ori cineva consideră că viaţa sa este o sursă de durere sau că este lipsită de sens, are justificare morală să se sinucidă Deci, nu putem justifica sinuciderea fiindcă nu putem universaliza astfel de maximă ("când crezi că viaţa ta este complet lipsită de sens sau când îţi pierzi aproape total puterile, e justificat să te sinucizi sau să fii ajutat să mori") b) Datorii perfecte faţă de alţii: să nu faci promisiuni mincinoase Dacă am universaliza minciuna, am ajunge la prăbuşirea totală a încrederii oricui în oricine O astfel de stare ar fi autocontradictorie, căci nimeni nu s-ar mai baza nimeni şi pe nimic De exemplu, dacă o firmă ar da informaţii false despre serviciile sau mărfurile ei, ar putea să rămână fără clienţi Caracterul perfect al acestor datorii derivă din aceea că nu admit nici o excepţie, sunt obligaţii morale perfecte, arată ce trebuie să nu facem, sau să ne abţinem să facem, oricând, oricare dintre noi, indiferent de situaţie Ambele datorii au formă negativă Ele sunt formulate prin trebuie şi vizează obligativitatea normei Datoriile morale imperfecte se clasifică în: a) Datorii faţă de sine: să-ţi păstrezi sănătatea şi să-ţi dezvolţi talentele Kant nu sugerează că ne putem dezvolta toate talentele, ci că este imoral să nu ne exploatăm selectiv măcar unele dintre ele, respectiv să le neglijăm pe toate, să le lăsăm să se irosească Tot aşa este imoral să facem deliberat ceva împotriva propriei sănătăţi sau să nu facem nimic în favoarea ei, dacă putem b) Datorii faţă de alţii: să-i ajuţi pe ceilalţi Această datorie are un caracter imperfect fiindcă arată ce ar fi de dorit să fac, nu ce trebuie să fac indiferent de situaţie Dacă un imperativ categoric ne spune ce trebuie să facem în mod universal: oricând, oricum, oricine dintre noi, imperativele ipotetice sunt de tipul "dacă-atunci", de tipul ar trebui Dacă vrei să nu te ratezi ca fiinţă umană, ar trebui să-ţi dezvolţi talentele; Dacă vrei reciprocitate şi vrei să fii membru recunoscut al unei comunităţii, atunci ar trebui să-i ajuţi pe ceilalţi Datoriile morale imperfecte sunt cele pe care, cel puţin uneori trebuie să le urmăm (respectiv, ori de câte ori putem) În planul eticii profesionale, se pot face corelaţii profitabile între cele două categorii de datorii imperfecte De exemplu, dacă pe de-o parte suntem datori să ne păzim sănătatea şi să ne dezvoltăm talentele, iar pe de altă parte suntem datori să-i ajutăm pe alţii, am putea extinde aceste imperative în sensul că datoriile noastre faţă de semeni sunt asemănătoare celor faţă de noi: să-i ajutăm să îşi menţină sănătatea şi să îşi dezvolte talentele În primul caz, aceasta înseamnă datoria de a asigura semenilor asistenţă medicală, protecţie în caz de agresiune, în al doilea caz, înseamnă datoria de a le asigura asistenţă pentru dezvoltare prin educaţie şi acces la profesii şi status ca dezvoltare şi exercitare a propriilor talente Etica de tip kantian este deontologistă: un act este moral corect dacă agentul acţionează conform principiilor şi normelor morale (a imperativului categoric, a celui practic şi a celor ipotetice) Nici consecinţele, nici scopul, nu pot scuza mijloacele, decât dacă acestea sunt 14 conforme imperativelor mai sus pomenite Perspectiva kantiană diferă substanţial de cea consecinţialistă, sub acest aspect Etica de tip kantian este o etică a datoriei raţionale Doar ceea ce facem în virtutea maximelor morale mai sus pomenite are valoare Ceea ce facem din alte motive, din înclinaţie: interese, dorinţa de a place, orgoliu, din dorinţa de putere, de respect, faimă, frica de moarte, frica de oprobiu, de excludere, sunt dorinţe şi nu voinţă raţională Ele nu au valoare morală, chiar dacă urmându-le producem efecte utile nouă şi semenilor noştri Iubirea faţă de aproape, ca şi teama de pedeapsă în viaţa de apoi, nu pot întemeia acte moral corecte Raţiunea trebuie să domine dorinţa (vezi Imm Kant, Critica raţiunii practice, p 173) Un om de afaceri mânat doar de interesul pentru profit nu acţionează moral, chiar dacă investiţia lui are consecinţe bune: creează locuri de muncă, face un bun serviciu, aduce bani la bugetul public Obiecţia centrală la această perspectivă axată pe datorie raţională este aceea că şi bigotul, sexistul sau rasistul pot acţiona respectând un principiu autoconstruit (ca rezultat al autonomiei voinţei) Mulţi torţionari fascişti şi comunişti au acţionat din simţul datoriei, din respect pentru regulă Prin urmare, acţiunea conform principiilor raţionale nu este neapărat morală În ciuda corectitudinii acestei obiecţii care i se face mereu lui Kant, ea trebuie tratată ca “adevăr convenabil” criticilor săi Un kantian nu ar putea rupe între acţiunea din datorie şi cele două imperative (categoric şi practic) Nici un principiu al acţiunii nu poate fi astfel construit încât să le eludeze Ele sunt principii fundaţionale Nu au statut egal cu celelalte, care pot cel mult să fie doar derivate din ele Rămân însă câteva obiecţii de fond faţă de etica lui Kant: delegitimarea valorii înclinaţiei şi empatiei în morală, sexismul, legitimat accidental (în Observaţii asupra sentimentului frumosului şi sublimului, Kant formulează opinia potrivit căreia femeile nu au autonomie raţională redusă), speciismul legitimat necesar din excluderea din morală a altor subiecţi în afara celor umani (vezi consideraţiile Onorei O'Neill, 1996, asupra criticilor kantianismului, precum şi M Miroiu, 1996, cap Elitism, sexism şi speciism în morală) Dincolo de aceste obiecţii, rămân valoroase pentru orice etică, inclusiv pentru cea profesională: - Consideraţia egală pentru orice persoană, în baza apartenenţei sale la umanitate - Delegitimarea tratării oamenilor ca simple mijloace pentru interesele altora - Delegitimarea manipulării - Includerea în dezbaterea problemei “mâinilor murdare” a încălcării promisiunilor şi prin urmare, a distrugerii încrederii publice şi private - Implicaţiile problemei datoriilor morale în politicile publice, în comportamentul din campanii electorale, în relaţia medic-pacient, funcţionar public-contribuabil, manager- client, jurnalist-cititor, în legislaţia asupra sinuciderii şi eutanasiei ş a Termeni cheie: morală universală, voinţă liberă, autonomie, imperativ categoric, imperativ practic, demnitate, regula de aur, datorii morale perfecte, datorii morale imperfecte, datorie 15 raţională Întrebări: 1 Relevaţi semnificaţia kantiană a conceptelor: autonomie, imperativ categoric, imperativ ipotetic, imperativ practic, datorie raţională 2 Ce sunt datoriile morale perfecte şi datoriile morale imperfecte? Exemplificaţi astfel de datorii şi justificaţi de ce sunt perfecte sau imperfecte 3 Daţi exemple de imperative ipotetice potrivite profesiei sau ocupaţiei dumneavoastră 4 Analizaţi pe un exemplu din propria experienţă felul în care este respectat sau încălcat imperativul practic 5 Formulaţi şi alte datorii morale imperfecte, arătând de ce se încadrează în acest tip de datorii 6 Un medic experimentează un tratament pe un bolnav, fără ştirea celui din urmă Tratamentul dă rezultate şi pacientul se vindecă Este această procedură corectă din punct de vedere kantian? Argumentaţi răspunsul 16 Tema III Utilitarismul Obiectivele temei: a) Să cunoaşteţi semnificaţia conceptelor de utilitarism, consecinţialism, fericire; b) Să puteţi face distincţii între etici deontologiste şi etici consecinţialiste; c) Să analizaţi calitatea morală a propriei instituţii aplicând principiul celei mai mari fericiri pentru cel mai mare număr de oameni; Conţinut: 1 Fericirea ca scop al moralei 2 Utilitate şi moralitate 3 Corectitudinea morală 4 Datorii perfecte şi datorii imperfecte 5 Corectitudine şi dreptate 1 Fericirea ca scop al moralei Modernitatea britanică a oferit eticii o altă variantă de răspuns la întrebarea “Ce trebuie să fac?” Dacă răspunsul kantian este cel al acţiunii conform datoriei raţionale, în consens cu acceptarea drept axiome centrale ale sistemului moral imperativul categoric şi cel practic (varianta deontologistă de tip kantian), răspunsul utilitarist se află aparent la polul opus Ceea ce trebuie să facem este să ne căutăm fericirea Căutarea fericirii personale devine, din pornire iraţională comună a oamenilor, datorie morală supremă faţă de sine, după cum, facilitarea fericirii celorlalţi este datorie morală faţă de semeni Acţiunile persoanelor şi instituţiilor pot să fie judecate, ca valoare morală, din perspectiva acestei norme: Acţionează astfel încât acţiunea ta să maximizeze propria fericire şi pe a celorlalţi şi să minimizeze propria suferinţă şi pe a celorlalţi! Cel mai corect act moral pe care îl putem face este acel act care aduce cea mai mare fericire pentru cel mai mare număr posibil de oameni Un act devine moral corect după ce, comiţându-l, îi putem testa consecinţele, potrivit acestei norme Prin ceea ce am făcut, am produs o creştere a fericirii şi o scădere a suferinţei? Dar pentru că fericirea este greu cuantificabilă, filosofii care aparţin acestei familii ideatice ne-au propus alţi doi indicatori: plăcerea (vezi tradiţia hedonistă epicureană şi reconstrucţia ei în filosofia lui John Stuart Mill) şi utilitatea (vezi tradiţia modernă, inaugurată de Jeremy Bentham) 2 Utilitate şi moralitate Utilitarismul face parte din categoria mai largă a eticilor de tip consecinţialist, etici care au dominat discuţiile până în jurul lui 1960 Potrivit acestor perspective, un act este drept sau 17 nedrept moral în funcţie de consecinţele sale şi nu de trăsăturile intrinseci (McInerney, 1994, cap Utilitarianism) Dacă, de exemplu, minciuna este interzisă ca imorală în sine în cadrul celorlalte tipuri de etici, în consecinţialismul utilitarist singurul lucru care ar permite interzicerea este faptul că ea produce rău, nu fiindcă este rău în sine să minţi Nu pot fi admise însă orice fel de consecinţe, indiferent de natura lor, ci doar consecinţele socotite a fi morale şi anume: a) când un act produce plăcere (perspectiva hedonistă); b) când un act conduce la dezvoltarea persoanei şi ajută la dezvoltarea celorlalţi; c) când un act conduce la o satisfacţie dezirabilă (vezi McInerney, 1994, p 46) Ca să ne dăm seama mai bine de distincţia între eticile de tip deontologist şi cele de tip consecinţialist, luăm două cazuri: problema încălcării drepturilor şi problema ţinerii promisiunilor Pentru deontologişti neîncălcarea drepturilor şi ţinerea promisiunilor sunt datorii morale perfecte Pentru consecinţialişti, scopul rămâne fericirea, utilitatea sau satisfacţia, iar cele două norme sunt simple mijloace care sunt metode de atins fericirea sau utilitatea Actele sunt moral greşite pentru un consecinţialist nu fiindcă drepturile sau promisiunile sunt încălcate, ci pentru că acele acte nu au maximizat numărul celor ce nu violează drepturi şi pe acela al celor ce îşi ţin promisiunile De exemplu, arestarea cuiva în urma unui denunţ într-un articol de ziar este moral greşită fiindcă măreşte posibilitatea violării dreptului de a fi tratat potrivit prezumţiei de nevinovăţie (ibidem p 46-47) Dacă un partid vine la guvernare făcând promisiuni mincinoase, aceasta este moral greşit fiindcă, distrugându-se încrederea publică, creşte numărul celor ce fac promisiuni mincinoase Nucleul intuitiv al utilitarismului rezidă în ideea maximizării utilităţii colective Proba că instituţiile sociale sunt drepte o dă felul în care ele sunt capabile să crească utilitatea agregată micşorând costurile În relaţia între utilitatea individuală şi cea socială, utilitarismul nu postulează un bine supraindividual Ceea ce numim bine colectiv (sau utilitate socială), nu este altceva decât suma binelui individual, căci societatea însăşi nu e altceva decât suma indivizilor care o compun (vezi S Veca, 1989, pp 76-78) Într-un astfel de context, un enunţ de tipul: societatea românească este săracă nu are sens decât dacă el poate fi reformulat la modul: statisticile indică faptul că majoritatea cetăţenilor trăiesc sub pragul minim de venituri care să le permită o viaţă decentă şi accesul la propria fericire (sau, în cazul de faţă, la înlăturarea suferinţei) Societatea este săracă dacă majoritatea indivizilor care o compun trăiesc rău sub aspectul condiţiilor materiale, de sănătate şi de educaţie 3 Corectitudinea morală Judecata morală se aplică la fel în cazul indivizilor şi instituţiilor Un individ şi o instituţie acţionează corect din punct de vedere moral dacă prin acţiunile lor tind să promoveze fericirea şi, dimpotrivă, acţionează incorect moral dacă prin acţiunile lor tind să promoveze opusul acesteia 18 Prin fericire se înţelege plăcerea şi absenţa durerii Prin nefericire, durerea şi privarea de plăcere (J St Mill, Utilitarismul, trad rom 1994) Promovarea fericirii devine principiu normativ al acţiunii Acte moral corecte Un act este moral corect dacă şi numai dacă nu există vreun alt act pe care agentul l-ar fi putut face şi care are o utilitate mai mare decât actul respectiv Prin urmare, corectitudinea actului moral se judecă prin faptul de a produce cea mai mare fericire pentru cel mai mare număr de oameni Nu este neapărat necesar ca un astfel de act să fie premeditat, intenţionat, motivat ca atare De obicei urmărim propriile noastre interese, dar urmărindu-le şi producându-ne un bine, sporim implicit şi binele general care se compune din suma binelui individual De exemplu, eu pot să fiu investitoare de capital şi să am ca scop precis maximizarea veniturilor mele din profit Dacă îmi plasez bine banii, vor avea de câştigat salariaţii, beneficiarii serviciilor produse de ei şi statul prin impozite Puţini dintre noi suntem deliberat “binefăcători publici” 4 Datorii perfecte şi datorii imperfecte După etica utilitaristă, scopul virtuţii este sporirea fericirii: ocaziile în care unei persoane îi stă în putere să facă acest lucru la scară mare - să fie, cu alte cuvinte un binefăcător public - sunt rare (excepţiile sunt de unu la o mie); doar în asemenea ocazii i se cere ei să ia în considerare utilitatea publică; în toate celelalte cazuri, ea trebuie să urmărească doar utilitatea privată, interesul sau fericirea unui număr mic de persoane Doar aceia ale căror acţiuni au o influenţă asupra societăţii în ansamblul ei, trebuie să se ocupe de un scop atât de vast (J St Mill, Utilitarismul, p 35) Sacrificarea intereselor private în favoarea celor publice nu este un act supererogatoriu pentru oamenii politici şi funcţionarii publici Acest act devine, în cazul lor, o datorie derivată din statutul asumat pentru că rolul lor este să conceapă, promoveze şi implementeze politici publice Prin act supererogatoriu se înţelege acea acţiune morală pe care oamenii o practică dincolo de datorie De exemplu, dacă cineva salvează o persoană dintr-un incendiu, face un act supererogatoriu numai dacă nu este pompier în exerciţiu Acelaşi lucru este valabil pentru salvamari când salvează pe cineva de la înec Ei nu se sacrifică pentru alţii, ci îşi fac decât datoria Distincţia făcută de Mill între datorii morale perfecte şi imperfecte este următoarea: 19 “Datoriile obligaţiei perfecte” sunt acele datorii în virtutea cărora apare un drept corelativ, caracteristic uneia sau mai multor persoane; datoriile şi obligaţiile imperfecte sunt acele obligaţii morale care nu dau naştere nici uni drept Dreptatea implică nu doar ceva ce e bine să faci şi rău să nu faci, dar şi ceva ce o anumită persoană poate pretinde de la noi ca fiind dreptul său moral Nimeni nu are un drept moral cu privire la generozitatea şi mărinimia noastră deoarece noi nu suntem obligaţi din punct de vedere moral să practicăm aceste virtuţi faţă de nici un individ determinat (Mill, op cit p 77) 5 Corectitudine şi dreptate Relaţia între moralitate şi dreptate este relevată de Mill ca relaţie între ceea ce este drept şi ceea ce e oportun, nu ca o dreptate absolută, căci dreptatea nu este despărţită niciodată, practic vorbind, de oportunitate “Pariul” pe sentimentul înnăscut al dreptăţii nu este fezabil în afara judecării prin propria noastră conduită (vezi Mill, op cit cap V) În opinia lui Mill, care se raliază, potrivit autorului, opiniei generale, acţiunile drepte şi opusul lor sunt următoarele: a) Privarea persoanei de libertate, proprietate şi orice alt lucru care îi aparţine prin lege (e drept să respecţi şi nedrept să violezi drepturile legale ale cuiva) b) Fiindcă există şi legi nedrepte, Mill distinge între drept legal şi drept moral O acţiune este nedreaptă când persoanei i se refuză ceva asupra căruia are un drept moral c) E drept ca o persoană să obţină ceea ce merită Este nedrept să faci pe cineva să sufere de un rău pe care nu-l merită d) E nedrept să înşeli încrederea cuiva, să încalci un acord (fără ca aceasta să fie urmarea comportamentului greşit al partenerului) e) Este nedrept să fim părtinitori, să favorizăm persoane în dauna altora Imparţialitatea este o datorie-mijloc Ea este corectă ca deziderat când e vorba de respectarea drepturilor, dar tratamentele preferenţiale sunt admise când nu încalcă drepturile altora, de exemplu în unele instituţii româneşti de învăţământ superior rromii nu candidează pe locurile generale şi nu minimizează şansele celorlalţi colegi Noi acordăm tratamente preferenţiale rudelor şi prietenilor Aceasta e corect când e vorba de grija şi atenţia şi interesul privat, dar nu şi când e vorba de interesul public (în practica politică şi administraţia publică nu sunt moral admise pilele, nepotismul etc ) (vezi Mill, 20 op cit p 70-71) Statutul de subiect al moralei revine oricui are interese şi preferinţe, iar acestor interese şi preferinţe trebuie să li se acorde consideraţie egală Mill este un autor de înaltă reputaţie pentru filosofia politică liberală Concepţia sa despre moralitate este în acord cu cea despre libertate: Singura libertate care îşi merită cu adevărat numele este aceea de să ne urmăm propriul nostru bine, în propriul nostru chip, atâta vreme cât nu-i privăm pe alţii de al lor, sau cât nu le împiedicăm efortul de a şi-l dobândi (J St, Mill, Despre libertate, cap I) Termeni cheie: deontologism, consecinţialism, fericire, plăcere, utilitate (individuală şi colectivă, privată şi publică), act moral corect, supererogaţie, dreptate, acţiune dreaptă, imparţialitate, datorii morale perfecte, datorii morale imperfecte, subiect al moralei, libertate Întrebări: 1 Relevaţi semnificaţia conceptelor: utilitarism, consecinţialism, fericire 2 Explicaţi şi exemplificaţi datoria morală a maximizării fericirii 3 Când este un act moral corect din perspectivă utilitaristă? 4 Analizaţi dacă în instituţia în care lucraţi sau învăţaţi se aplică principiile eticii utilitariste 5 Relevaţi un caz de acţiune egoistă ale cărui consecinţe sunt moral-pozitive 6 Daţi exemple de acte din datorie şi de acte supererogatorii 7 Este confidenţialitatea o obligaţie perfectă? Argumentaţi răspunsul 8 Ce sunt acţiunile drepte? 9 Analizaţi un caz în care tratamentul preferenţial este moral 21 Tema IV Contractualismul Obiectivele temei: a) Să cunoaşteţi semnificaţia conceptelor de contractualism, neocontractualism, tratamente drepte, deliberare imparţială, poziţie originară, văl de ignoranţă, inegalităţi permise; b) Să înţelegeţi principiile dreptăţii; c) Să puteţi construi exemple de aplicare a teoriei rawlsiene în cazul particular al stabilirii normelor drepte în propria instituţie Conţinut: 1 Semnificaţia tradiţională a contractualismului 2 Caracteristicile contractualismului contemporan (neocontractualismului) 3 Subiecţii contractului şi puterea contractuală 4 Teoria rawlsiană a dreptăţii 1 Semnificaţia tradiţională a contractualismului Tradiţia contractualistă este atrăgătoare etic prin simplitatea sa Potrivit acesteia, normele morale sunt rezultatul acordurilor prin care oamenii îşi rezolvă paşnic divergenţele de interese Supunerea la normă îşi află argumentarea chiar în aceea că ea este rezultatul acordului liber consimţit în privinţa standardelor comune Acordurile sunt presupuse a fi rezonabile şi în acelaşi timp libere (vezi Kymlicka, 1996) Contractualismul îşi are originile în filosofia greacă Forma sa discutată în etică şi teorie politică aparţine modernităţii iluministe (Thomas Hobbes, Jean-Jacques Rousseau) 2 Caracteristicile contractualismului contemporan (neocontractualismului) Elementele caracteristice ale teoriilor contractualiste contemporane sunt: a) obligaţiile contractuale sunt pure convenţii încheiate între oameni; ele nu au nimic divin şi sunt valabile pe durata convenţiei; b) rolul convenţiilor este acela de a armoniza şi apăra interesele contractanţilor Oamenii acţionează moral dacă o fac în avantaj reciproc (tradiţia hobbesiană) sau dacă o fac potrivit principiului imparţialităţii (tradiţia kantiană) (vezi Kimlycka, 1996, p 188) În prima abordare, nu e nimic considerat rău în a leza sau a-l face să sufere pe altul, atâta vreme cât nu avem o convenţie după care este în avantajul reciproc să nu ne lezăm Răul moral se produce atunci când, comiţând o faptă încălcăm convenţia pe care am stabilit-o (deci, după ce am definit lezarea ca rea) Să nu furi, să nu înşeli pe cei cărora le promiţi, 22 să-i respecţi şi să-i ajuţi pe alţii, nu sunt percepte care ne vin din intuiţie şi înclinaţie, nu sunt "naturale" şi nici divine, ci sunt norme create de către noi fiindcă am căzut de acord că este reciproc avantajos să ne abţinem să facem anumite acte şi, dimpotrivă, să facem altele Am ales raţional, de exemplu, să nu înşelăm atunci când oferim ceva Această alegere este raţională, dar nu are fundament moral Ea sau altele devin norme morale odată ce sunt acceptate(vezi Gauthier, 1986, p 4) 3 Subiecţii contractului şi puterea contractuală Subiect al unui contract este acea persoană care participă la negocierea lui, are puterea să- şi exprime acordul sau dezacordul, să-i stabilească termenii Desigur că ar fi moral liniştitor să spunem că părţile aflate în contract sunt egale Dar experienţa istorică ne spune un lucru limpede: o parte din contractanţi nu contează decât parţial prin minoratul lor ca poziţie în decizie (vezi de exemplu minorităţile etnice şi femeile) sau nu contează deloc, sunt practic excluşi sau cu totul marginali în calitate de contractanţi (vezi de exemplu în societatea românească rromii sau cei foarte săraci) Ca să intri într-o negociere, contează mult puterea contractuală: ce oferi şi de pe ce poziţie ceri Grupurile dezavantajate sunt practic ignorate, căci oferta lor nu este tentantă iar forţa lor de presiune în cerere este tratată ca slabă La fel sunt trataţi şi cei lipsiţi de putere fiindcă sunt copii sau infirmi (vezi Gauthier, p 18) Ei nu fac parte din “clubul select” al negociatorilor de norme Pot cel mult să fie luaţi în seamă ca obiect al moralei (lor li se aplică norme fără să participe la negocierea acestora) nu ca subiect al ei Dezavantajele sunt adesea văzute ca incapacităţi sau deficienţe Rasiştii sau sexiştii s-au prevalat de ideea că oamenii din cealaltă rasă sau femeile sunt mai puţin raţionali, au un discernământ redus Adesea aceste diferenţe sunt mascate de lozinca egalităţii naturale dintre oameni sau de expresii vagi de tipul: umanitatea aflată în contract De asemenea, normele stabilite la un anumit timp t afectează şi generaţiile viitoare care nu sunt părţi ale contractului Egalitatea nu derivă atât din cea naturală (fizică sau mentală), ci din egalitatea de putere ca parte contractantă 4 Teoria rawlsiană a dreptăţii Moralitatea cotidiană ne cere ca să fundamentăm interesul reciproc pe respectarea drepturilor celorlalţi Chiar dacă morala hobbesiană nu se bazează pe argumente de tipul datoriilor naturale sau a celor obiective, ea rămâne totuşi o morală într-o lume în care "naturalul”, "obiectivul”, "divinul” nu pot să fie folosite ca fundamente pentru principiile şi normele vieţii cotidiene John Rawls, prin lucrarea sa A Theory of Justice este urmaşul contractualist al kantianismului Ideile centrale care disting neocontractualismul rawlsian de cel de tradiţie hobbesiană sunt următoarele: Oamenii contează moral nu doar pentru că se pot leza reciproc sau se pot avantaja unii pe alţii, ci şi fiindcă sunt "scopuri în sine” Prin urmare ei sunt egali moral şi merită cu toţii să fi e 23 trataţi cu egală consideraţie Pe această abordare fundamentează Rawls ideea sa că există o datorie morală: cea de a aplica tratamente drepte şi de a construi instituţii drepte (termenul “instituţii” trebuie înţeles şi într-un sens mai general, cel de practici) Ca să ne asigurăm de dreptatea acţiunilor noastre, e necesar să deliberăm imparţial asupra normelor, atunci când luăm în considerare interesele celorlalte fiinţe omeneşti Ştim că acest lucru e dificil fiindcă părţile contractante nu au poziţii egale Ca să depăşim acest obstacol este necesar să negociem de pe poziţii de egalitate Cum este cu putinţă o astfel de negociere? Răspunsul rawlsian este argumentat pe baza a două concepte: poziţia originară şi vălul de ignoranţă Poziţia originară şi vălul de ignoranţă (Rawls, A Theory of Justice, 1971) Deosebirea între "starea naturală" şi "poziţia originară" (în afară de aceea că prima a fost presupusă ca reală un iar cea de-a doua e un experiment mental), este aceea că Rawls sugerează o posibilitate de depăşire a inegalităţii de putere în situaţia contractuală prin aceea că părţile aflate în contract deliberează în spatele unui văl de ignoranţă Situaţia originară este cea prenormativă în care: Nimeni nu-şi ştie locul în societate, poziţia de clasă sau statusul social, nu-şi ştie bunurile sau capacităţile naturale cu care a avut norocul să fie înzestrat, inteligenţa, forţa etc Voi presupune chiar că părţile nu ştiu ce concepţie au despre bine şi nici ce înclinaţii psihologice speciale deţin (vezi trad românească în vol Dreptatea şi fericirea, p 106) Intenţia lui Rawls este să creeze o condiţie de deliberare normativă care să nu favorizeze şi să nu defavorizeze pe nimeni Cei care deliberează au câteva caracteristici: Nu sunt interesaţi în interesul altora, tind să-şi maximizeze propriile avantaje dar nu ştiu de loc în ce situaţie se afle astfel încât să ştie exact ce conţinut normativ i-ar avantaja Mai mult, ei nu ştiu nimic despre condiţiile particulare din propria lor societate, dacă ea e săracă sau bogată, ce regim politic are, cât de dezvoltate îi sunt civilizaţia şi cultura, cărei generaţii îi aparţin, ce condiţii de mediu au Ei nu cunosc nici părţile aflate în conflict Ceea ce ştiu este că trebuie să fie pregătiţi să trăiască după toate consecinţele care decurg din principiile pe care le adoptă Ceea ce cunosc cei aflaţi în contract sunt următoarele: societatea lor se va aşeza sub principiile dreptăţii; sunt conştienţi de felul în care au decurs faptele societăţii sub aspect economic, politic, ştiu care sunt caracteristicile organizării sociale şi coordonatele psihologiei umane (vezi vol Dreptatea şi fericirea, 1995, p 107) Principiile dreptăţii sunt formulate astfel: 1 Fiecare persoană care participă la o practică (instituţie socială n n ) sau care este influenţată de aceasta are un drept egal cu cea mai largă libertate care e compatibilă cu o libertate de acelaşi fel, în măsura în care nu ne vom putea aştepta ca ele să conducă la avantajul tuturor şi nu ne vor garanta că posturile şi funcţiile de care sunt legate sunt deschise tuturor (ibid ): fiecare va beneficia de libertatea, egalitatea şi recompensa pentru activităţile care 24 contribuie la binele comun 2 Inegalităţi permise sunt beneficiile şi răspunderile (de exemplu: prestigiul, averea, obligaţia de a plăti impozite: funcţii, posturi didactice, preţuirea şi recompensele, salariile, averea dobândită prin şansă sau prin efort - dacă nu este monopol Inegalităţile de acest tip sunt permise fiindcă avantajează toţi participanţii la o practică (ibidem, p 108) O normă este dreaptă dacă aplicarea ei avantajează şi pe cel mai dezavantajat membru al comunităţii în care ea se aplică Cele mai semnificative critici aduse acestei teorii morale se referă la problema alegerii raţionale Pentru a crea norme drepte trebuie să ne punem în "locul nimănui", ori un astfel de model teoretic este văzut ca dificil de practicat Ne situăm în locul nimănui, sau în locul oricui? Este suficientă alegerea raţională, sau este necesară şi empatia, pentru a crea norme drepte? (vezi în acest sens: Susan Moller Okin, 1996 în trad rom şi M Miroiu, 1996, cap Etici feministe) Neocontractualismul rawlsian este o etică inspiratoare pentru orice cod profesional Sugestia că putem să fim în locul oricui şi să ţinem cont de aceasta atunci când ne stabilim regulile propriei activităţi trimite la câteva idei importante Politicienii aflaţi la putere pot să ajungă în opoziţie sau doar cetăţeni care trăiesc după o politică ale cărei consecinţe le suportă Patronii sunt şi clienţi, funcţionarii publici sunt şi contribuabili, medicii sunt şi pacienţi, jurnaliştii sunt şi consumatori de presă Oricând şi oricine poate să ajungă în cea mai dezavantajată poziţie De aceasta ar trebui să ţină cont atunci când stabilesc "regulile jocului" Termeni cheie: contractualism, acord, convenţie, interes, avantaj reciproc, rău moral, putere contractuală, subiect al contractului, consideraţie egală, tratamente drepte, deliberare imparţială, poziţie originară, văl de ignoranţă, inegalităţi permise, principii ale dreptăţii Întrebări: 1 Relevaţi semnificaţia conceptelor: contractualism, neocontractualism, tratament drept, deliberare raţională, poziţie originară, inegalităţi permise 2 Daţi un exemplu de rău moral din perspectivă contractualistă 3 Analizaţi un caz ilustrativ pentru puterea sau lipsa de putere contractuală în stabilirea normelor 4 Care sunt, după părerea dumneavoastră, grupurile dezavantajate contractual în România? Dar în propria instituţie? Argumentaţi răspunsul 5 Ce normă aţi construi dacă v-aţi afla în poziţia originară, astfel încât ea să avantajeze şi pe cel mai dezavantajat membru al grupului afectat de aplicarea normei? 25 6 Daţi exemple de inegalităţi permise 26 Tema V Etici ale drepturilor Obiectivele temei: a) Să cunoaşteţi semnificaţia conceptului de drepturi din perspectivă liberală b) Să puteţi explica temeiurile pentru care sunt acceptaţi subiecţii drepturilor c) Să argumentaţi caracterul universal şi relativ al drepturilor d) Să construiţi argumente pentru respectarea drepturilor fundamentale în contextul exercitării unei anumite profesii Conţinut: 1 Modernitatea şi construcţia eticii drepturilor 2 Justificări şi clasificări ale drepturilor 3 Cine poate să aibă drepturi? 4 Sunt drepturile inalienabile şi absolute? 5 Pro şi contra drepturilor 1 Modernitatea şi construcţia eticii drepturilor: Problema drepturilor are o largă tradiţie modernă începând cu secolul al XVII-lea, prin operele lui Grotius, Puffendorf, Locke şi continuând cu dezvoltările secolului XVIII, aflându-se în secolul al XIX-lea la concurenţă cu utilitarismul şi marxismul Tradiţia moralei drepturilor se leagă de cea a legii naturale şi are rădăcini în filosofia antică (mai ales de cea stoică), în ideea că dincolo de aspectele convenţionale ale moralei, există repere naturale La acestea avem acces prin propria conştiinţă, prin intuiţie Tradiţia teologică creştină tratează această problemă în sensul respectului pentru persoană şi conştiinţa individuală şi a discuţiei asupra caracterului divin-uman al legilor (o parte din norme au origine divină, o parte sunt rezultatul convenţiilor omeneşti) Există momente şi autori care au avut rol substanţial în constituirea eticii drepturilor John Locke în lucrarea sa Două tratate despre guvernare, 1690 consideră că drepturile inalienabile sunt: libertatea şi proprietatea Această idee a fost preluată în Declaraţia de Independenţă a SUA în 1776, incluzând şi dreptul de a-ţi urmări fericirea În ambele cazuri este considerat moral legitim ca oamenii să aibă interese şi să şi le urmărească În gândirea lui J Locke, egalitatea dintre oameni este fundamentată pe ideea de tabula rasa, oricare dintre noi născându-se fără nici o cunoaştere prealabilă, fără nici o intuiţie care să preceadă experienţa Declaraţia Drepturilor Omului şi Cetăţeanului, adoptată în Franţa în 1789 accentuează pe dreptul la: libertate, proprietate, securitate, rezistenţă la oprimare O contribuţie importantă în dezvoltarea teoriei drepturilor în general, a avut-o Tom Paine, care, în1791, publică lucrarea The Rights of Man Deoarece majoritatea autorilor care pledau pentru universalitatea drepturilor excludeau 27 accesul femeilor la ceea ce ei numeau "universalitatea cetăţeniei", Mary Wolstonecraft publică în 1792 A Vindication of the Rights of Women, argumentând că raţiunea, care stă la baza drepturilor universale, constituind temeiul acordării lor, nu este monopol de sex Acestor lucrări şi actelor normative fundaţionale mai sus pomenite li se adaugă numeroase convenţii contemporane Actualmente, drepturile sunt în centrul dezbaterii moral-politice (mai ales când e vorba despre violarea lor), fie în spaţiul public (tortură, terorism, sărăcie, mediu), fie în cel privat (avort, eutanasie, orientare sexuală) (vezi Brenda Almond, 1996, p 259-260) 2 Justificări şi clasificări ale drepturilor În mare, drepturile sunt protectiv-negative: relevă cât să nu te interferezi (să nu te amesteci în problemele altor persoane) şi protectiv pozitive cum ar fi la educaţie, sănătate, protecţie socială Drepturile sunt tratate în abordările adverse ca noţiune suspectă Dar această soartă o au toate formele de instituire Kant, de exemplu, foloseşte formularea: acum eu spun: umanitatea din persoana ta e sfântă! Justificarea drepturilor nu se găseşte decât controversabil şi speculativ în "legea naturală" Ele se justifică preponderent moral, ce drepturi ar trebui să avem şi să exercităm Ele stau în morală alături de: datorie, obligaţie, corectitudine, în formularea "trebuie să" sau "nu este moral permis să" Justificarea lor e esenţial etică Unele dintre ele nu pot să fie niciodată convertite în legi, de exemplu, dreptul la recunoştinţă, dreptul la proprie opţiune Există: drepturi universale care sunt considerate morale şi aspiră să fie legale; drepturi legale specifice; drepturi morale specifice (de exemplu: dreptul la ajutor, la protecţie, asistenţă) Problemele centrale care apar în discutarea teoriilor asupra drepturilor sunt următoarele: a) Ce şi cine poate să fie subiect al drepturilor? b) Ce fel de lucruri pot să fie drepturi? c) Cum justificăm drepturile? Se autojustifică? d) Sunt drepturile inalienabile? e) Există drepturi absolute? Drepturile sunt nume abstracte pentru relaţiile dintre oameni, inclusiv dintre oameni şi alte făpturi Ronald Dworkin (1978), le interpretează ca tip special de fapte: fapte morale Libertarienii le interpretează drept limitări ale acţiunilor guvernării ( Robert Nozick, Anarhie, stat şi utopie) Ele sunt active şi pasive (să faci şi să te abţii să faci), sunt formulate ca: cerinţe, datorii, puteri, libertăţi, imunităţi 1 Cerinţe: dreptul de a împrumuta e asociat cu datoria de a restitui împrumutul 2 Puteri: dreptul de a împărţi proprietatea este asociat cu puterea de a afecta drepturile altora 3 Libertăţi: ai dreptul să depui mărturie contra cuiva, dar nu eşti obligat să o faci contra propriei fiinţe 28 4 Imunităţi: dreptul de afiliere la sindicat este şi interdicţia (faţă de angajator) de a fi oprit să o faci (vezi B Almond, 1996, 260-264) Cum se poate justifica un drept? Cele mai frecvente justificări ale drepturilor în perioada actuală sunt construite pe baza teoriei contractului social, (inclusiv varianta rawlsiană a contractualismului) sau prin teoria utilitaristă (Mill, Hare), considerându-se că libertatea şi dreptatea contribuie la fericirea umană şi că, în practică, societăţile care garantează şi protejează exercitarea acestor drepturi sunt medii mult mai propice creşterii bunăstării şi fericirii individuale În afara exercitării drepturilor sau în condiţiile în care aceste drepturi sunt violate, oamenii nu pot acţiona ca fiinţe morale, autonome Drepturile sunt esenţiale pentru orice discurs etic şi pentru construirea oricărui cod etic democratic Ele se autojustifică În afara drepturilor persoanelor, drepturile pot să fie extinse la mediu (în virtutea perspectivelor ecologiste asupra moralei), precum şi la generaţiile următoare 3 Cine poate să aibă drepturi? Dacă un drept este luat ca putere, atunci se adresează celor cu capacitatea de a alege Dacă este permisie (interzicerea amestecului), e valabil pentru orice fiinţă poate beneficia de el Pe ce criterii acceptăm că cineva poate să aibă un drept? Cât de mare este sfera celor care pot să beneficieze de drepturi? Există poziţii diferite în legătură cu temeiul pentru care există un drept, criteriile după care un drept este acceptat sau respins De exemplu: - Capacitatea de a suferi este un temei pentru ca orice făptură vie, dotată cu sensibilitate să poată avea un drept Prin acest criteriu, putem include animalele, în subiecţi ai drepturilor, dar îi excludem pe cei în comă ireversibilă) - Capacitatea de a avea interese (mai precis, capacitatea de a avea nevoi) După acest criteriu, subiecţi ai drepturilor sunt şi embrioanele, feţii, plantele, animalele Acceptarea intereselor ca temei al faptului de a fi subiect al drepturilor include şi generaţiile următoare - Capacitatea de a alege o deţin oamenii şi în mod limitat, animalele superioare - Faptul de a fi persoană este temeiul cel mai frecvent acceptat Pe el se bazează şi documentele amintite la începutul temei noastre Dar conceptul de persoană este la rândul lui, greu de definit foarte clar Este fătul o persoană? Dar cineva aflat în comă ireversibilă? Dar cineva care suferă de demenţă senilă? Pentru ca să conturăm diferite categorii de drepturi avem nevoie de criterii raţionale (mai ales când aplicăm principiile eticii raţionaliste moderne, de tipul kantianismului sau a contractualismului) Dar, pentru situaţia în care aceste drepturi se extind dincolo de fiinţele capabile de deliberare raţională, include şi alte categorii de făpturi, avem nevoie şi de criterii empatice de formulare a lor, respectiv de a înţelege alte fiinţe prin intermediul experienţelor 29 comun împărtăşite (vezi M Miroiu, 1996, Empatia şi morala dreptăţii) Atunci când drepturile sunt stabilite la nivelul unei profesii, subiecţii drepturilor pot să fie de exemplu: profesioniştii, clienţii, acţionarii, proprietarii, beneficiarii 4 Sunt drepturile inalienabile şi absolute? Există un consens redus în legătură cu caracterul inalienabil al drepturilor Cele mai discutate în sensul inalienabilităţii sunt libertatea şi viaţa, dar în ambele privinţe, sensul exercitării lor ca drepturi inalienabile este redus De exemplu, este general acceptat faptul că nimeni nu are dreptul să se vândă ca sclav şi nimeni nu are dreptul să vândă altă persoană În privinţa vieţii, consensul nu este la fel de mare Sinuciderea este interzisă în cele mai multe coduri legale şi morale, dar actul, de exemplu, se discută tot mai mult dreptul la eutanasie (admis în anumite etici în baza faptului că nu viaţa în sine are valoare, ci acea viaţă în care persoana mai poate avea cel puţin minime satisfacţii) În privinţa caracterului absolut al drepturilor, abordările sunt la fel de relative şi consensul asupra unora dintre ele, socotite cruciale, greu de atins Drepturile sunt uneori conflictuale între ele De exemplu, dreptul la liberă exprimare se ciocneşte uneori de respectul pentru convingerile religioase sau de dreptul la o bună imagine (cazul pornografiei care întăreşte imaginea femeilor ca obiecte sexuale) Nici cazul altor drepturi, inclusiv a celor socotite fundamentale, libertatea şi viaţa, nu este atât de simplu, nu poate fi tranşat ca în toate cazurile sunt absolute, pentru că ele sunt relative la ale altora Se acceptă de fapt ca absolut un singur drept, cel de a nu fi torturat (vezi B Almond, 1996, pp 264-266) 5 Pro şi contra drepturilor Ideea de drepturi e coerentă cu supoziţia că ceea ce avem în comun (nevoi, capacităţi) e mai important decât ceea ce ne face diferiţi Modernitatea a construit cadrul normativ al drepturilor în jurul ideii că orice fiinţă raţională este scop în sine, poate alege pentru ea însăşi şi îşi poate urma interesele Aceste aspecte aparţin umanităţii comune Practica acordării şi exercitării drepturilor a demonstrat că supoziţia universalităţii a operat adesea discriminatoriu pentru anumite categorii, în funcţie de sex, rasă, etnie, religie, uneori şi de avere; cea mai vizibilă limită a fost atinsă de drepturile politice, mai ales de dreptul la vot, dar şi de acces liber la funcţii de putere publică Din acest motiv, pe lângă drepturile universale, pot opera şi drepturi specifice pentru: femei, minorităţi etnice sau rasiale, copii, persoane cu handicap Rolul drepturilor specifice este acela de a corecta discriminările derivate din diferenţe şi din nedreptate istorică, sau de a proteja categoriile care au real nevoie de tratamente speciale (copiii, persoanele cu disabilităţi) Adepţii deontologişti ai drepturilor le acceptă de obicei ca naturale şi derivate din asemănări naturale Utilitariştii nu acceptă drepturile ca naturale, ci ca aranjamente sociale, convenţii acceptate ca paşi esenţiali în dezvoltarea umanităţii Dacă, de exemplu, justificarea drepturilor ca "naturale" este mai utilă în acceptarea şi exercitarea drepturilor, utilitariştii sunt de acord să 30 accepte şi explicaţiile "naturaliste" ale deontologiştilor Important asigurarea exercitării lor să mărească şansele oricărei persoane la fericire Acceptarea drepturilor omului ca aspect esenţial al dezvoltării morale, politice şi al prosperităţii personale şi comunitare nu reprezintă un consens general între teoreticieni Marxiştii de exemplu, le atacă din perspectivă relativistă şi a progresului social Insistă mai degrabă pe cele pozitive (dreptul la muncă, la concediu de odihnă plătit) şi operează cu alte categorii de drepturi universale, după principiul dependenţei drepturilor de dezvoltarea relaţiilor de producţie şi abolirea proprietăţii private (lichidarea exploatării şi a inegalităţii economice dintre oameni) Drepturile pun probleme dificile nu numai stângii politice, dar şi conservatorilor (dreptei conservatoare) pe motiv că subminează tradiţia şi obiceiurile (vezi de exemplu Edmund Burke, Reflections on the Revolution in France, 1790) Pe această bază, cea a încălcării tradiţiei şi a specificului unei comunităţi particulare, le resping islamicii şi ortodocşii fundamentalişti Universalizarea drepturilor în formele consacrate în abordarea occidentală este văzută drept imperialism cultural occidental, ca un produs al gândirii al individualiste şi cosmopolite, opus caracterului organic al societăţii, "paraşutat" în comunităţi care au altfel de valori şi tradiţii (vezi B Almond, 1996, pp 266-268) Individualismul liberal care a fost generatorul eticii drepturilor şi este susţinătorul actual cel mai consecvent este atacat de către ideologiile de stânga, de către cele de dreapta şi chiar din interior, de exemplu, în virtutea multiculturalismului şi dreptului la diferenţă) Obiecţia frecventă împotriva unui astfel de cadru normativ centrat pe drepturile persoanei este aceea că accentuează egoismul şi lipsa de responsabilitate faţă de alţii Cu alte cuvinte, că individualismul promovat de liberalism este ne-etic Dar o astfel de obiecţie nu se poate susţine Este greşit să considerăm că individualismul liberal centrat pe drepturi este incompatibil cu responsabilitatea odată ce fiecare drept pe care îl are o persoană este limitat de acelaşi drept pentru altă persoană Libertatea oricui are o singură limită: libertatea altei persoane Problema cea mai importantă, cel puţin în perspectivă utilitaristă şi în cea a eticii virtuţii o reprezintă contribuţia extinderii şi exercitării drepturilor la dezvoltarea omenească În regimul comunist românesc drepturile fundamentale erau cele la viaţă, muncă şi pace În acelaşi timp, exista pedeapsa cu moartea, nu se raportau născuţii vii decât după o săptămână pentru ca, în cazul în care aceştia mureau, să fie trecuţi la avorturi, nu la decese Grija era îndreptată spre fiinţele nenăscute Dreptul la muncă avea cel puţin două aspecte corelate: obligaţia de a munci şi închisoarea pentru parazitism, legarea de un loc de muncă prin repartiţie şi dispariţia relaţiei salariu-merit Dreptul la pace era exercitat propagandistic şi implica "războiul întregului popor" Drepturile la libertate, proprietate şi căutarea fericirii erau incompatibile cu un astfel de regim, precum şi cu codul moral specific acestuia (un cod moral colectivist Codul eticii şi echităţii socialiste, al muncii şi vieţii comuniştilor) în care construcţia comunismului era scop în sine iar indivizii, mijloace pentru atingerea lui Un astfel de cod exprima în acelaşi timp, dispariţia distincţiei între morala publică şi cea privată, între morala privată şi cea profesională "Munca şi viaţa", implicate în titlu, anulau posibilitatea alegerii între moduri de viaţă alternative, ca şi posibilitatea creării autonome a codurilor particulare pentru diverse profesii Un cod universalizant încălca un principiu generic al oricărei etici profesionale, pe cel al autonomiei 31 Termeni cheie: drepturi, drepturi protectiv-negative, drepturi protectiv-pozitive, subiecţi ai drepturilor, individualismul liberal Întrebări: 1 Care sunt drepturile fundamentale ale omului în abordările tradiţionale ale modernităţii? 2 Ce relaţie puteţi construi între imperativul practic kantian şi etica drepturilor? 3 Intră contractualismul în conflict cu etica drepturilor? Dar utilitarismul? 4 Cum se pot justifica drepturile? 5 Argumentaţi care sunt, după părerea dumneavoastră, subiecţii drepturilor 6 Analizaţi un drept şi arătaţi dacă are caracter absolut 7 Argumentaţi pro sau contra drepturilor specifice pentru o minoritate la alegere 8 Se potrivesc drepturile omului în România? Este morală extinderea lor în contextul cultural şi social românesc? Argumentaţi răspunsul 32 Tema VI Profesionalism şi etică profesională Obiectivele temei: a) Să cunoaşteţi semnificaţia conceptelor: profesie, profesionalism, etică profesională, virtuţi profesionale, cod de etică profesională b) Să înţelegeţi relaţiile dintre profesii, politică şi etică c) Să înţelegeţi caracterul preponderent contractualist al eticii profesionale d) Să comparaţi tipurile de eticii profesionale e) Să analizaţi din perspectivă etică dileme profesionale e) Să puteţi analiza şi construi un cod profesional Conţinut: 1 Profesii şi profesionalism 2 Caracteristicile ideale ale profesiilor 3 Relaţiile între profesii şi sfera politică a societăţii 4 Etica profesională Consideraţii generale 5 Caracterul contractual al eticii profesionale 6 Relaţii client-profesionist 7 Virtuţi şi valori profesionale 8 Formalizarea etică a codurilor profesionale 1 Profesii şi profesionalism Societăţile moderne sunt societăţi profesionale Orice persoană care îmbrăţişează o carieră îşi doreşte să fie recunoscută ca profesionistă a domeniului În majoritatea cazurilor, inclusiv politicienii cât şi funcţionarii publici au avut alte profesii înainte să devină ceea ce sunt actul Ei au fost de obicei economişti, medici, ingineri, profesori ş a Tema pe care o tratăm se referă la sensurile conceptelor de profesionist şi profesionalism, precum şi la felul în care intervine etica în exercitarea acestor roluri Există numeroase definiri ale profesiilor Următoarea are o mare adecvare la cerinţele etice: O profesie este o ocupaţie pe care o au mai multe persoane organizate voluntar să îşi câştige existenţa prin slujirea directă a unui anumit ideal într-un mod moral permisibil, dincolo de ceea ce le cere nemijlocit legea, piaţa şi morala comună (M Davis, 1999, p 139) În sensul anterior, hoţia sau prostituţia sunt ocupaţii, dar nu profesii Se pot câştiga bani dintr-o ocupaţie, dar asta nu înseamnă că orice ocupaţie din care câştigăm bani este o profesie Faptul de a câştiga venituri este la rândul său definitoriu Amatorii pot să aibă calităţi profesionale, dar nu îşi obţin veniturile de bază din practica de amator În acelaşi timp, profesiile nu sunt organizaţii de caritate şi nu solicită altruism de la fiecare membru al grupului profesional De obicei, organizaţiile altruiste sunt alcătuite din amatori Acestora din urmă li se cere, conform moralei de 33 rol, să se dedice fără avantaje materiale acţiunilor caritabile Există de asemenea ocupaţii cărora li se contestă statutul clasic de "profesii", tocmai prin aceea că nu sunt exclusive (de exemplu afacerile) sau nu au coduri care să conţină valori morale direct implicate în exercitarea profesiei (cum este cazul ingineriei, deşi actual încep să fie elaborate astfel de coduri) O obiecţie asemănătoare se poate aduce şi ocupaţiei numite: funcţionar public, deşi valorile acestei ocupaţii sunt directe şi precis legate de interesul public Profesiile însă se schimbă În ultimul deceniu s-a conturat o pregătire universitară direct axată pe afaceri (Studii de business) sau pe administraţie publică, inclusiv în România Ambele tind să treacă de la statutul de ocupaţii la cel de profesii (presupun o cunoaştere specifică, abstractă, din ce în ce mai conturată ca tip de studii) (vezi Airaksinen, 1998, p 672) Profesiilor le sunt necesare coduri etice Pentru ca aceste coduri să aibă autoritate morală, el trebuie să aibă consimţământul tacit sau explicit al fiecărui membru Uneori acest consimţământ este cerut la intrarea într-o profesie şi în lipsa lui persoana nu este acceptată sau, dacă îi încalcă principiile cadru, este exclusă Există cazuri în care anumiţi practicanţi ai unei profesii pun un monopol absolut pe regulile şi codul acesteia ajungându-se la ceea ce se poate numi "mafie a prototipului unei profesii" (vezi M Davis, 1999, p 144) Care sunt caracteristicile ideale ale profesionistului? Care sunt valorile acestuia, cu alte cuvinte, în ce constă profesionalismul? 2 Caracteristicile ideale ale profesiilor: a) Profesia presupune o cunoaştere a teoriilor domeniului, deci o pregătire consistentă şi îndelungată b) Standardele de iniţiere, menţinere şi avansare a unei persoane în competenţa profesională sunt stabilite de către corpul profesional c) Cea mai dură măsură de pedepsire pentru delicte profesionale este eliminarea din comunitatea profesională (retragerea dreptului de practică) d) Rolul profesiilor este să ducă la satisfacerea unor nevoi sociale, deci practica profesională este legitimată de către comunitatea care beneficiază de rezultatele ei e) Membrii unui grup profesional sunt legaţi printr-un cod etic prin care se stipulează, între scopurile centrale, şi cel al slujirii altruiste a societăţii f) Membrii unei profesii trebuie să aibă relaţii colegiale iar comportamentul fiecărui membru este monitorizat colegial g) În cazuri de haos şi catastrofă, membrii unei profesii trebuie să fie pregătiţi să se sacrifice, inclusiv să îşi rişte viaţa (Adaptare după H Gortner, 1991, pp 129-130) Profesioniştii unui domeniu care îşi exercită rolul în mod responsabil, cât mai aproape de aceste cerinţe dobândesc un status recunoscut Aceasta este proba că ei dau dovadă de ceea ce este socotit drept profesionalism Profesionalismul este socotit o ideologie relevantă pentru cei care lucrează în acelaşi domeniu El exercită rolul de a coagula credinţele comune ale unei profesii, întăreşte identitatea şi creşte stima de sine a membrilor unui grup profesional Profesionalismul este caracterizat prin: a) Expertiză în exercitarea unei profesii (autoritate epistemică) b) Credinţa în autonomia deciziilor profesionale şi a exercitării profesiei c) Identificarea cu profesia şi cu cei din acelaşi domeniu d) Dedicaţia pentru o lungă parte a vieţii faţă de profesia aleasă e) Obligaţia morală de a lucra în serviciul clientului, evitând implicarea emoţională excesivă (dar nu şi empatia), arbitrarul şi tratamentul preferenţial nejustificat prin politicile domeniului f) Credinţa în capacitatea de autoreglare şi menţinerea colegială a standardelor 34 profesionale (Adaptare după H Gortner, 1991, p 130) 3 Relaţia între profesie şi sfera politică al societăţii Nevoia de control asupra exercitării unei profesii conduce la solicitarea, pentru guvern, a autorizărilor şi acreditărilor profesionale La rândul lor, profesioniştii participă la construirea sau influenţarea proiectelor de politici publice Administratorii publici sunt adeseori la rândul lor, profesionişti dacă lucrează în instituţii guvernamentale, ei sunt puşi uneori în situaţii în care apare un conflict între loialităţi şi valori: ei trebuie simultan să protejeze interesul public, să urmeze scopurile organizaţiei căreia îi aparţin, să urmeze scopurile propriei profesii Medicii se supun conflictelor de interese între nevoile pacienţilor şi finanţarea tratamentelor Jurnaliştii intră uneori în conflict legat de dorinţa de informare corectă a auditoriului şi grupul de interese care finanţează publicaţia sau postul respectiv În termeni sociologici avem de-a face cu un conflict de roluri Profesioniştii sunt educaţi să gândească în termenii ştiinţei lor De exemplu, un administrator de nivel superior este obişnuit să gândească în termeni de proceduri, resurse şi logistică aplicate la cazuri particulare ale organizaţiei: cum să fundamenteze decizii, să stabilească priorităţi, să păstreze stabilitatea organizaţiei, să aibă o relaţie corectă cu legislaţia (vezi Gortner, p 133) Primii sunt orientaţi spre domeniul propriu în sensul onestităţii profesionale, sunt centraţi pe client şi doar secundar pe organizaţia în care lucrează Organizaţiile cer loialitate faţă de angajator şi chiar supunere la deciziile acestuia Profesioniştii sunt educaţi în loialitate faţă de cerinţele domeniului lor şi ale comunităţii lor profesionale, dar adesea pot să facă parte din instituţii în care cele două loialităţi intră în conflict (vezi Guvernul român care este alcătuit dintr-un număr mare de profesori şi dă fonduri reduse învăţământului) În aceste condiţii apare uneori un refuz al loialităţii şi fenomenul de insubordonare Valorile democratice ar trebui să fie în centrul oricărui cod etic al celor care lucrează pentru public sau pentru clienţi Insubordonarea este acceptat ca legitim în cazul în care conflictul este derivat din motive de încălcare a principiilor de bază ale democraţie Interesul public poate să devină adeseori o simplă lozincă invocată de complezenţă faţă de valorile acceptate Profesioniştii accentuează uneori excesiv asupra componentei de obiectivitate şi neutralitate politică şi fac acest lucru uneori deplin conştienţi că este o simplă legitimare a unei politici Alteori pur şi simplu nu îşi dau seama politica este o cauză importantă a deciziilor profesionale Problema centrală a managerilor din diferite comunităţi este cum să utilizeze puterea pe care o au de aşa manieră încât să satisfacă: cerinţele legale, contribuabilii, clienţii, guvernanţii 4 Etica profesională Consideraţii generale Profesioniştii sunt guvernaţi în principiu de legi şi reglementări specifice Există multe cazuri în care, pe lângă normele legale, sunt necesare norme etice În general aceste norme vizează, într-o societate democratică, următoarele tipuri de probleme: autoritatea profesională, practicile paternaliste, drepturile clienţilor Unii specialişti neagă existenţa unei etici profesionale ca atare şi susţin că nu există decât etici aplicate diferitelor profesii Etica profesională este o disciplină reflexivă şi critică Ea se află la intersecţia filosofiei moralei cu eticile particulare ale diferitelor categorii de profesii Problema centrală a introducerii eticii în profesii, deşi există deja legi, se datorează faptului că legea acţionează de obicei după ce s-a produs încălcarea ei Practicile etice sunt de graniţă şi se presupune că ar trebui să acţioneze preventiv (vezi Airaksinen, 1998, pp 671-672) Etica profesională precizează practicile, drepturile şi datoriile membrilor unui grup profesional, critică şi sancţionează malpracticile profesionale 35 Tipuri de etici: a) Etici pentru situaţii încurcate (Quandary ethics în original) Sunt cele care nu se referă la coduri, fiindcă acestea din urmă sunt documente încărcate de o doză mare de idealism (sunt declaraţii oficiale, adesea de faţadă, sub care se pot ascunde practici foarte diferite) Etica pentru situaţii încurcate descoperă arii mai dramatice, cazuri negative Slăbiciunea acestei abordări este aceea că, accentuând pe cazul negativ, poate arunca o umbră generală asupra unei profesii De exemplu, în politică accentuează pe cinism şi compromitere, în administraţie pe corupţie, în medicină pe neglijarea pacienţilor, în educaţie pe abuz de autoritate şi încredere, ş a ) Partea bună a concentrării pe cazuri negative rezidă din virtuţile pe care le conferă critica practicilor unui domeniu Acest demers sprijină corecţiile care trebuie făcute Rolul eticii este mai degrabă cel de a orienta pozitiv, dar nu orb şi nereflectiv, acţiunea Etica pentru situaţii încurcate este preferată de mass-media, aceasta căutând mai degrabă senzaţionalul şi scandalosul, pe care îl consideră mai gustat de public (vezi Airaksinen, 1998, pp 673) b) Abordarea standard Abordarea standard nu se concentrează pe cazuri dramatice, ci pe trăsăturile unei practici profesionale, trăsături cărora le aplică analize prin intermediul conceptelor de drepturi şi datorii De exemplu, doctorii au datorii mai mari decât alţi oameni să îşi ajute semenii, asistenţii sociali la fel Profesorii au mai multe drepturi să evalueze oamenii ca elevi şi studenţi şi să le orienteze succesul Ei au şi dreptul să pedepsească aşa cum, în alt registru, poliţiştii au dreptul să uzeze de violenţă, parlamentarii să stabilească după ce legi trăim 5 Caracterul contractual al eticii profesionale Orice profesie este o relaţie între profesionist şi client Profesioniştilor li se cere să facă ceea ce este normal şi plătit ca atare de către client (direct sau indirect), adică să-şi facă datoria, după cum uneori li se pot cere şi acte supererogatorii (dincolo de datorie) Profesioniştii îşi urmăresc propriul succes ca prestigiu profesional şi succesul financiar Orientarea pe succes este una de tip utilitarist profesioniştii consideră că succesul lor se certifică prin maximizarea binelui public Uneori termenii contractului sunt excesiv stabiliţi de către profesionişti Acest gen de impunere este una coercitivă şi invalidă în calitate de contract, mai ales atunci când profesia este monopolizată de aşa manieră încât toţi cei care nu sunt acceptaţi ca membri de drept ai ei, trec drept şarlatani sau impostori şi clienţii nu au alternative Prin urmare, chiar existenţa serviciilor alternative, nemonopolizate de către un grup profesional, este o condiţie de posibilitate a intervenţiei clientului în calitate de subiect al contractului Există contradicţii clasice între perspectiva profesioniştilor şi cea a clienţilor Profesioniştii susţin că prestaţia lor este bună şi îşi merită succesul Clienţii se aşteptă ca profesioniştii să dea curs şi ideologiei potrivit căreia aceştia sunt în serviciul public (aceasta exclude doar parţial problema celor care lucrează în sistemul privat) şi ca raţiune altruistă Clienţii insistă pe o abordare deontologistă, pe ideea de datorie, de obligaţie profesională Profesioniştii nu sunt obligaţi să presteze servicii supererogatorii, decât din considerente morale, deşi clienţii se aşteaptă să o facă din datorie pur profesională (Airaksinen, 1998, pp 676-677) De exemplu, un pacient crede că a-şi solicita medicul în timpul concediului acestuia, este normal şi medicul ar trebui să renunţe la interesele lui personale ca să ajute pacientul 6 Relaţiile client-profesionist Problema centrală a relaţiei între client şi profesionist este cea a alocării responsabilităţii şi autorităţii La modul ideal, între cei doi se stabileşte un contract În acest contract, în principiu, alocarea poate să fie de următoarele feluri: a) clientul are mai multă responsabilitate şi autoritate; 36 b) cei doi contractanţi sunt aproximativ egali; c) responsabilitatea şi autoritatea principală revin profesionistului (vezi M Bayles, 1988) Este greu să considerăm că aceste modele de "contract etic" se pot aplica tale quale a) Prima presupoziţie: clientul are mai multă autoritate şi responsabilitate este derivată din ideea că profesionistul este angajat de client, acţionează pentru acesta şi sub direcţia lui Prin urmare, profesionistul este partizanul scopurilor clientului său (am angajat un avocat, medic, arhitect, profesor, deci acea persoană nu mai poate să fie neutră şi detaşată, ci ataşată scopurilor mele în calitate de client) Există însă limite ale devotamentului faţă de client sau ale devizei: Clientul nostru, stăpânul nostru! - Profesioniştii au obligaţia "celei de-a treia persoane", care limitează normativ acţiunea clienţilor - O astfel de abordare se potriveşte mai mult profesiilor în care clientul trebuie apărat (la avocaţi, de exemplu), dar şi în acest caz profesioniştii trebuie să acţioneze în limite legal permise şi moral corecte - Profesioniştii nu sunt simplii executanţi ai ordinelor clienţilor, ei au expertiză, au autoritate epistemică, discernământ profesional Nu sunt "soldaţi" la ordin - Cu anumite excepţii (urgenţe medicale de exemplu), un profesionist îşi poate refuza clientul Pentru ca profesioniştii să fie responsabili, ei trebuie să fie liberi moral (autonomi) b) A doua supoziţie este cea a egalităţii şi reciprocităţii contractuale Contractul cuprinde obligaţii şi drepturi reciproce, prin urmare, autoritatea şi responsabilitatea sunt egal împărţite (acest model este utilizat în abordările liberale ale libertăţii şi egalităţii de şanse) Dar aplicarea unui astfel de model, deşi dezirabilă, este dificilă - Între părţi există cel mai adesea inegalitate de negociere, în sensul diferenţei de cunoaştere, de informaţie - Sunt situaţii în care profesionişti au mai mult acces la clienţi decât clienţii la profesionişti (cazurile de monopol profesional sau chiar şi cazul funcţionarilor publici) - Sunt situaţii în care clientul are mai multă putere decât profesionistul (angajarea unui profesionist depinde de Guvern, de autoritatea locală) - Există uneori presupunerea că între client şi profesionist se instalează relaţii de prietenie şi grijă Relaţia se bazează pe cooperare, încredere reciprocă, parteneriat Totuşi, relaţia rămâne asimetrică Doar una dintre părţi ia grijile celeilalte pe umerii ei (profesionistul) Această grijă este de fapt un serviciu plătit, nu o gratuitate amicală Cerinţa prieteniei este prea tare şi adesea distorsionantă Este suficient ca cele două părţi să se accepte, nu este nevoie, şi adesea este dăunător, să se implice emoţional (vezi de exemplu cazul psihoterapeuţilor) c) A treia supoziţie este cea a responsabilităţii şi autorităţii profesionistului în raport cu ale clientului Forma tare a acestei supoziţii este paternalismul - Profesionistul acţionează pentru bunăstarea clientului, are autoritatea profesională ca să cunoască binele acestuia - Clientul nu are baze pentru un consimţământ deplin, în consecinţă, poate să fie manipulat din lipsa autodeterminării, clientul nu este suficient de bine informat, nu are experienţă şi nu poate decide în cunoştinţă de cauză (analog relaţiei părinte-copil) - Consimţământul este dat de obicei aposteriori, după ce vezi că îţi merge bine (vezi urgenţele medicale, orientarea în educaţie, achitarea taxelor locale) Cazurile cele mai flagrante de aplicare a paternalismului sunt cele pentru persoane în imposibilitatea mentală de a lua decizii pentru ele însele (adaptare după M Bayles, 1988, pp 114-119) Din punct de vedere etic, paternalismul încalcă principiul autonomiei persoanei şi, în 37 consecinţă, trebuie evitat pe cât posibil Problema centrală din punct de vedere etic este aceea de a da clientului cât mai multă libertate de autodeterminare Politica, de exemplu, pare să evite paternalismul prin vot dar cum adesea politicienii au două politici: una de campanie şi alta de guvernare, este necesar ca cetăţenii să participe, prin intermediul societăţii civile, la influenţarea politicilor publice Şi pentru alte zone de activitate, chiar dacă clientul nu este în putinţă să decidă, este mandatată o altă persoană (tutore, aparţinător legal) să o facă în locul ei Paternalismul se poate diminua prin informarea clientului şi prezentarea alternativelor de decizie, a recomandărilor Acestea sunt condiţii pentru menţinerea unei relaţii de încredere în profesionişti 7 Virtuţi şi valori profesionale Etica virtuţii, venită din tradiţia aristotelică inaugurată de Etica nicomahică, a recăpătat un important teren în discuţiile actuale (vezi McIntyre, 1999) Ea încearcă să răspundă, în cazul nostru, la întrebarea: ce fel de profesionist ar trebui să fiu? Care sunt virtuţile necesare unui politician, profesor, funcţionar public, ziarist, medic, om de afaceri? Această problemă derivă din faptul că împlinirea profesională este cotată ca o componentă importantă a împlinirii şi dezvoltării personale (human flourishing în original) Împlinirea profesională trece drept una din condiţiile prin care o persoană poate să devină fericită sau cel puţin utilă, să simtă că are o viaţă cu sens şi să-i crească stima de sine Profesioniştii îşi urmăresc deopotrivă succesul propriu şi serviciul competent uneori aceste două valori devin conflictuale (vezi Airaksinen, 1998, p 674 Dacă succesul se poate măsura în bani, în acest caz uneori o bună practicare a profesiei poate să fie în detrimentul succesului ) Un practician este virtuos în sensul idealului profesional şi poate să aibă succes ca practician, dar adesea aceasta înseamnă să câştige prost El se concentrează pe excelenţă şi pe client şi prea puţin pe bani şi imagine Valori profesionale T Airaksinen sintetizează câteva dintre valorile profesionale în modul următor (vezi Airaksinen, 1998, p 674): Profesia: Valoarea: Jurist Dreptatea Medic, asistent Sănătatea Educator Dezvoltarea persoanei Psiholog Autonomia Asistent social Bunăstarea (asistarea celor în nevoie) Contabil Corectitudinea Aceste valori sunt considerate obiective mai ales fiindcă sunt inevitabile, oamenii nu le resping şi se aşteaptă ca, recurgând la serviciile unei profesii, să le poată atinge Sensurile pe care le au aceste valori nu sunt însă fixe Ele se redefinesc şi depind într-o mare măsură de politicile publice care le orientează, ca şi de dezvoltarea profesiei respective Profesioniştii unui domeniu au "putere discursivă", în sensul în care le revine o importantă autoritate epistemică în definirea acestor valori Dileme standard în etica profesională intervin mai ales în situaţii cruciale între starea de fapt a unei societăţi în care se exercită o profesie şi valorile morale ale acelei profesii Cele mai dificile probleme etice survin în cadrul regimurilor totalitare sau autoritare Legile sunt legi, au o astfel de valoare, dar multe dintre ele nu sunt drepte Ziariştii şi profesorii sunt obligaţi să manipuleze Şi chiar dacă ei doar socializează în anumite valori, cele ale societăţii în care trăiesc, la modul ideal fac un deserviciu democraţiei şi drepturilor omului Medicii erau obligaţi, în regimul totalitar românesc, să cheme procuratura atunci când venea o pacientă cu iminenţă de avort Adesea, din acest motiv, femeile rămâneau acasă, făceau septicemii şi mureau Funcţionarii publici erau supuşii statului, într-un proces cu statul, cetăţeanul era aproape întotdeauna perdant 38 Chiar şi în practica curentă a ţărilor cu regimuri democratice există dileme de etică profesională greu de surclasat Un avocat îşi apără clientul, chiar şi împotriva ideii de dreptate, un profesor socializează elevii chiar şi pe valori nedrepte, dar care sunt încetăţenite, psihologii pot să-i facă pe pacienţi şi mai dependenţi de însăşi prin terapia pe care le-o aplică, deşi rolul lor moral este acela de a ajuta pacienţii să revină la autonomie, să poată trăi din nou "pe picioarele lor" 8 Formalizarea etică şi codurile profesionale Prin formalizare etică se înţelege formularea explicită, în scris, a idealurilor, valorilor, principiilor şi normelor unei instituţii, organizaţii, asociaţii Înseamnă elaborarea codurilor etice Obiectivele unui astfel de cod sunt următoarele: - Ocupă locul lăsat liber între valorile cadru ale unei comunităţi şi lege - Contribuie la reputaţia, încrederea, respectul pe care beneficiarii unei activităţi îl au faţă de instituţia care prestează serviciul respectiv (vezi Mercier, 1999, pp 10-12) - Reprezintă un contract moral între beneficiari şi organizaţii, între cei ce fac parte din organizaţie şi, în acest ultim sens, menţine coeziunea unei organizaţii, instituţii - Protejează organizaţia de comportamente necinstite sau oportuniste şi furnizează un model de comportament - Promovează o imagine pozitivă a organizaţiei - Este un mijloc de reglementare a adeziunii şi devotamentului colaboratorilor - Influenţează crearea sentimentului de unicitate şi apartenenţă pentru membrii grupului - Este un cadru de referinţă în orientarea deciziilor şi orientarea acţiunii - Arată angajamentul de principiu al conducătorilor - Corelează relaţiile pur contractuale cu încrederea şi responsabilitatea - Creează climatul etic, respectiv climatul în care acţiunile sunt percepute ca drepte - Ghidează comportamentul în caz de dileme etice (vezi Mercier, 1999, pp 16-19) - Construcţia codurilor etice Managerul sau managera unei organizaţii se găsesc la interfaţa între aceasta şi contextul în care îşi desfăşoară activitatea Este persoana care poate formula politica etică a organizaţiei Această politică etică depinde de filosofia personală a managerului, de cariera şi formaţia sa profesională Este important ca persoana manager să dorească să creeze un factor de stabilitate organizaţională prin stabilitatea unor valori şi principii de exemplu, IBM a elaborat cele trei principii care ghidează activitatea firmei: Individul trebuie respectat; Clientului trebuie să i se ofere cel mai bun serviciu; Excelenţa şi performanţa superioară trebuie urmate permanent (din principiile fundamentale ale IBM, prezentate de Mercier, 1999, p 23) Elaborarea codurilor se face de obicei în echipă Obiectivele organizaţiei sunt stabilite de către conducere Tot conducerea numeşte de obicei un colectiv de lucru Acest colectiv pune în 39 comun valorile împărtăşite de membri, informaţii despre coduri similare cu obiective similare De obicei codurile etice sunt difuzate în mai multe moduri: mese rotunde de sensibilizare, anunţarea codului în preliminariile concursului de angajare, anexarea codului la contractul de muncă şi semnarea unei adeziuni Diferiţi eticieni au făcut sugestii legate de felul în care poate să fie scris un bun cod de etică pentru o anumită profesie Neil Offen (1979, pp 274-275) face următoarele sugestii: 1 Formulează obiective clare de care suntem siguri că vor fi susţinute şi de către ceilalţi Trebuie să te asiguri în mod particular de acceptul conducerii 2 Stabileşte un termen realist pentru dezvoltarea şi introducerea codului 3 Fii conştient de faptul că aplicarea codului va costa, estimează de câţi bani este nevoie pe termen scurt şi lung 4 Fii deschis spre schimbări în prevederile codului dacă apar situaţii noi Nu lua codul drept dogmă 5 Orientează codul către problemele cu care se confruntă profesia ta 6 Ia în seamă în mod corect legislaţia şi reglementările aplicate profesiei tale 7 Consultă-te cu un jurist pentru partea de acoperire legală a codului 8 Cere sfatul experţilor referitor la felul în care trebuie promovat codul şi influenţaţi angajaţii şi clienţii 9 Nu crea celorlalţi aşteptări nerealiste 10 Exprimările utilizate în cod trebuie să fie simple şi clare, fără jargon de specialitate 11 Asumă-ţi personal obiectivitatea şi responsabilitatea 12 Alege pe cineva care să administreze competent şi integru un astfel de cod 13 Ai răbdare, fii perseverent şi nu îţi pierde simţul umorului Termeni cheie: profesie, profesionalism, etică profesională, loialitate profesională, datorie, prestigiu, obligaţie profesională, autoritate, responsabilitate, consimţământ, paternalism, virtuţi profesionale, valori profesionale, coduri de etică profesională Întrebări: 1 Relevaţi semnificaţia conceptelor: profesie, profesionalism, etică profesională, virtuţi profesionale 2 Daţi exemple din care să reiasă distincţiile între: profesie şi ocupaţie, profesionism- amatorism 3 Care sunt caracteristicile ideale ale profesiilor şi prin ce se caracterizează profesionalismul? 4 Ce rol poate juca etica în exercitarea profesiilor şi în ce constă caracterul contractual al eticii profesionale? 5 Analizaţi pe un exemplu relaţia client-profesionist, din perspectivă etică 6 Care credeţi că sunt virtuţile şi valorile profesiei dumneavoastră? 40 7 Daţi exemple de dileme etice din proprie profesie sau ocupaţie 8 Ce scopuri urmăreşte introducerea unui cod profesional? 9 Schiţaţi principiile, valorile şi normele unui cod etic al profesiei pe care o aveţi sau urmează să o aveţi 41 Tema VII Concepte centrale în etica profesională Obiectivele temei: a) Să cunoaşteţi semnificaţia principiilor centrale ale eticii profesionale: autonomia, binefacerea, paternalismul, drepturile morale b) Să găsiţi argumente în favoarea autonomiei persoanei şi argumente pentru situaţii de aplicare legitimă a paternalismului c) Să puteţi configura categoriile cărora ar trebui să li se aplice politici afirmative, prevalându-vă de argumente de tip deontologist şi consecinţialist d) Să puteţi construi şi comenta exemple de sacrificiu profesional rezonabil şi de devotament profesional Conţinut: 1 Autonomia 2 Binefacerea 3 Paternalismul 4 Drepturi şi acţiune dreaptă 1 Autonomia Autonomia personală este o presupoziţie de bază în privinţa deciziilor de natură etică Autonomia semnifică posibilitatea de a alege cursul pe care dorim să îl ia acţiunile noastre, în baza faptului că avem discernământ, ne cunoaştem interesele şi ştim care credem că ne este binele propriu Uneori termenul folosit în locul celui de autonomie este cel de autoguvernare Etimologic înseamnă capacitatea de a fi propriul legiuitor (nomos: lege, în greacă) Acceptarea autonomiei trebuie să aibă caracter universal: o recunoaştem tuturor persoanelor, în calitatea lor de scopuri în sine Intervenţia nepermisă a cuiva în planurile noastre de viaţă ne diminuează ca oameni fiindcă ne lezează autonomia Din acest motiv, regimurile totalitare sau autoritare, formele de dominaţie de sex (sexismul), de rasă (rasismul), de etnie (şovinismul), creează grupuri de excluşi sau de marginali, tocmai fiindcă, de obicei, ceea ce nu li se recunoaşte oamenilor care nu deţin puterea normativă (nu sunt subiecţi ai moralei), este discernământul Binele lor este conceput în afara voinţei lor Autonomia presupune anumite grade de libertate negativă: "să fim eliberaţi de" anumite constrângeri, şi anumite grade de libertate pozitivă: "să fim liberi să" facem anumite lucruri, adică să avem putinţa să exercităm aceste libertăţi De exemplu, în principiu nimeni nu obligă o persoană să meargă la un loc de muncă anumit în România actuală, dar este posibil ca acel loc să fie singura ofertă viabilă din zona respectivă, iar mutarea în altă zonă, aproape imposibilă Prin urmare, sintetic, autonomia presupune următoarele: 1 Eliberarea sau libertatea faţă de constrângeri În mod obişnuit suntem constrânşi de nenumăraţi factori, legea fiind cel mai evident, tot aşa cum o altă limită evidentă o reprezintă şi propriile noastre capacităţi intelectuale sau fizice Condiţia să ne păstrăm autonomia este lipsa intervenţiei 42 nelegitime, a amestecului forţat în propria viaţă Autonomia nu se poate exercita în comunităţi care nu respectă liberul arbitru al fiecărei persoane În genere, nu se poate exercita în comunităţile în care drepturile omului se opresc la uşa casei, a instituţiei, firmei sau a statului 2 Libertatea de a alege Trebuie să avem la dispoziţia noastră un minimum de condiţii pentru alegere şi mai ales pentru a-i da curs Sărăcia absolută nu ne pune în posibilitatea de a alege, handicapurile, la rândul lor, ne îngustează semnificativ alegerea 3 Informaţia şi rezonabilitatea alegerii (alegerea în cunoştinţă de cauză) Primii doi factori sunt de ordin extern (lipsa constrângerilor şi libertatea de a alege), nu depind preponderent de noi (de voinţa noastră) De data aceasta avem de-a face (ca şi în cazurile următoare), cu factori interni Pentru a alege în cunoştinţă de cauză avem nevoie de un minimum de informaţii În acelaşi timp, ceea ce dorim trebuie să fie rezonabil De exemplu, dacă alegem cariera de funcţionar public în România, trebuie să ştim care îi sunt avantajele şi constrângerile şi, să nu ne aşteptăm, de exemplu, la salariul unui funcţionar public german Pentru ca alegerea să fie deplin rezonabilă (ceea ce este un simplu ideal), există câteva condiţii: identificarea obiectivelor valoroase, capacitatea de a face priorităţi, capacitatea de a găsi mijloacele pentru aceste obiective, capacitatea de adaptare la schimbări în priorităţi, scopuri şi mijloace Această condiţie a autonomiei poate să fie subminată de lipsa de informaţii, de manipulare, de incapacităţi proprii, de şansele reduse la educaţie pe care le-a avut o persoană, de boală, suferinţă sau chiar de epuizare din cauza suprasolicitării 4 Recunoaşterea faptului că orice persoană este moral valoroasă Această condiţie face ca autonomia să capete aspecte etice Ea reprezintă dimensiunea etică a autonomiei Recunoaştem celorlalţi oameni aceleaşi drepturi Prin urmare, trebuie să ne abţinem de la a le leza propria autonomie şi să promovăm, pe cât ne stă în putinţă, exercitarea acesteia Condiţia de posibilitate pentru o astfel de atitudine o reprezintă respectul egal pentru fiecare om ca persoană (după expresia lui Kant, umanitatea din persoana fiecăruia este sfântă) Astfel ne atingem cel mai înalt grad al propriei umanităţi: recunoaşterea egalităţii morale, respectul faţă de alţii, acţiunea de a-i trata şi ca scop în sine Principiile în temeiul cărora poate fi restrânsă autonomia sunt, în general, următoarele: a) Principiul paternalismului În sens lărgit, principiul se aplică atunci când este justificată restrângerea autodeterminării pentru a preveni ca o persoană să îşi facă rău (de exemplu, să se sinucidă, să inhaleze substanţe periculoase, să circule periculos, sau chiar să fumeze) Primul sens este negativ: arată ce trebuie o persoană să fie împiedicată să facă În sens restrâns (versiunea "tare"), paternalism înseamnă restrângerea autodeterminării în beneficiul persoanei respective Este un principiu pozitiv Arată ceea ce o persoană trebuie constrânsă să facă De exemplu, urmarea studiilor obligatorii, purtarea centurii de siguranţă, chiar şi plata impozitelor pentru sănătate, educaţie, apărare ş a, sunt constrângeri în favoarea persoanei Paternalismul este exprimat în activitatea legislativă, în politicile publice Ambele sunt instrumente care, fie restrâng, fie constrâng o persoană să facă anumite acte b) Principiul lezării Libertatea unei persoane poate să fie restrânsă în cazurile în care ea ar putea să-i lezeze pe alţii (să le facă rău) De exemplu, sunt interzise practici profesionale fără licenţă, în anumite profesii există controale medicale obligatorii: profesori, piloţi, poliţişti ş a Din aceeaşi categorie fac parte şi măsurile împotriva poluării c) Principiul ofensei Un act poate să fie supus restricţiilor dacă aduce ofensă publică (îi face pe alţii să se simtă 43 prost, jigneşte, produce ruşine) Câteva exemple ilustrative sunt cele al nudităţii în public, al pornografiei şi obscenităţii Există comportamente socotite ofensatoare fiindcă sunt indecente Principiul ofensei este foarte controversat El vine în conflict cu libertatea de exprimare şi obiecţia cea mai semnificativă este construită pe baza "argumentului pantei alunecoase": care va putea să fie, în acest spirit, pasul următor în restrângerea libertăţii? Opiniile religioase? Opiniile politice? Unde ne oprim cu argumentul: "X acţiune trebuie interzisă fiindcă lezează moravurile publice"? d) Principiul bunăstării generale (binefacerii) Conform acestuia, fiecare posesor de venituri trebuie să dea o parte din ele pentru "binele public" În acest fel, persoana nu pierde în nici un caz mai mult decât câştigă cei cărora li se redistribuie venituri în cadrul politicilor de asistare a celor aflaţi în nevoie sau al unor domenii deficitare non-profit (de exemplu arta) e) Principiul moralismului legal Restrângerea autodeterminării se bazează pe ideea prevenirii actelor imorale Legea este văzută ca instrument de întărire a moralităţii (vezi principalele argumente utilizate în opinia publică românească împotriva dezincriminării homosexualităţii şi prostituţiei) Aceeaşi problemă apare şi în cazul avorturilor Mulţi eticieni socotesc ca morala nu trebuie să "colapseze" în lege fiindcă transformă actele imorale în acte ilegale, în rând cu violul, hoţia, crima Principiul lezării este socotit suficient în cazul "delictelor fără victime" (vezi o discuţie mai largă a acestor principii în Appelbaum şi Lawton, 1998, pp 31-38) 2 Binefacerea (beneficienţa) Binefacerea este un concept legat preponderent de cel moral de grijă Profesioniştilor li se cere acest lucru Există aşteptări moral legitime ca medicii să răspundă şi unor apeluri ale pacienţilor atunci când sunt în afara serviciului, ca un poliţist să răspundă la apeluri de urgenţă în afara orelor de program, ca un manager public sau privat să reacţioneze la cerinţele ivite în afara obligaţiilor sale directe O astfel de cerinţă apare explicit pentru medici în Jurământul lui Hipocrate Ideea centrală este cea de a face bine, a acorda grija potrivită şi de a te abţine de la a face rău O cerinţă minimă este deci cea a non-maleficienţei (cea de a nu face rău) De exemplu, poliţist fiind să nu utilizezi violenţa excesivă, profesor fiind să nu descurajezi eforturile elevilor care încearcă să se depăşească, soră de caritate fiind, să nu administrezi un tratament nepotrivit, jurnalist fiind, să nu dezinformezi Neglijenţa profesională este o parte a maleficienţei Binefacerea este o componentă necesară bunăstării oamenilor şi trece dincolo de cerinţele autonomiei Ea face parte din categoria datoriilor morale imperfecte faţă de alţii, în sensul precizat de către Kant Utilitarismul consideră binefacerea altceva decât datoria (obligaţia morală perfectă) Binefacerea este meritorie pentru că este un act supererogatoriu (dincolo de datorie), cum ar fi cel făcut de medici pentru pacienţii săraci, care nu-şi pot plăti serviciile medicale, sau pregătirea suplimentară gratuită pentru elevii cu probleme speciale în educaţie În majoritatea profesiilor nu se cere doar să-ţi faci datoria scrisă în fişa postului, ci să-ţi pese de domeniul şi colectivul în care lucrezi, de renumele firmei sau instituţiei Astfel de datorii nu pot să fie stipulate legal, ci doar moral Un sacrificiu rezonabil este cerut oricui se angajează în diferite categorii de profesii Este o condiţie a altei valori a eticii profesionale: devotamentul faţă de profesie (vezi Appelbaum şi Lawton, 1998, p 40) Dreptatea distributivă este categoria etică prin care putem depăşi problema binefacerii, (caracterul neobligatoriu al asistării celor aflaţi în nevoie) care este mai degrabă personală, subiectivă şi este invocată mai ales în morala privată Dreptatea distributivă vizează împărţirea mai echitabilă a greutăţilor (poverilor) şi beneficiilor În acest proces sunt cuprinse politicile legate de venituri, taxe şi impozite, educaţie, serviciul public Scopul este acela ca şi oamenii cu venituri mici sau fără venituri, să beneficieze de acces la educaţie, servicii medicale, protecţia poliţiei, asistenţă juridică 44 Morala operează cu supoziţia egalităţii între oameni în faţa normelor şi valorilor sale În acelaşi timp, odată cu eticile virtuţii, s-a reactualizat în dezbaterea contemporană problema dreptului moral la împlinire omenească, a dreptului la autoafirmare şi autodezvoltare Mulţi oameni se află în situaţii defavorizate Sunt săraci sau aparţin unei rase nedreptăţite istoric, sau fac parte din alte categorii Toate aceste categorii sunt supuse inegalităţii de şanse în competiţie Dreptatea distributivă este menită să corecteze moral şi politic, această stare de fapt O astfel de abordare pare să contrazică un principiu acceptat: cazurile asemănătoare trebuie tratate asemănător În faţa normelor şi standardelor morale suntem egali Aceste principii nu exclud însă ca în situaţii în care cazurile sunt diferite, ele să fie tratate în mod diferit în funcţie de nevoi, efort, contribuţie socială, echitate Termenii utilizaţi în aplicarea egalităţii de şanse sunt cei de acţiune afirmativă, discriminare pozitivă sau tratament preferenţial Aceste modalităţi de corectare a nedreptăţii sunt aplicate mai ales prin asigurarea unor locuri speciale la concursurile pentru diferite forme de învăţământ la care grupurile marginalizate au avut şi au un acces redus la educaţie, profesii, sau prin locuri de muncă special destinate în profesii greu accesibile celor nedreptăţiţi istoric prin apartenenţa la o anumită categorie În România astfel de politici de corectare a nedreptăţii au fost aplicate până acum destul de redus, aproape exclusiv în educaţie şi preponderent pentru rromi Tratamentele preferenţiale au o justificare de tip deontologist: corectarea unei nedreptăţi produse în trecut şi una de tip consecinţialist: şansele egale la educaţie şi la locul de muncă duc la creşterea numărului de competitori şi la autoafirmarea celor ţinuţi la niveluri reduse ale accesului în educaţie şi pe piaţa forţei de muncă 3 Paternalismul Termenul paternalism are conotaţii în genere negative El se aplică preponderent relaţiilor de autoritate şi putere în care supoziţia despre majoritatea oamenilor este aceea că ei nu au suficient discernământ, pot să fie mai degrabă obiect decât subiect al moralei (nu participă la crearea şi negocierea principiilor şi normelor, dar trebuie să se supună acestora) Regimul comunist românesc s-a prevalat de acest mod de gândire, restrângând drastic autonomia persoanei şi intervenind dramatic în libertatea de alegere Partidul era socotit prin excelenţă "factorul conştient", deci el decidea, prin reprezentanţii săi, asupra modului de viaţă dezirabil sau chiar obligatoriu, asupra a ceea ce era interzis sau permis Paternalismul a devenit o ţintă importantă de analiză teoretică în lucrarea lui J St Mill Despre libertate (1859) Singurul scop în care puterea coercitivă poate să fie exercitată în mod drept asupra unui membru al unei comunităţi civilizate, împotriva voinţei sale, este acela de a preveni lezarea altor oameni (J St Mill, Despre libertate, Introducere) Nici perspectiva deontologistă kantiană nu acordă paternalismului o valoare pozitivă, deoarece intră în conflict cu principiul autonomiei, cu posibilitatea persoanei de a se autoguverna Punctul de vedere paternalist susţine ideea că există situaţii în care oamenii au un discernământ mai slab, sunt vulnerabili, lipsiţi de putere, nu au mijloace să-şi urmeze scopurile Critica individualismului autonomist survine şi din alte perspective contemporane, în special din cele feministe (etica grijii, etici relaţionale, etici materne) Se consideră că etica modernă a luat în seamă ca subiecţi ai moralei doar adulţii sănătoşi şi în putere, omiţând faptul că, o bună parte din viaţă depindem de îngrijirea altora şi de protecţia pe care ei ne-o acordă ca să ne dezvoltăm şi să supravieţuim Din experienţele autorilor teoriilor morale a lipsit interesul pentru un tip de practică: cea a îngrijirii copiilor, bătrânilor, a persoanelor aflate în dificultate Una dintre cele mai cunoscute abordări de acest tip este etica grijii Ea se distinge de paternalismul tradiţional, având ca ţintă asistarea altora pentru ca ei să poată deveni autonomi Etica grijii nu patronalizează, ci ţine cont de faptul că oamenii nu sunt "atomi singulari" Ei se află mai degrabă într-o reţea de relaţii în care, pe lângă autoafirmare ca rezultat al autonomiei, se află şi 45 concordanţa interpersonală (vezi M Miroiu, 1996, cap Etica grijii) Atunci când vorbim în sens pozitiv despre paternalism, ne referim la interferenţa în libertatea persoanei prin acte justificate referitoare exclusiv la bunăstarea, binele, fericirea, nevoile, interesele sau valorile celei care este supusă coerciţiei (G Dworkin, 1972, p 65) Această parte pozitivă a paternalismului se adresează persoanelor care, în mod obiectiv, nu sunt în situaţia de a-şi urma planurile proprii de viaţă, uneori nu pot nici să şi le formuleze (cazul copiilor mici, a persoanelor cu oligofrenie severă, al celor aflaţi în comă sau cu un handicap care îi face să trăiască o viaţă vegetativă, a celor senili) Cei foarte tineri (minorii) suportă un paternalism limitat până la vârsta la care li se recunoaşte capacitatea de a consimţi şi discernământul în sensul alegerii propriilor planuri de viaţă, a credinţelor şi valorilor, pentru ei înşişi Paternalismul ca problemă intervine frecvent în etica profesională Un sens tolerabil al acestuia se referă la recunoaşterea autorităţii profesionale (a faptului că, diletant fiind, este bine să te laşi "pe mâna profesioniştilor") Acest lucru este şi riscant De multe ori acceptarea paternalismului vine din faptul că profesioniştii cu care intrăm în contact nu ne dau nici informaţii accesibile, ca să putem alege pentru noi înşine (de exemplu, despre propria boală şi alternativele de tratament) Există chiar tentaţia de a "proteja" pacienţii sau clienţii de aflarea adevărului pe motiv că acesta le-ar face rău Astfel de cazuri sunt, indiferent de bunele lor intenţii, încălcări ale autonomiei Paternalismul poate să intervină şi sub forma autorităţii normative Guvernările adoptă legi despre ale căror proiecte nu a existat o transparenţă publică (eventual din ceea ce se cheamă: "raţiuni de stat") 4 Drepturi şi acţiune dreaptă Etica nu este un corp teoretic de tip monolitic Condiţia ei, ca reflecţie asupra moralei este pluralismul opiniilor despre ceea ce este obligatoriu, permis, interzis, dezirabil, despre drepturi, datorii, excepţii, excluderi, îndreptăţiri Problema drepturilor intervine în situaţii profesionale în mod contextual indiferent de contexte, există însă cadre normative acceptate de tipul Declaraţiei Universale a Drepturilor Omului În contextul respectării lor se elaborează şi norme pentru practicarea profesiilor care cuprind drepturile celor afectaţi de ele: drepturile pacienţilor, contribuabililor, clienţilor, elevilor sau ale celor angajaţi în profesii (drepturi sindicale, de exemplu) Un drept relevă libertatea de acţiune sau libertatea de a nu fi supus anumitor acte Drepturile au formă negativă (ceea ce trebuie opriţi alţii să ne facă) sau pozitivă: ceea ce putem să facem Există diferite categorii de drepturi: politice, legale, morale (cele garantate de principii etice, de exemplu, dreptul la o îngrijire medicală profesională, dreptul la informaţii asupra propriei persoane, dreptul de a fi corect informat despre probleme publice) Există câteva condiţii pentru ca drepturile formal proclamate să poată să fie exercitate: 1 Orice drept este corelat cu datoria cuiva de a-i asigura exercitarea De exemplu, dreptul la confidenţialitate în privinţa fişei medicale proprii se corelează cu datoria personalului medical de a nu da altora acces la ea Dreptul la viaţă privată este corelat cu datoria instituţiilor care-l protejează de a nu permite sau de a pedepsi intervenţia altora în privatitatea unei persoane Cea mai mare controversă legată de un drept este asupra dreptului la muncă, iar motivaţia respingerii lui vine din faptul că nu există instituţii care să asigure exercitarea acestui drept (în statele capitaliste democratice) În comunism dreptul la muncă era un drept fundamental, dar asociat cu obligaţie de a muncii De obicei se consideră că drepturile autentice sunt doar cele asigurate de lege Dar legea nu poate să acopere toate categoriile de necesităţi şi nici presiunea ca acestea să devină drepturi legale De aceea multe dintre ele, fie că nu pot să fie acoperite de lege, fie că sunt atât de controversate încât este mai bine să nu figureze în lege, încât este de preferat să rămână drepturi morale, de exemplu: cel de a ţi se spune adevărul, cel de a trăi într-un mediu curat şi civilizat, de a duce o viaţă demnă, de a te autoafirma 46 2 Un drept asigură exercitarea autonomiei unei persoane în urmărirea scopurilor şi intereselor proprii Intervenţia altora în spaţiul libertăţii personale de alegere este interzisă, cu anumite excepţii de exemplu, nu putem stabili noi înşine pe ce criterii putem să fim admişi într-o formă de învăţământ sau într-o profesie 3 Un drept justifică acţiunea persoanei care îl exercită şi faptul că acesta solicită sprijin în exercitarea lui Dacă, de exemplu un medic nu face un transplant şi pacientul moare, medicul se poate prevala de faptul că nu i-a fost permis transplantul de către pacient sau familia acestuia Dacă a fost încălcată confidenţialitatea, un client sau un pacient pot să ceară daune celor care i-au violat acest drept Violarea drepturilor este o problemă moral importantă Dar pentru ca ea să nu fie doar obiect de dezbatere, orice instituţie ar trebui, în primul rând, să aibă şi să facă publice propriile norme etice prin care să se asigure atât protecţia beneficiarilor ei, cât şi a propriului personal (vezi Appelbaum şi Lawton, 1998, pp 46-18) Principiile enunţate mai sus intervin în contextul tuturor eticilor profesionale Ele constituie repere pentru construcţia codurilor diferitelor etici în sensul principiilor, valorilor şi normelor care se cer respectate în spiritul coerenţei între democraţie şi etica oricărei profesii exercitate într-un regim democratic Termeni cheie: autonomie, libertate pozitivă, libertate negativă, rezonabilitatea alegerii, respect egal pentru persoană, paternalism, principiul lezării, principiul ofensei, binefacerea, moralismul legal, neglijenţă profesională, sacrificiu rezonabil, devotament profesional, dreptate distributivă, împlinire omenească, inegalitate de şanse, acţiune afirmativă, tratament preferenţial, paternalism, etica grijii, autoritate profesională, drepturi Întrebări 1 Ce semnificaţie au conceptele: autonomie, binefacere, paternalism, drepturi morale? 2 Ce presupune autonomia şi care sunt aspectele pozitive ale respectării acestui principiu? 3 Cum se justifică paternalismul şi care sunt părţile pozitive şi negative ale aplicării acestui principiu? 4 Daţi exemplu de maleficienţă 5 Daţi exemple de dreptate distributivă 6 Care este rolul drepturilor în exercitarea profesiilor în general, a profesiei dumneavoastră în particular? 47 Tema VIII Etica în politică Obiectivele temei: a) Să cunoaşteţi semnificaţia conceptelor de "mâini murdare", înşelare, moralitate de rol, imparţialitate, părtinire legitimă, minciună pentru binele public, dreptate compensatorie, compromitere b) Să înţelegeţi relaţiile între morală şi democraţie c) Să formulaţi argumente pentru şi împotriva asocierii între morală şi politică d) Să puteţi analiza dileme morale în viaţa politică e) Să puteţi caracteriza comportamentul oamenilor politici în termenii virtuţilor politice Conţinut: 1 Argumente pro şi contra moralei în politică 2 Imoralitatea în politică: feţe ale "mâinilor murdare" 3 Necesitatea moralei în politică 4 Virtuţi în politică 1 Argumente pro şi contra moralei în politică Aparent, acest subiect, "etica politică" este nepotrivit într-un context referitor la etică profesională Lipseşte "un sens robust al eticii profesionale" aşa cum îl găsim în alte profesii în care relaţia cu contribuabilul (la funcţionarii publici), cu clientul (în medicină, drept, afaceri), cu auditoriul (în media) (vezi B Williams, 1978, p 57) Şi cu toate acestea, felul în care evoluează politica influenţează toate sferele vieţii sociale Politica este la originea actelor celorlalte profesii, cel puţin prin legi, politica de distribuirea banilor publici şi niveluri de impozitare Dacă politica se practică fără scrupule, este de aşteptat ca alte domenii să fie silite să devină ne-etice; în principal cel mai afectat domeniu poate să fie administraţia publică Politica este pentru unii politicieni o ocupaţie vremelnică Pentru alţii devine o carieră Ea însăşi poate căpăta caracteristicile unei profesii speciale Cetăţenia democratică este mijlocul prin care membrii unei comunităţi morale îşi proiectează normele şi valorile în spaţiul public Spaţiul public este locul în care "se pun la cale afacerile colective " (vezi Coaday, 1996) Într-un regim democratic asocierea dintre morală şi politică este şi dezirabilă şi necesară Iată câteva raţiuni pentru aceasta: - Democraţia presupune soluţionarea conflictelor pe cale paşnică, fără violenţă între grupurile de interese - Pentru instituirea şi dezvoltarea unei democraţii este necesar ca relaţiile între cetăţeni şi între aceştia şi instituţii să fie relaţii de încredere Astfel de relaţii nu se pot instaura şi menţine dacă se ajunge la înşelarea sistematică a cetăţenilor, la falsitate cronică sau în probleme cruciale, la secretomanie şi lipsă de transparenţă - Societatea democratică este pluralistă şi contractuală Grupurile de interese sunt în competiţie paşnică Ele trebuie să negocieze, să concilieze divergenţe, prin urmare, 48 aceste practici nu sunt posibile fără înţelegere (N Bobbio, 2000, p 84) Teoreticienii tratează problemele de etică politică sub genericul: problema mâinilor murdare (dirty hands politics) Termenul este inspirat din titlul piesei lui Jean- Paul Sartre: Les mains sales, precum şi din lucrarea lui Machiavelli, Principele Ideea centrală care a condus la o astfel de formulare este aceea că, odată intrată în politică, o persoană nu poate să rămână cu "mâinile curate", ba mai mult, că, uneori, din "raţiuni de stat", poate să aibă mâinile pătate cu sânge Ruptura între morală şi politică este justificată astfel: - Comportamentul politic este ghidat de maxima: Scopul scuză mijloacele! iar scopul major este crearea sau păstrarea statului şi binele public Securitatea statului este socotită, într-o astfel de abordare, binele suprem Acest comportament nu este justificat însă în statul de drept În cadrul acestuia din urmă, mijloacele care conduc la lezarea drepturilor fundamentale ale omului, nu sunt legitime - Teoria raţiunii de stat solicită realism politic, adică divorţul de morală, fie în raport cu "inamicul intern" (vezi duşmanul de clasă în perioada de instaurare a comunismului), fie în raport cu "inamicul extern" (vezi cazul războaielor) Împotriva acestor inamici, politicienii aflaţi la putere uzează de orice mijloace, dacă sunt adepţii divorţului moralei de politică (morala nu se aplică "duşmanilor") Între aceste mijloace pot să primeze şantajul, tortura, întemniţarea fără judecată, condamnarea arbitrară, terorismul, segregarea, uciderea, genocidul - Există, potrivit unor opinii, o contradicţie fundamentală între etica principiilor şi etica consecinţelor Dacă ţinem seama doar de principii, putem ajunge la consecinţe absurde legate de faptul că putem sacrifica orice în numele lor, eventual potrivit dictonului: Fiat iustitia, pereat mundus! (Să se facă dreptate, chiar dacă ar pierii toţi oamenii!) Dacă ţinem seama doar de consecinţe, putem iarăşi sacrifica orice categorie de cetăţeni sau de interese externe în numele faptului că, pentru grupul pe care îl reprezintă, politica satisface pe deplin interesele acestuia (vezi de exemplu procesele de colonizare, subjugarea altor categorii, interesele corporatiste din simple raţiuni de piaţă în condiţiile globalizării) (Adaptare după N Bobbio, 2000, pp 80-83) 2 Imoralitatea în politică: feţe ale "mâinilor murdare" Faţa întunecată a politicii este chiar faţa ei imorală Între formele frecvente de imoralitate politică se numără: - utilizarea cetăţenilor ca mijloace; - înşelăciunea; - încălcarea promisiunilor; - cinismul (a călca peste cadavre); - lipsa de compasiune; - compromiterea; - demagogia; - cruzimea; - manipularea; - trădarea Acest tip de comportamente sunt considerate vicii politice Problemele etice cele mai frecvente în viaţa politică sunt următoarele: Trebuie ca statul să-şi ţină promisiunile? Trebuie ca guvernul să spună adevărul? În ce limite este moral admis compromisul? La ce mijloace poate să recurgă guvernarea, fără să lezeze grav drepturile şi valorile de bază ale cetăţenilor? Unul dintre cele mai discutate aspecte ale eticii politice îl reprezintă aşa numita minciună 49 pentru binele public Este solicitat chiar dreptul moral de a minţi Acest tip de comportament trece adeseori drept altruism politic La o analiză mai atentă, astfel de justificare se poate regăsi în paternalismul politic Scuzele frecvente pentru minciună în politică sunt de tipul următor: a) Există o criză majoră în societate Publicul este ostil, anxios Electoratul nu vrea să facă sacrificii imediate şi este preponderent emoţional Prin urmare, în campanie politicienii pot recurge la formula: "spune oamenilor ceea ce vor ei să audă" şi, odată ajunşi la guvernare, ei vor face ceea ce trebuie, din raţiuni de stat Cetăţenii îi vor scuza după ce vor percepe ca utile consecinţele guvernării Uneori o astfel de abordare o întâlnim ca justificare pentru reducerea panicii în marele public Oamenii sunt mai bine manipulaţi dacă sunt făcuţi să fie optimişti Propaganda are rolul de a-i ţine pe oameni pentru a permite maşinii puterii să opereze şi de a-i manipula oamenii să acţioneze în vremuri de criză Dar în anumite condiţii, chiar crearea panicii are rol manipulator De exemplu, cu cât criza economică se adâncea în regimul Ceauşescu, cu atât mai mult se recurgea la contracararea ei printr-o panică şi mai mare (se făceau marşuri ale păcii împotriva pericolului "iminent" al bombei cu neutroni) O anumită categorie de minciuni, mai ales cele care ridică moralul, este socotită minciună nobilă b) Minciuna este nevinovată Din această categorie fac parte aşa numitele minciuni albe, cele lipsite de consecinţe Sunt minciuni din politeţe şi se practică mai ales în diplomaţie sau din curtoazie diplomatică Toastezi în sănătatea unui dictator, omagiezi un politician veros cu o ocazie festivă, acorzi distincţii unor oameni care nu le merită, fiindcă aşa este mai "diplomatic" Caracterul "nevinovat" al acestui tip de minciună este discutabil Mulţi politicieni occidentali au fost criticaţi pentru faptul că au legitimat regimul Ceauşescu prin astfel de gesturi "diplomatice" O vastă categorie de persoane din România şi-a pierdut reputaţia fiindcă s-a exprimat public omagial la adresa dictaturii c) Minciuna este menită să protejeze secrete Există informaţii care nu pot fi public dezvăluite fiindcă ar aduce prejudicii fără să producă şi consecinţe dezirabile Acelaşi argument este folosit şi în cazul secretelor private, nu doar al celor de stat Este invocat dreptul de a ascunde informaţii În situaţiile anterior invocate, dilema morală este cea între minciună scuzabilă şi înşelăciune Cea din urmă nu este moral scuzabilă fiindcă încalcă principiul consimţământului tacit sau explicit Tratează oamenii ca mijloace pentru experienţe sociale la care nu au consimţit, încalcă principiul abţinerii de la promisiuni false Dreptul de a ascunde informaţii nu este tot una cu dreptul de a înşela Cel din urmă drept nu există (vezi şi S Bok, 1988, pp 150-156) În situaţii de înşelăciune este încălcat principiul autonomiei persoanei cu scuze de tip paternalist: electoratul este imatur, cetăţeanul simplu (aşa numitul "om de pe stradă"), nu înţelege, este mai bine să fie manipulat ca să-şi păstreze optimismul, pacientul nu se pricepe şi nu trebuie întrebat, cititorul este naiv Marele risc al înşelăciunii şi al paternalismului cronic îl reprezintă prăbuşirea încrederii în autoritatea democraţiei Guvernările duplicitare produc alienare prin înşelăciune O problemă centrală a politicii, atât sub aspect legal, cât şi sub aspect moral este cea a corupţiei Se spune că puterea corupe, iar puterea absolută corupe absolut Din punct de vedere moral corupţia are aceleaşi efecte ca şi înşelăciunea: lezează, sau, dacă este endemică, prăbuşeşte încrederea în guvernare În acelaşi registru poate să conteze o practică politică frecventă şi necesară, de astă dată: compromisul Compromisul este un târg (politic, în cazul de faţă), din care unii agenţi văd avantaj obţinut prin cooperare reciprocă, temporară, pentru obiective limitate, politici sau interese limitate 50 în scopul de a asigura atingerea altora, pe termen lung şi de importanţă mai mare Nu este nimic imoral în compromis ca atare, ci în unele implicaţii ale sale Ceea ce trece graniţa de la compromisul moral acceptat la compromisul inacceptabil este compromiterea: abandonarea marilor scopuri, a intereselor majore, ceea ce lezează major integritatea politicianului sau partidului: sacrificarea principiilor fundamentale (nucleul tare al principiilor) Compromiterea conduce spre responsabilitate negativă şi izolare morală 3 Necesitatea moralei în politică Motivaţia frecvenţei actelor imorale este de obicei aceea că politică implică acţiune necesară, nu neapărat acţiune bună Problema "mâinilor murdare" nu este specifică doar politicii, ci mai general, condiţiei umane (vezi Coaday, 1996) Ideea divorţului între etică şi politică nu este caracteristică doar realismului politic de tip machiavelic, ci o susţin şi anarhiştii actuali şi de aceea doresc sfârşitul statului Statul, susţin aceştia, este incompatibil cu valorile politicii Ca să îţi atingi scopurile în politică recurgi la minciună, cruzime, crimă (Machiavelli) Promotorii necesităţii sau fatalităţii imoralităţii în viaţa politică nu fac de obicei distincţia între etică şi morală, între morala publică şi cea privată şi adesea iau drept reper strict morală religioasă (în tradiţie euro-americană, pe cea creştină) În statele fundamentaliste există o suprapunere aproape perfectă între religie, morală şi politică Etica devine o imposibilitate fiindcă ea reprezintă o abordare raţional-convenţională şi este conştientizată ca având acord comunitar, fiind produsă de oameni şi nu revelată profeţilor Să ne închipuim că ar funcţiona la nivel politic norma: Să nu râvneşti la bunul aproapelui tău! Aplicarea ei ar însemna sfârşitul impozitării şi taxării Dacă cineva îţi ia banii, acest act este considerat jaf, dacă statul ia impozit şi mai mult, dacă o face pentru ca să îndrepte nedreptatea socială, avem de-a face cu un act moral justificat, sau, cum expresiv o numea Th Nagel (trad rom 1998) cu o "hoţie justificată" Moralitatea politică are însă standarde specifice, relativ diferite de cea privată Noţiunea centrală este cea de moralitate de rol Este uşor să îţi mânjeşti mâinile în politică şi adesea este drept să o faci (Michael Walzer, 1973) Uneori este necesar să manipulezi, minţi, trădezi iar aceste comportamente sunt mai frecvente decât în viaţa privată, însă fiindcă în democraţii politicienii sunt reprezentanţi ai cetăţenilor şi a grupurilor lor de interese, ei trebuie să aibă acoperire morală pentru actele lor Dar viaţa publică este pluralistă Politicile pe care le aprobăm trec drept morale, iar cele pe care le dezaprobăm trec drept imorale În politică alegerea este a altuia, în morală alegerea este proprie (politic, puterea de alegere este deasupra indivizilor) Se pot formula câteva raţiuni pentru existenţa unei morale în politică: - Actele aparţinând politicilor publice schimbă vieţile multor oameni, prin urmare, responsabilitatea pentru consecinţe este semnificativ mai ridicată decât pentru actele din viaţa personală sau chiar din viaţa profesională - Domeniul public deţine "monopolul violenţei", în sensul utilizării ei ca violenţă legitimă Pentru Poliţie, de exemplu "să nu loveşti" sau uneori chiar "să nu ucizi", devin norme inaplicabile sau dacă sunt aplicate, consecinţele pot să fie mult mai imorale - În democraţie guvernanţilor li se cere să protejeze interesele celor pe care îi reprezintă, indiferent dacă aceştia sunt membri partidului propriu sau cetăţeni neafiliaţi sau afiliaţi altor partide, prin urmare, politicienii trebuie să aibă o componentă de etică a grijii (vezi şi St Hampshire, 1978, p 49-52) Politica e dominată de problema imparţialităţii morale şi a neutralităţii De exemplu, nepotismul are un prost prestigiu, ca şi tratamentului preferenţial pe criterii personale În viaţa 51 privată nimeni nu te judecă rău că îţi părtineşti familia sau prietenii Guvernanţii intră sub o altă normă: Să nu profiţi de putere în scopuri personale! Dar existenţa unei astfel de norme nu ne asigură că tratamentul preferenţial nu se aplică pe alte criterii, de exemplu, grupurilor financiare de interese care îi sprijină pe politicieni în campanii Imparţialitatea nu este totdeauna convingătoare sau necesară Politicienii sunt legitim părtinitori faţă de naţiune, susţinători, propriul partid sau propria facţiune, iar în cazul mişcărilor de eliberare şi faţă de propriul grup etnic, faţă de propria rasă, de propriul sex (vezi mişcările pentru drepturi civile, cele pentru egalitate politică şi cele pentru egalitate de şanse) Un rol major al politicii este acela de a aplica strategii ale dreptăţii, chiar de a contura sensurile contextuale ale dreptăţii La modul general, dreptatea este tratată ca dreptate procedurală şi dreptatea retributivă Legea este egală pentru toţi, fiecare persoană primeşte ceea ce merită Numai că acest fel de dreptate are partea ei de orbire Dacă "oamenilor legii" li se cere să o aplice, pur şi simplu, politicienilor aflaţi la putere li se cere altceva: să vadă dincolo de egalitatea în faţa normelor şi situaţiile particulare, grupurile defavorizate, nedreptatea, chiar "imoralitatea" legilor oarbe În legătură cu acestea, politicienii trebuie să stabilească victimele nedreptăţii şi strategiile de compensare: dreptatea compensatorie Ea este expresia practică a regretului moral în politică Astfel de abordări sunt frecvente în raport cu grupurile rasiale, etnice În România cele mai semnificative abordări politice de acest tip s-au referit în ultimii ani la compensarea victimelor regimului comunist, la dreptatea reparatorie şi cea restitutivă În cazul dreptăţii reparatorii s-a ţinut cont de majoritatea populaţiei şi au fost adoptate măsuri reparatorii de tipul: vânzarea apartamentelor către chiriaşi, restituirea "părţilor sociale", Legea 18 de restituire a micii proprietăţi agricole Argumentul moral al dreptăţii reparatorii a fost acela potrivit căruia majoritatea populaţiei a fost victimă a comunismului şi merită compensaţii Dreptatea restitutivă, parte a dreptăţii compensatorii, a vizat o categorie mai restrânse de victime: foştii proprietari de case, terenuri, păduri, marii proprietari funciari din perioada interbelică (pentru o analiză de detaliu vezi A Miroiu, Filosofia fără haine de gală, 1998 şi M Miroiu, Societatea retro, 1999) 4 Virtuţi în politică Aristotel a fost iniţiatorul tradiţiei eticii virtuţilor şi al discuţiei teoretice despre "virtuţi civice", cum le numea el Etica este practică şi trebuie să aibă valoare acţională, prin urmare, ea nu poate să rămână la o mulţime de precepte care transcend persoana Ne interesează la fel de mult şi cine practică aceste percepte Ce fel de persoană trebuie să fie, fiindcă între caracter şi acţiune există o legătură cauzală Pentru ca un om să facă acte drepte trebuie să fie un om drept, să aibă virtutea corectitudinii Virtuţile se dezvoltă prin reciprocitate şi conduc la concordie ca formă reciprocă de recunoaştere şi confirmare Cea mai semnificativă virtute a conducătorilor politici este înţelepciunea practică (vezi Aristotel, Etica Nicomahică, 223-224) Atunci când ne întrebăm ce fel de oameni am vrea să fie politicienii încercăm să răspundem configurând sensurile virtuţilor necesare în politică Ne vom referi cu precădere la virtuţile rolului de politician sau politiciană şi nu la virtuţile specifice vieţii private ale politicienilor (vezi de exemplu "afacerea Sexgate" în care preşedintele Clinton a fost iertat de publicul american în numele rezultatelor administraţiei sale) Deşi ar fi de dorit ca rolurile morale să fie în armonie, nu este obligatoriu ca aceasta să se întâmple Mai mult, sunt situaţii în care politicienii sunt iertaţi pentru greşelile lor din rolurile publice deţinute în trecut, dacă sunt percepuţi ca eficienţi în prezent (vezi de exemplu acceptarea unor foşti membri ai nomenclaturii comuniste şi ai poliţiei politice ca lideri ai tranziţiei sper capitalism democratic în ţările est- europene) Aceasta se întâmplă în virtutea abordării unei perspective utilitarist-consecinţialiste asupra moralei în politică Există însă şi perspective deontologiste potrivit cărora greşelile flagrante din viaţa privată, precum şi cele din viaţa politică anterioară "noului contract", nu trebuiesc iertate Aceste greşeli trebuiesc sancţionate prin lege Avem de-a face, în acest context, cu o perspectivă moral-legalistă În România o astfel de abordare a căpătat notorietate în forma 52 disputelor etico-politice referitoare la ceea ce s-a numit "punctul 8 al Proclamaţiei de la Timişoara" Raţionamentul moral-legaliştilor era de tipul următor: 1 Oricine are o responsabilitate crucială în iniţierea şi menţinerea comunismului în România nu trebuie să aibă dreptul, pentru cel puţin două legislaturi, de a candida la funcţii publice 2 Membri nomenclaturii şi ai Securităţii comuniste au o responsabilitate crucială în iniţierea şi menţinerea comunismului în România 3 Deci, cei vizaţi de premisa 2 nu trebuie să aibă dreptul să candideze timp de două legislaturi la funcţii publice Virtutea vizată în această discuţie este cea a responsabilităţii Politicienilor le revine cel mai înalt nivel de responsabilitate publică tocmai prin faptul că ei deţin informaţii şi putere publică în cel mai înalt grad Un astfel de exerciţiu al responsabilităţii nu este, în cazul politicienilor aflaţi la guvernare, un act supererogatoriu, ci chiar o datorie Responsabilitatea este o virtute obligatorie Politicienilor le revine o responsabilitate retrospectivă, pentru faptele lor anterioare Dar, atâta vreme cât nu părăsesc scena politicii, le revine şi o responsabilitate proiectivă, aceea de a promite şi a-ţi asuma responsabilitatea să dai curs promisiunilor politice (vezi Agnes Heller, 1988, pp 67-82) În cazurile anterior discutate, responsabilitatea retrospectivă a fost tratată ca una morală, fără consecinţe legale, în favoarea încrederii în responsabilitatea proiectivă Aderenţa la aceste abordări este relevată mai ales prin analiza tendinţelor de vot Max Weber (în lucrarea Politica-o vocaţie şi o profesie) critică ceea ce el numeşte etica scopurilor ultime În acest fel de etică agentul vrea să fie pur şi el colapsează în privinţa consecinţelor În aceste situaţii, agentul moral argumentează că oamenii sunt rău-intenţionaţi sau aşa a vrut Dumnezeu Max Weber, de exemplu, preferă etica responsabilităţii fiindcă aceasta accentuează asupra consecinţelor, este relativistă, e un realism instrumental Problema centrală a politicii e justificarea mijloacelor: faci un rău actual pentru un bine de viitor Din acest motiv, din punctul lui de vedere, virtuţile politicienilor sunt: simţul proporţiilor, realismul, concentrare interioară, calmul ( să nu-ţi pierzi capul) Michael Slote utilizează termenul de stomac moral (moral stomach), respectiv calitatea de a îţi păstra apartenenţa politică chiar dacă ai o aversiune morală în a-ţi urma cauza: să-ţi ţii angajamentele politice şi când eşti în conflict moral cu ele (M Slote,1983 pp 98-99) Nu admirăm, susţine el, doar angajarea publică a politicianului, ci şi stomacul lui moral Simone Weil consideră că moralitatea acţiunii în sfera publică depinde de onestitatea intelectuală Rolul acestei virtuţi este aceea de a te apăra de automistificare Dacă avem onestitate intelectuală ştim ce şi cine suntem, care ne sunt limitele şi posibilităţile Umilinţa morală este un bun antidot al formei exagerate a orgoliului: trufia Ea constituie o condiţie a integrării morale, în acordul cu standardele comunităţii (S Weil, 1952 p 195) Cele două virtuţi: onestitatea şi umilinţa sunt necesare oricărei persoane politice democratice, capabile să înţeleagă faptul că este ea însăşi cetăţeană alături de alţi cetăţeni, în rând cu ei, dând seama de interesele lor publice Estompează tentaţia politicienilor de a se simţi supra-cetăţeni, eventual chiar stăpâni ai destinelor celorlalţi Între compromisurile şi dilemele morale ale altor zone şi cele ale politicii nu sunt diferenţe de natură şi nici mai puţine dileme morale sau mai puţine situaţii de tipul "mâinilor murdare" Întreaga condiţie umană este marcată de astfel de probleme, nu doar politica Atunci când ne referim la "machiavelism" ca divorţ morală-politică, nu vizăm divorţul în sine, ci o practicare a politicii fără remuşcări pentru răul pe care îl producem altora, fără să ne gândim la oameni ca scopuri în sine, ci doar ca la simple instrumente pentru raţiuni mai înalte decât ei sau pentru satisfacerea voinţei arbitrare a unui grup de interese sau a unui politician care are prea multă putere Termeni cheie: "mâini murdare", încredere publică, înşelare, realism politic, imoralitate politică, vicii 53 politice, moralitate de rol, imparţialitate, neutralitate, părtinire legitimă, minciuna pentru binele public, paternalism politic, compromitere, dreptate compensatorie, dreptate reparatorie, dreptate restitutivă, responsabilitate retrospectivă, responsabilitate proiectivă, etica responsabilităţii, "stomac moral", onestitate intelectuală, umilinţă morală Întrebări: 1 Relevaţi semnificaţia următoarelor concepte: "mâini murdare", înşelare, moralitate de rol, imparţialitate, părtinire legitimă, minciună pentru "binele public", dreptate compensatorie, compromis, compromitere 2 Care sunt argumentele separării moralei de politică? 3 Care sunt argumentele pentru necesitatea moralei în politică? 4 Analizaţi un caz de minciună şi înşelăciune în politica românească, arătând ce justificări a avut şi dacă acestea sunt legitime din perspectivă consecinţialistă 5 Care sunt principalele vicii şi virtuţi în politică? 6 Daţi un exemplu de compromis şi compromitere în viaţa politică românească, arătând de ce compromisul a dus la compromitere 7 Analizaţi un caz de părtinire legitimă în politică 8 Care sunt principalele tipuri de dreptate? 9 Daţi exemple de: acţiune politică responsabilă, "stomac moral", umilinţă morală 54 Tema IX Etica în administraţia publică Obiectivele temei: a) Să înţelegeţi importanţa şi particularităţile eticii în administraţia publică b) Să comparaţi niveluri de responsabilitate c) Să cunoaşteţi relaţiile între etică, lege şi democraţie d) Să puteţi analiza dilemele etice ale funcţionarilor publici e) Să puteţi trata nuanţat conceptul de bine public Conţinut: 1 Importanţa problemei 2 Managerii şi funcţionarii publici: aspecte etice 3 Controverse în privinţa aplicării eticii în administraţia publică 4 Importanţa eticii în administraţia publică 5 Administraţie, etică şi democraţie 6 Etica şi legea 7 Supunere şi insubordonare 8 Sugestii etice pentru managerii din administraţia publică 1 Importanţa problemei În România etica în administraţia publică are o importanţă aparte faţă de alte state cu administraţii democratice consolidate Procesul de aşezare legislativă a administraţie publice româneşti a fost el însuşi greu Legea Funcţionarului public intrând în vigoare de un timp foarte scurt, cerinţele ei devin practici instituţionale curente într-un timp destul de lung A ignora dezvoltarea pe coordonate etice a administraţiei publice, sub pretextul că este de ajuns aplicarea legii este tot una cu a ignora faptul că administratorii publici sunt persoane, nu simpli executanţi, că ei au propriile valori, vin din medii diferite iar dorinţa lor de afirmare ca profesionişti ai administraţiei nu se reduce la conformism, datorie pe sarcină, salariu, sancţiune, premiere, ci că identitatea profesională devine o componentă a identităţii personale Împlinirea profesională este o parte a împlinirii omeneşti şi o condiţie a stimei de sine Zona etică a administraţiei publice este cu atât mai sensibilă cu cât scopul vizat este menţinerea încrederii publice în funcţionarea instituţiilor, încredere fără de care democraţia este doar spectacol politic România nu este un caz de excepţie, dar este un caz de creştere a scepticismului şi a cinismului legat de serviciile publice Există un nivel mare de neîncredere în executiv şi în faptul că adesea se substitue legislativului Legislativul este adesea perceput ca fiind mai degrabă un consumator de resurse decât un prestator de servicii publice Din cauza acestei frecvente percepţii, aşteptările cetăţenilor ca politicienii şi funcţionarii publici să aibă un anumit grad de exemplaritate morală este chiar mai mare decât în privinţa altor categorii, cu alt statut social Administratorii publici se află constant în faţa unor decizii cu implicaţii etice şi sunt adesea obligaţi să opteze între aspiraţii personale şi responsabilităţi instituţionale Interesul public face necesar un cadru moral în care administratorii să poată opta Acest 55 cadru moral este circumscris unor valori de tipul: demnitate personală, libertate, respect pentru ordine şi lege Ei au datoria să abordeze raţional propriul rol în sensul eficienţei (să obţină cel mai bun rezultat cu cel mai scăzut cost) Din acest motiv abordarea lor trebuie să fie, pe lângă cea deontologistă (legată mai ales de statutul lor de implementatori de legi) şi una utilitaristă: acţiunea unui administrator public este moral corectă dacă produce cea mai mare utilitate pentru cel mai mare număr de oameni 2 Managerii şi funcţionari publici: aspecte etice Cine sunt managerii publici? Potrivit lui Harold F Gortner, manager public este: Oricine produce politici publice sau se îngrijeşte de implementarea politicilor publice Cei care utilizează resurse publice care au impact asupra indivizilor sau grupurilor dintr-o societate oricine joacă un rol de lider într-o birocraţie ( Gortner, Ethics for Public Managers, p 12) Este important să facem distincţia între lideri şi manageri (deşi etica despre care vorbim vizează ambele categorii) Liderii joacă, (potrivit lui J Gortner, 1986) următoarele roluri: - proiectează scopurile; - afirmă valorile organizaţiei; - motivează personalul; - slujesc drept simbol al organizaţiei (sunt oamenii de imagine); - reprezintă grupul; - evaluează indivizii şi grupul Managerii - deţin funcţii de conducere; - conturează modalităţi practice de atingerea scopurilor; - caută şi distribuie utilizarea resurselor; - urmăresc procesele organizaţionale; - fac studii pentru diferitele probleme care trebuie soluţionate Funcţionarii de nivel mediu şi mic au un rol foarte important în administraţie, inclusiv din perspectivă etică şi politică Raţiunile pentru care au acest rol sunt, în principal, următoarele: - Controlează informaţia care ajunge la legislativ şi la manageri şi consiliază ambele categorii (controlul asupra informaţiei este o formă esenţială a puterii); - Fac lobby pentru diferite grupuri de interese; - Orice program de guvernare, indiferent de nivelul căruia i se adresează, trebuie implementat şi aceasta depinde de administraţia publică; - Conformismul, în sensul supunerii la norme, primează asupra convingerilor personale şi este criteriu de menţinere şi promovare în administraţie (vezi subcapitolul: "Supunere şi insubordonare"); - Tendinţele spre conservatorism duc la un anumit imobilism în situaţii nestandard şi, în aceste condiţii, mediul reacţionează prin lupta anti-birocraţie, în direcţia adaptării la cerinţe şi interese noi, legitime din punct de vedere public (McKinney şi Howard, op cit ) Un manager public trebuie să ţină cont, în ultimă instanţă, de următoarele aspecte cu valenţe etice 1 Interesul public general: soluţiile date de această categorie afectează viaţa oamenilor; sunt formulate în numele interesului public; aplicarea lor antrenează resurse publice 2 Scopurile politice pentru care lucrează: administraţia publică implementează politici publice 3 O înţelegere a actorilor implicaţi 4 Dinamica organizaţiilor în care lucrează 56 5 Personalitatea celor cu care interacţionează Primele imperative cu care se confruntă administratorii publici sunt următoarele: - să satisfacă standardele de performanţă profesională, comportamentală şi etică; - să adere la ceea ce le impun guvernul, politicile publice, publicul însuşi; - să împace cerinţele legii cu situaţiile reale din viaţa zilnică; - să împace morala privată cu cerinţele codului profesional Administratorii publici au două priorităţi care uneori pot să fie contradictorii: publicul şi propria instituţie Ei lucrează sub presiune iar presiunea cea mai frecventă o reprezintă cea dată de politicile de impozitare Administratorii publici au rol dual Sunt şi angajaţi ai publicului şi cetăţeni În calitate de angajaţi ai publicului ei nu au dreptul să facă politici partizane Partizanatul politic duce la neglijarea obligaţiei legale de a servi publicul În calitate de cetăţeni ei participă la procesul politic Dacă se izolează de politică îşi neglijează îndatoririle de cetăţeni (vezi ASPA, 1982) Caracteristicile personale ale funcţionarilor publici contează în mod semnificativ, tocmai din cauza particularităţii muncii lor - Ei se află într-o aşa numită "zonă gri" în care nu poţi să fii nici total altruist (orientat exclusiv pe interesul public), nici egoist, orientat doar spre interese proprii Funcţionarii publici lucrează în comunităţi în care au rude, prieteni, şefi, persoane de care sunt legaţi prin interese proprii Lor li se cere să se orienteze neutru şi detaşat spre "public" Prin urmare, ei nu pot să fie eroi luptători pentru "sfânta cauză" - Funcţionarii publici trăiesc într-un climat politic în schimbare, prin urmare, etica lor este una situaţională În consecinţă, ataşamentul rigid faţă de un anumit set de valori este disfuncţional - Urmarea strictă a procedurilor are paradoxurile ei Procedurile slujesc ordinii, stabilităţii, egalităţii de tratament şi eficienţei uneori însă "habotnicia procedurală" creează efecte nedrepte (vezi S Bailey, 1965, pp 283-298) Virtuţile morale implicate în deciziile luate de funcţionarii publici sunt: - Optimismul, legat de însuşi conceptul de "bine public" înţeles ca scop al actelor acestei categorii de profesionişti - Curajul constă în capacitatea de a acţiona drept, chiar dacă presiunile politice şi cererea de favoruri din partea partidelor, organizaţiilor, politicienilor sau chiar a celor apropiaţi sunt uneori copleşitoare - Corectitudinea este asociată cu datoria supunerii faţă de lege - Empatia (capacitatea de a te pune în situaţia celor care depind de deciziile tale) Aceste virtuţi cultivate şi afirmate drept comportamente profesionale conduc spre o valoare de mare importanţă în menţinerea încrederii în funcţionarii publici: buna reputaţie După York Willbern (1984), nivelurile de moralitate ale funcţionarilor publici sunt următoarele: 1 Onestitate şi conformare la lege 2 Confruntarea cu conflicte de interese 3 Orientarea pe sarcini şi corectitudinea procedurală 4 Etica responsabilităţii democratice 5 Orientarea pe etica politicilor publice 6 Etica compromisului şi integrării sociale Aspectele 3-6 au o relevanţă mai mare în contextul acestei discuţii 3 Orientarea pe sarcini şi corectitudinea procedurală este importantă în principal din cauza tendinţei guvernanţilor de a face ceea ce le este convenabil, de a accentua pe propria lor autoritate, uneori de a eluda legea, de a se folosi arogant de putere, din cauza tendinţei spre secretomanie şi lipsă de transparenţă 4 Etica responsabilităţii democratice Funcţionarii publici sunt, dincolo de jocul politic, 57 purtătorii "voinţei poporului" şi au datoria să menţină controlul democratic Uneori ei pot decide chiar contra opiniei publice, datorită calităţii lor de profesionişti Prin urmare, ei trebuie să ţină în balanţă: legea, politicile publice, voinţa populară şi corectitudinea profesională 5 Etica pentru politici publice Soluţiile de implementare a politicilor publice sunt în atribuţia funcţionarilor publici Ei trebuie să stabilească cele mai potrivite proceduri care afectează pozitiv cel mai mare număr de oameni 6 Etica compromisului şi integrării sociale În mod absolutist moralitatea înseamnă aderarea la un principiu, fără nici un fel de compromisuri O astfel de abordare duce la intransigenţă ca pericol, lipsă de conciliere, uneori chiar la radicalisme pe care le putem socoti "fascism normativ" (principiul trebuie respectat, chiar dacă piere toată lumea: "Fiat iustitia, pereat mundus!") În acest sens este ilustrativă ideea formulată de către T Smith: Lumea este plină de sfinţi, fiecare dintre ei ştiind calea unică spre mântuire Rolul politicianului (şi al funcţionarului public, n n MM) este cel al păcătosului care stă la cotitură să oprească un sfânt să taie beregata altui sfânt Acesta este poate cel mai înalt nivel etic la care poate să ajungă cineva care lucrează pentru sectorul public (vezi Smith, cit în Gortner, 1991, pp 41-42) Datoria morală a funcţionarilor publici este cea de dezvoltare a integrităţii profesionale În sprijinul acesteia vin următoarele valori: 1 Egalitatea: se referă la tratamentul identic al clienţilor, la aceiaşi calitate a serviciilor, indiferent cine este clientul, prin urmare la un tratament corect comun 2 Echitatea: sunt situaţii în care egalitatea nu conduce spre echitate din cauza existenţei categoriilor discriminate În cazul lor, un tratament egal trebuie combinat cu un tratament preferenţial compensatoriu 3 Loialitatea: este o valoare de bază în relaţia cu Constituţia, Guvernul, legile, superiorii, subordonaţii, colegii 4 Responsabilitatea: responsabilitatea primă este cea faţă de public Dacă această ordine de responsabilitate este neglijată şi accentul cade pe subordonare faţă de superiorii ierarhici, poate să apară delictul de supunere ("nu am făcut decât să mă supun ordinelor!") (vezi ASPA, 1982) 3 Controverse în privinţa aplicării eticii în administraţia publică Este destul de răspândită opinia potrivit căreia etica nu este adecvată pentru administraţia publică fiindcă aceasta nu este decât o birocraţie apolitică iar funcţionarii publici sunt, sau ar trebui să fie, angajaţi pe merit şi nu aleşi în urma unui scrutin politic Chestiunile de ordin etic sunt în sfera politică Administraţia se ocupă de problemele tehnice ale guvernării, prin urmare, valori de tipul binelui sau dreptăţii deciziilor, nu intră în cerinţe pentru funcţionarii publici Ei răspund în faţa superiorilor ierarhici şi a legii, sunt supuşi controalelor şi sunt judecaţi pe alte criterii decât cele ale profesionismului Obiecţia principală care poate fi adusă acestui argument îşi are fundamentul în faptul că, în raport cu administraţia publică, cetăţenii deţin autoritatea ultimă fiindcă administraţia este în slujba lor, nu a instituţiilor în sine, nici a politicienilor Deşi valoarea etică cea mai comună în aprecierea funcţionarilor publici este corectitudinea, administraţia nu se adresează doar relaţiei cetăţean-lege, ci şi politicilor publice, acestea fiind orientate spre alte valori centrale: echitatea, egalitatea de şanse, dreptatea Standardele etice sunt stabilite şi susţinute de către societatea civilă: biserici, organizaţii neguvernamentale, partide politice, sindicate, cu accent deosebit pe asociaţiile profesionale şi cele pentru apărarea drepturilor cetăţenilor (vezi Gortner 1991, p 19-23) Dilemele etice intervin, pentru aceste categorii, în momentul în care se confruntă mai multe valori (apare conflictul de valori) Valoarea reprezintă ceea ce considerăm bun, dezirabil, drept, obligatoriu, virtuos, frumos, adevărat, sfânt Conflictul de valori, chiar dacă poate cuprinde mai multe persoane este trăit ca un conflict 58 personal În situaţii de dileme etice ceilalţi ne pot sfătui, dar fiecare dintre noi hotărăşte şi trăieşte apoi cu consecinţele acelei hotărâri Rolul preponderent al unei etici în pentru administratorii publici vine din faptul că, în condiţiile în care o birocraţie încetează să-şi împlinească rolul într-o manieră etică, adică într-o manieră percepută de oameni ca dreaptă, corectă şi echitabilă, atunci beneficiarii serviciilor ei devin neîncrezători şi frustraţi în privinţa guvernării şi chiar a sistemului politic Se pierde încrederea publică Problema este cu atât mai acută în societăţile care îşi schimbă sistemul politic (societăţile în tranziţie, cum este cazul celei româneşti) şi au încă instituţii vulnerabile ca autoritate publică Din acest motiv mediul academic are datoria să se aplece asupra eticii în administraţia publică, ne lăsând funcţionarii publici în stare de amoralitate, insensibilitate şi dezinteres faţă de cetăţeni şi valorile lor, după cum etica trebuie să le fie un ghid pentru situaţii moral dilematice Aceste situaţii pot uneori să fie dramatice, tragice, critice Alegerile dramatice sunt cele făcute în condiţiile în care resursele sunt sărace (de exemplu banii nu sunt suficienţi nici pentru ajutor social, nici pentru crearea locurilor de muncă A alege o strategie înseamnă diminuarea celeilalte sau chiar dispariţie ei Alegerile tragice se produc atunci când distribuirea resurselor (a bugetelor) este o problemă de viaţă sau moarte (de exemplu, finanţarea sănătăţii pentru cei fără asigurări sociale) Alegerile critice se produc în situaţii în care grupurile de interese implicate sunt numeroase şi mult prea diferite ca cerinţe De exemplu, problema şomajului (dacă acesta nu este endemic şi criza economică nu se prelungeşte prea mult), este o problemă care afectează grupuri diferite de interese: şomerii, contribuabilii, patronii, sindicatele ş a Şomajul nu este o problemă de viaţă şi moarte, ci de calitate a vieţii O problemă etică de primă importanţă este cea a încrederii şi respectului de sine a persoanei şomere În confruntarea grupurilor de interese există învingători şi perdanţi Administratorii publici dau socoteală socială, politică şi economică pentru soluţiile pe care le găsesc unor astfel de probleme Prin urmare, orice birocraţie trebuie să manifeste o anumită doză de sensibilitate etică 4 Importanţa eticii în administraţia publică Funcţionarii publici au nevoie de etica din următoarele motive: a) Deciziile administrative sunt luate de către persoane în poziţie de încredere publică b) Funcţionarii publici îşi exercită profesia în instituţii care, în principiu sunt fondate pe valori ca: autoritate, raţionalitate şi eficienţă pentru viaţa cetăţenilor c) Instituţiile publice există într-un mediu politic care are politici, valori şi scopuri conflictuale d) Funcţionarii publici sunt cei care caută strategii şi mijloace de transfer în practică a politicilor publice e) Într-un mediu politic democratic, funcţionarii publici sunt cei care trebuie să practice şi menţină valori de tipul: libertate individuală, egalitatea, dreptatea, participarea, responsabilitatea pentru exercitarea drepturilor constituţionale, corectitudinea, descentralizarea, respect pentru demnitatea persoanei (adaptare după H Gortner, 1991, p 15) 5 Administraţie, etică şi democraţie Funcţionarii publici sunt ei înşişi cetăţeni Ei reflectă valorile societăţii în care trăiesc şi sunt socializaţi să răspundă "voinţei deliberative", adică respectului faţă de lege, participării angajate, toleranţei, respectului pentru alţii, responsabilităţii în urmărirea interesului public O abordare democratică a rolului de funcţionar public presupune încurajarea libertăţii de exprimare, a traducerii politicilor în fapte, furnizarea informaţiilor de bună calitate, promovarea dialogului, analizei, interpretării (McKinney şi Howard, 1998, p 6) Administraţia publică este menită să ţină în echilibru interesul colectiv cu cel politic, 59 promovat de legislativ şi executiv Rolul ei a fost şi este acela de a crea cadrele instituţionale civilizate ale vieţii cetăţenilor Pe de o parte, aceasta înseamnă soluţii economice şi responsabile pentru problemele cetăţenilor, pe de altă parte, înseamnă să atragă potenţialul cetăţenesc de resurse (vezi de exemplu importanţa colaborării între administraţia publică şi organizaţiile neguvernamentale în sensul utilizării resurselor şi împărţirii serviciilor pe criteriul eficienţei) Filosofia unei administraţii democratice este orientată spre strategii de tipul “ce este mai bun sau mai bine pentru public” O astfel de filosofie trebuie să ghideze deciziile În consecinţă, etica unei astfel de filosofii trebuie să promoveze cea mai mare integritate, cea mai mare libertate, egalitate şi încredere publică În administraţiile democratice consolidate există educaţie pentru virtuţi specifice De exemplu, în cea americană modelul este: "fermitate, curaj, răbdare, hărnicie, trai frugal, tărie în situaţii critice, devotament faţă de comunitate", fiindcă administratorii publici au rol strategic în implementarea deciziilor şi prin acest rol ei afectează libertatea şi bunăstarea cetăţenilor (McKinney si Howard, 1998, p 13) Dacă oamenii politici au în principal angajamente pe termen mai scurt (de obicei pe durata uni mandat), administraţia publică preia aspectul dezvoltării durabile a societăţii (proiectele pe termen lung) Între politicile particulare ale partidelor aflate succesiv la putere trebuie să existe o coerenţă, iar această coerenţă este vegheată de către administraţia publică 6 Etica şi legea Un stat de drept este cel în care oamenii sunt guvernaţi de legi, nu de voinţa arbitrară a altor oameni Legile reprezintă, într-o democraţie, voinţa publică Administraţia este construită ca să asigure drepturile şi responsabilităţile legale În ciuda aparenţei că funcţionarii publici doar administrează aplicarea legilor, ei participă în procesul de legiferare şi aplicare a legilor în mai multe etape: a) Etapa de proiectare a legilor - Sunt implicaţi în alcătuirea proiectelor de legi, hotărâri, ordonanţe, trebuind nu doar să arate ce nu este permis legal (faţa negativă a legii) ci şi ceea ce este dezirabil, permis (faţa pozitivă a legii) - Sprijină depăşirea conflictelor de interese prin participare la negocieri de proiecte de legi - Legea vizează o realitate care aparţine viitorului iar acesta este nesigur Este posibil ca viitorul să conţină mişcări sociale pentru drepturi civile pe care legiuitorul nu le-a prevăzut b) Etapa de aplicare a legilor în viaţa cotidiană - Funcţionarii publici se comportă ca manageri într-o birocraţie iar rolul legii este să arate limitele acestei acţiuni - Legea protejează funcţionarii publici împotriva arbitrarului partidelor şi grupurilor de presiune - Legea devine scop în sine când alţii o ignoră sau o eludează - Legea este o problemă în situaţiile în care aplicarea ei are consecinţe rele, nedrepte (vezi Gortner, op cit ) 7 Supunerea şi insubordonarea Funcţionarii publici nu se supun numai legii, ci şi ordinelor superiorilor (autorităţii politice şi propriei ierarhii interne) Uneori legile însele pot să fie nedrepte Alteori ordinele ierarhice vin în conflict cu legea iar presiunea conformării poate să fie foarte intensă O astfel de supunere transformă funcţionarul public în copărtaş moral la deciziile care se iau Presiunile pot viza acţiuni anti-etice iar loialitatea în astfel de situaţii este prost plasată fiindcă implică o percepţie falsificată a binelui public Supunerea oarbă la lege sau la ordine poate să devină delict de supunere Astfel de cazuri sunt frecvente în regimurile autoritare, dar nu sunt de loc excluse 60 în cele democratice în condiţiile coexistenţei legitime a conflictelor de interese între diferite grupuri O astfel de problemă apare acut şi în condiţiile globalizării în care marile corporaţii mondiale presează spre propriile lor interese În astfel de situaţie problema controlului democratic (politic şi etic) devine extrem de acută, iar funcţionarii publici pot să se afle într-o altă dilemă legată de supunerea la interesele politico-economice ale corporaţiilor şi la cele ale firmelor şi cetăţenilor din propria comunitate În cazurile în care funcţionarii publici consideră că o politică sau o presiune guvernamentală aduce prejudicii publicului (încalcă legi, reguli, violează drepturi de bază, este un management falimentar al resurselor, deturnează bani publici, este abuz de autoritate, este periculos pentru siguranţa sau pentru sănătatea publicului), funcţionarii publici trebuie să "fluiere în biserică", să tragă semnale de alarmă În acest caz avem de-a face cu un conflict între responsabilitatea faţă de public şi loialitatea faţă de guvernare, între dezvăluire şi confidenţialitate Din acest motiv, în codurile etice pentru funcţionarii publici se insistă asupra protejării acestora când dezvăluie astfel de situaţii Atenţia trebuie acordată, spun partizanii acestei idei, nu mesagerului, ci mesajului (vezi ASPA, 1982) 8 Sugestii etice pentru managerii din administraţia publică Pentru un comportament cât mai apropiat de exigenţele etice, managerii din administraţia publică trebuie să ţină cont de următoarele: - Selectează oameni bine motivaţi, de bună credinţă şi pregătiţi pentru rolul de funcţionar public - Concentrează-te pe rezultate ca scop, nu pe structuri birocratice ca scop - Încearcă să găseşti un echilibru corect între cerinţele legii, ale guvernării şi interesul public - Promovează interesul luminat, adică acela interes care, chiar dacă nu e dorit conjunctural în mod explicit de către public, poate să se dovedească benefic în practică în calitate de interes public - Pregăteşte-te să împaci supunerea la autoritate cu integritatea personală, gândeşte-te inclusiv la posibile situaţii legitime de nesupunere - Ţine seama de considerente legate de etică la examene şi la promovări - Stimulează subordonaţii să-şi pună probleme etice despre munca lor - Reafirmă constant respectul faţă de lege - Tratează subordonaţii potrivit principiului respectului reciproc, nu cu superioritate ierarhică arogantă sau cu atitudine de stăpân sau de patron - Nu schimba scopurile de la o zi la alta, ci construieşte-le unul din altul şi urmează-le unul după altul - Fă din normele guvernării democratice propriile norme morale - Învaţă să rezişti presiunilor care contravin interesului public, Constituţiei, drepturilor fundamentale ale omului, indiferent din partea cui vin - Nu uita că rolul principal pe care îl ai implică răspunderea permanentă - Fii atent la felul în care guvernarea afectează viaţa cetăţenilor şi caută să facilitezi participarea cetăţenilor la guvernare - Evaluează continuu ce s-a făcut şi ce mai este de făcut, în termeni de bine-rău, drept-nedrept, corect-incorect în sensul orientării pe consecinţele actelor de administraţie asupra binelui cetăţenilor, contribuabililor - Cultivă-ţi calităţile analitice şi de cercetare - Ajută cetăţenii să fie pro-activi în privinţa agendei guvernamentale, sprijinind forme de democraţie participativă - Promovează practicile bune în toate zonele profesionale pe care le poţi influenţa 61 - Încurajează educaţia spre exerciţiu civic efectiv în privinţa serviciului public, din partea funcţionarilor publici (Preluate şi adaptate după McKinney şi Howard, 1998, pp 14-15) Termeni cheie demnitate personală, libertate, respect pentru ordine şi lege, lideri, manageri, interes public general, imperative, etici situaţionale, virtuţile funcţionarilor publici, niveluri de moralitate, corectitudine procedurală, responsabilitate democratică, compromis şi integritate, tratament corect, echitate, tratament preferenţial, loialitate, delict de supunere, alegeri dramatice, alegeri tragice, alegeri critice, bine public, dezvoltare durabilă, responsabilitate faţă de public, loialitate faţă de guvernare Întrebări 1 Arătaţi comparativ care este rolul liderilor, managerilor şi funcţionarilor publici 2 Argumentaţi pro şi contra introducerii eticii în administraţia publică 3 Analizaţi, pe baza unui exemplu, felul în care se câştigă sau se pierde încrederea publică 4 Ce relaţii există între etică, lege şi democraţie? 5 Care sunt principiile etice care ar trebui să ghideze comportamentul managerilor publici? 6 Analizaţi un exemplu de dilemă etică în administraţia publică 7 Relevaţi un caz în care nesupunerea funcţionarilor publici este legitimă 8 Ce diferenţe etice credeţi că sunt între "administraţia de stat" şi "administraţia publică"? 62 Tema X Etica afacerilor Obiectivele temei: a) Să cunoaşteţi semnificaţia conceptelor etice aplicabile lumii afacerilor b) Să înţelegeţi scepticismul legat de aplicarea eticii în afaceri, precum şi caracterul dezirabil al unei astfel de etici c) Să puteţi comenta, din perspectiva eticilor moderne, mediul afacerilor d) Să înţelegeţi aspectele pozitive şi negative ale globalizării afacerilor şi acţiunea corporaţiilor e) Să puteţi aplica analiza etică la un caz particular al afacerilor din mediul românesc Conţinut: 1 Mituri şi prejudecăţi despre lumea afacerilor 2 Necesitatea eticii în afaceri 3 Niveluri de aplicare ale eticii în afaceri 4 Problemele etice ale globalizării afacerilor 1 Mituri şi prejudecăţi despre lumea afacerilor Mediul afacerilor se dezvoltă în societăţile urbanizate şi specializate O economie rurală şi manufacturieră nu este propice unei astfel de dezvoltări Adepţii fervenţi ai pieţei libere care se autoreglează şi asupra căreia intervenţia exterioară trebuie să fie cât mai redusă trebuie totuşi să ţină seama de o evidenţă Chiar dacă firmele sunt libere să-şi maximizeze profitul, întregul lor succes depinde de cererea consumatorului, mai pe larg, de pretenţiile consumatorului şi de puterea lui de cumpărare Pretenţiile consumatorului (în genere, ale beneficiarilor) au şi componente etice de care firmele de afaceri trebuie să ţină cont, dacă vor să reziste Conceptele centrale cu care operează etica afacerilor sunt destul de obişnuite: datorie, utilitate Afacerile sunt un mediu care este perceput ca mai puţin nobil, eventual un mediu fără scrupule fiindcă este legat de profit Viciile clasice, cum ar fi lăcomia sau avariţia, trec drept motivaţii cum nu se poate mai frecvente pentru intrarea în lume afacerilor Aceasta nu înseamnă că nu a existat o tendinţă permanentă ca afacerile să fie guvernate de valori şi norme morale, oricât ar părea de paradoxal, având în vedere tipul de motivaţii pomenite mai sus În afara "viciilor" de care sunt ghidaţi oamenii de afaceri, argumentele tipice împotriva asocierii morală-afaceri, sunt în principal, următoarele mituri despre lumea afacerilor (vezi Solomon R , 1996): a) Mitul profitului şi limitele sale Prejudecata cea mai importantă este aceea potrivit căreia cei care intră în această ocupaţie urmăresc doar goana după îmbogăţire prin profit Cele mai semnificative astfel de critici au venit din partea stângii marxiste Profitul este socotit un furt din munca celor care îl produc Oamenii de afaceri invocă mai rar valorile celorlalte ocupaţii Politicienii se socotesc purtătorii binelui public, funcţionarii publici se socotesc apărătorii interesului public, medicii se consideră în slujba sănătăţii pacienţilor, avocaţii se socotesc apărători ai dreptăţii, poliţiştii ai 63 ordinii publice, profesorii ai cunoaşterii, adevărului şi educaţiei La modul ideal, toţi au dreptate La modul real, în practica fiecărei profesii intervin motivaţii neortodoxe, neconforme cu valorile proclamate Toţi lucrează şi pentru salariu, cei mai mulţi îşi urmăresc puterea, influenţa, prestigiul şi succesul financiar, caută să profite de pe urma avantajelor profesiei sau ocupaţiei Nu există o puritate motivaţională în nici unul dintre cazuri (vezi şi Solomon, 1993, p 356) În ultimă instanţă, acţionarii şi managerii continuă să spună că urmăresc prin excelenţă profitul şi insistă mai puţin pe faptul că oferă bunuri şi servicii pentru clienţi, că angajează forţă de muncă, faptul că adesea profitul este redistribuit şi reinvestit, că recompensează angajaţii, managerii şi pe unii investitori Managerii firmelor şi companiilor afirmă o valoare mijloc, respectiv profitul La o analiză mai atentă, avem de-a face şi cu alte valori care pot să fie scopuri: statutul de învingător, succesul, utilitatea, afirmarea O altă motivaţie utilizată de către manageri este formulată în termeni de datorie şi obligaţie atât faţă de acţionari, cât şi faţă de clienţi Problema profitului a rămas esenţial legată de deţinătorii de acţiuni (stockholders) Ei trec drept încarnarea inumanului homo economicus (Solomon, 1993, p 357) Este însă greu de presupus că proprietarii de acţiuni sunt pur şi simplu oameni lacomi de profit Ei intră într-o relaţie de datorie faţă de firmă, sunt mândrii de felul în care merge, au o anumită responsabilitate civică şi un tip de devotament faţă de propria investiţie şi faţă de semnificaţia ei pentru comunitate Dincolo de motivaţiile egoiste, excesiv puse pe seama lumii afacerilor, ea vehiculează cu valori de tipul: încurajarea, răsplătirea muncii şi investiţiei bune, un serviciu social mai bun adus comunităţii b) Darwinismul şi limitele sale Din exterior lumea afacerilor pare o junglă, este lumea lui "care pe care", o lume în care "câinii se mănâncă între ei" Ca şi în politică, se vorbeşte despre oamenii de afaceri că sunt veroşi, sunt lipsiţi de scrupule, calcă peste cadavre În acelaşi timp, afacerile nu sunt posibile fără cooperare, grijă reciproc împărtăşită, încredere reciprocă, adeseori fără parteneriat şi fair-play Aceste valori care ghidează comportamente se aplică între firme, între aceste, clienţi şi acţionari, între manageri şi acţionari Competiţia este vitală în funcţionarea oricărei economii capitaliste Dar această competiţie nu trebuie să aibă în mod necesar aspecte de junglă, să aibă forma unui război pentru profit, să fie nemiloasă (vezi Solomon, 1996) c) Atomismul individualist O sursă clasică a neputinţei asocierii între etică şi afaceri o reprezintă, ceea ce se cheamă atomismul individualist Originea acestei idei se află în teoriile contractualiste clasice Societatea însăşi şi cu atât mai mult economia, erau văzute ca fiind generate de contracte între indivizi izolaţi, "atomi singulari" Într-o astfel de perspectivă aplicată lumii actuale este ignorată dimensiunea comunităţii În firme sunt implicate adesea familii, grupuri de acţionari, corporaţii inclusiv multi-naţionale Înseamnă valorii împărtăşite şi cultură comună În etapa actuală, procesul dominant este cel de globalizare El implică un amestec de culturi organizaţionale, transferuri de valori Izolarea nu mai este posibilă Atomismul individualist este un model teoretic depăşit 2 Necesitatea eticii în afaceri Interesul pentru o oarecare morală în lumea afacerilor este vechi Ceea ce ştim, din perspectivă istorică, este că acest interes a început în cea mai avansată societate comercială de acum cinci mii de ani, în Sumer Grecia antică manifesta deopotrivă interes pentru teoria economică şi pentru valorile şi normele morale implicate în schimburile economice Aristotel făcea distincţia între oikonomos (gospodărire privată, în scopuri familiare) şi chrematistike(schimburi economice a căror scop este profitul) (Politica, 8-11) Prima practică avea o încărcătură etică, cea de-a doua avea o singură dimensiune: cea a profitului Este o 64 ocupaţie pur egoistă Schimburile comerciale, activitatea cămătărească au avut mereu aceeaşi grilă de interpretare: ocupaţii lipsite de dimensiune morală, cu utilitate pur economică Imaginea acestei separaţii a durat până în secolul al XVIII-lea Cicero vorbea totuşi despre corectitudine în tranzacţii ca dimensiune morală a afacerilor Oamenii de afaceri ai trecutului erau in genere stigmatizaţi ca lipsiţi de respectabilitate, cu îndeletniciri neonorabile Justificarea creştină a unei astfel de percepţii era dată de relatarea din Noul Testament asupra alungării negustorilor din Templu, precum şi de reluarea acestei idei în scrierile teologice Să nu uităm că, în acea vreme unica morală admisă în lumea europeană era cea creştină Nu exista o morală a vieţii publice, desprinsă de conotaţii religioase Câteva breşe în această perspectivă le-au reprezentat breslele şi ghildele medievale care aveau propriile lor coduri morale Calvin şi puritanii britanici încep să readucă în discuţie faptul de a fi întreprinzător ca virtute iar Adam Smith în Avuţia naţiunilor (1776) "canonizează" noua credinţă : în versiune populară: "lăcomia e bună" Au loc transformări în credinţele filosofice, începe să-şi facă loc şi legitimarea intereselor ca morale Acest proces coincide cu urbanizarea Tehnologia, privatizarea, industrializarea, dezvoltarea nevoilor şi a consumului, conduc societatea într-o direcţie în care apare şi nevoia reglementării etice a afacerilor În societăţile rurale, dominate de economia "naturală închisă" sau de economia de autoconsum, acest fenomen nu are decât şanse infime să se propage În multe sate româneşti actuale domină economia de auto-consum Este predictibil faptul că o astfel de comunitate va dezvolta valori patriarhale în locul celor contractuale Până foarte recent (acum mai puţin de 20 de ani), acest subiect a fost circumscris unor discuţii negative despre scandalurile şi dezastrele aduse mai ales de lumea corporaţiilor, despre iresponsabilitate iar recent ele au fost reluate în diferite forme în contextul globalizării şi existenţei corporaţiilor mondiale Locul comun al acestor abordări legate de amoralismul afacerilor este dat mereu de "numitorul comun al afacerilor: banul" (Solomon, 1993, pp 354-355) Întrebarea care rămâne deschisă este: e sau nu o contradicţie în termeni că "lăcomia este bună"? În mare, teoreticienii de orientare liberală au insistat pe ideea că succesul este o virtute, sărăcia este un viciu şi că bogăţia devine sursă de noblesse oblige (este generatoare de obligaţii morale, pe când sărăcia este generatoare de probleme morale) Socialiştii au dezvoltat discursul opus despre amoralismul lumii afacerilor Recent discuţiile teoretice s-au mai echilibrat şi au ajuns la nivelul construcţiei idealurilor morale în afaceri, cu accente, inclusiv pe dreptate socială şi grijă faţă de consumator În ultimele două decenii, lumea afacerilor a devenit un subiect academic important şi interesant Au apărut studiile superioare în specialitate (şcolile de business), s-a încetăţenit şi legitimat ideea că, cel puţin aspectele manageriale ale afacerilor sunt profesionale Se studiază inclusiv din perspectivă etică, relaţiile între acţionari (sau proprietarii), sindicate, manageri, clienţi, mediul afacerilor, comunitatea locală în care acestea se desfăşoară Etica afacerilor devine tot mai pregnant o componentă a eticii profesionale 3) Niveluri de aplicare ale eticii în afaceri În afaceri pot să fie detectate câteva niveluri de aplicare a eticii (vezi Solomon, 1996 pp 360-3619) a) Nivelul micro este cel care se stabileşte între indivizi în baza principiului corectitudinii schimbului Acest nivel este mai aproape de etica tradiţională şi cuprinde: obligaţii, promisiuni, intenţii, consecinţe, drepturi individuale Toate acestea se află sub principiile schimbului cinstit, câştigului cinstit, tratamentului corect ( Fii onest când faci un târg!) Unui astfel de nivel i se aplică ceea ce Aristotel numea dreptate comutativă, cea practicată între egali O firmă care vinde maşini, trebuie să-şi prevină cumpărătorii dacă ele au defecte de frână sau o firmă care vinde anticoncepţionale trebuie să prevină clienţii că acestea produc dereglări hormonale Clientul trebuie considerat raţional, autonom şi trebuie informat ca să poată cumpăra serviciul sau produsul în cunoştinţă de cauză b) Nivelul macro se referă la reguli instituţionale sau sociale ale comerţului, ale 65 lumii afacerilor Conceptele centrale cu care se operează pentru acest nivel sunt: dreptate, legitimitate, natura societăţii Problemele puse în contextul nivelului macro sunt de tipul următor: Care e scopul pieţei libere? Este proprietatea privată un drept prioritar? Este drept sistemul de reglementare al pieţei? Este meritul luat în seamă? Ce rol trebuie să aibă statul în afaceri? Care este natura lumii afacerilor? Sunt drepte şi echitabile politicile de impozitare aplicate firmelor? Multe din aceste probleme sunt de natură filosofică, preponderent etică c) Nivelul molar: pentru unitatea de bază a comerţului actual: corporaţia Discuţiile etice se referă preponderent la rolul corporaţiei în societate şi al indivizilor în corporaţie, la responsabilitatea socială şi internaţională a corporaţiilor Milton Friedman (laureat al Premiului Nobel pentru Economie) este unul dintre apărătorii fervenţi ai pieţei libere, inclusiv de constrângeri etice care depăşesc regulile proprii ale afacerilor şi mai ales scopul esenţial: profitul (vezi Friedman, 1970) El acuză intelectualii de socialism şi de faptul că vor să-i transforme pe oamenii de afaceri în "marionete lipsite de libertate" Orice implicare în caritate, în proiecte sociale care nu duc la creşterea profitului reprezintă un furt din buzunarul acţionarilor, căci managerii corporaţiilor nu trebuie şi nici nu au competenţe să facă politici publice Portretul oferit de Friedman este unidimensional şi vine dintr-o veche separaţie: "afacerile sunt afaceri şi morala e morală" Aceste sfere nu pot să fie amestecate Nu aceiaşi poziţie o împărtăşeşte un alt mare teoretician, Peter Drucker, în lucrarea sa Management, 1979 Argumentul competenţei, susţine Drucker, este corect doar dacă corporaţiile îşi propun proiecte de inginerie socială, dacă au competenţe privind discriminări la angajare, promovările, poluarea În activitatea unei corporaţii cei care iau parte la desfăşurarea unei afaceri nu sunt doar acţionarii ("stockholders") Există o categorie mai largă de participanţi ("stakeholders") faţă de care primii (acţionarii) sunt doar subclasă Participanţii (stakeholders) sunt toţi cei afectaţi de activitatea unei companii Aici sunt incluşi: angajaţii, consumatorii şi furnizorii, comunitatea înconjurătoare, mai pe larg, societatea Toţi aceşti participanţi au aşteptări legitime şi drepturi legitime: O corporaţie este menită să satisfacă publicul oferindu-i produse şi servicii dorite şi dezirabile Ea nu îl satisface dacă promovează discriminarea, poluează aerul, apa, secătuieşte resursele, distruge frumuseţea mediului Minimele reguli etice pe care trebuie să le urmeze o corporaţie (o firmă) sunt următoarele: a) În privinţa clienţilor (cumpărătorilor) Produsele trebuie să fie de calitate, sigure, să aibă instrucţiuni de folosire, avertismente asupra efectelor nedorite ale pericolelor posibile pentru consumator Supoziţia generală pe care se bazează comerţul este cea a consumatorului adult, dotat cu discernământ, inteligent, capabil să-şi dea seama de riscuri, este responsabil (ceea ce, de exemplu, nu se potriveşte copiilor când este vorba despre jucării cu un grad de pericol, de ţigări, băuturi, filme excesiv de violente sau obscene) În cazul producătorului există presupoziţia că este matur, inteligent, responsabil, bine intenţionat Acestea sunt în general cazuri ideale, adesea arătând totuşi comportamente reale frecvente Ce se întâmplă însă în cazul în care consumatorul este iresponsabil iar producătorul este dubios, necalificat, veros? Piaţa singură nu poate să reglementeze astfel de situaţii Ea creează cerere iar reclama, la rândul ei, influenţează şi cererea şi alegerea Uneori ceea ce se oferă pe piaţă nu doar că nu satisface o nevoie (de menţinere, de autodezvoltare, de autoafirmare), dar, mai mult, poate să lezeze cele mai semnificative datorii faţă de sine ale consumatorului şi datorii faţă de alţii ale producătorului De exemplu, utilizarea excesivă a imaginilor de femei în reclame la obiecte de uz casnic le circumscrie acestora o imagine de eterne servitoare ale familiei iar utilizarea excesivă a imaginii femeilor ca trup întăreşte imaginea că femeile sunt obiect sexual Reclama promovează utilizarea femeilor ca obiecte şi a sexului ca mijloc de manipulare Ea poate întării prejudecăţile rasiale Reclama uzează de minciuni, iluzii pozitive (vei cuceri lumea dacă foloseşti parfumul X), de seducţie, kitsch (Solomon, p 362) Este sistematic violat principiul adevărului (al veridicităţii) În numele unui astfel de principiu ar trebui permisă doar prezentarea informaţiilor despre calitate şi 66 utilizare Producătorii mizează pe faptul că un consumator mediu poate să nu le înţeleagă, dar că astfel are şi el responsabilitate pentru alegere Responsabilitatea, pentru a fi etică, trebuie să fie reciprocă b) În privinţa angajaţilor Angajaţii sunt trataţi adesea ca o marfă-forţă de muncă, deşi sunt fiinţe umane, scopuri în sine Cele mai dezumanizante tratamente se aplică mai ales în zonele în care există o singură ofertă de lucru, în care există un monopol total asupra locurilor de muncă Pentru a aşeza relaţiile între angajat şi firmă pe temeiuri etice se introduc următoarele categorii de principii şi norme: - S-au introdus: drepturile angajaţilor şi reglementări în privinţa loialităţii faţă de companie Tratarea angajaţilor ca pe o piesă pur înlocuibilă, respectiv un simplu mijloc, conduce la faptul că şi ei tratează compania ca pe o staţie de tranziţie, o simplă sursă de salariu şi beneficii - Loialitatea faţă de companie se conturează prin obligaţiile reciproce: companie-angajat, prin atribuire de roluri şi responsabilităţi Unele dintre acestea sunt contractuale şi legale, dar ele nu ajung decât pentru îndeplinirea sarcinilor şi nu au o componentă etică: O slujbă nu e nici odată doar o slujbă (Norman Bowie, 1982) Există mereu o dimensiune morală: mândria faţă de propriile produse, spiritul de echipă, grija faţă de bunăstarea companiei, ataşamentul faţă de colegi Afacerile nu sunt scop în sine Există uneori conflicte de valori între valorile companiei şi cele personale În acest caz, unii angajaţi trag semnale de alarmă, îşi critică public propria companie Cel sau ca care fluieră în biserică ("the whistle-blower"): nu e pur alarmist ci şi cel care arată că nu poate tolera imoralitatea, trădarea încrederii publicului şi vrea să sprijine depăşirea unor astfel de impasuri Categoria de angajaţi despre care discutăm nu are o viaţă liniştită, riscă foarte mult (în primul rând îşi riscă slujba), sunt percepuţi de către companie ca trădători, indezirabili iar succesele ei sunt ocazionale (vezi şi nesupunerea funcţionarilor publici) De aceea, fără acoperire în coduri etice ale afacerilor, ei pot avea cel mult prestigiu de Don Quijote Introducerea eticii afacerilor le-a făcut un serviciu în sensul în care i-a eliminat din percepţia greşită că acest tip de angajaţi nu sunt loiali companiei Ei trăiesc în mod responsabil conflictul între moralitatea şi bunăstarea societăţii, pe de-o parte şi afaceri, pe de altă parte 4) Probleme etice ale globalizării afacerilor Una dintre cele mai evidente forme ale globalizării o reprezintă existenţa corporaţiilor internaţionale Ele au un rol dual din punct de vedere etic: pe de-o parte se extind în state în care guvernele şi clienţii sunt mai puţin pregătiţi în protecţia drepturilor consumatorilor, a celor salariale şi în probleme de mediu Aceasta facilitează pe termen scurt, strategii de creştere a profitului, fără prea multă grijă faţă de angajaţi, consumatori, cetăţeni şi mediu Instituţiile de protecţie ale consumatorilor sunt prea slabe ca să forţeze companiile mari să îşi schimbe regulile (în România OPC [Oficiul Pentru Protecţia Consumatorului] a acţionat preponderent împotriva producţiei şi comerţului improvizate şi neprofesionale şi mult mai puţin asupra marilor companii private sau publice) Pe de altă parte, corporaţiile aduc în noile lor medii, mai ales în ţările sărace şi cu instituţii democratice mai fragile, noi deprinderi de comportament şi noi reguli care pot facilita dezvoltarea economico-socială şi normele etice Există de asemenea instituţii internaţionale create ca să vegheze la probleme de muncă, protecţia consumatorilor, mediu Există probleme specifice, de natură etică, în condiţiile în care corporaţiile internaţionale acţionează în ţările cu economii subdezvoltate şi cu un nivel mai redus de exercitare a drepturilor omului sau chiar în regimuri autoritare (în acest sens, vom lua în seamă drepturile contribuabilului, angajatului local, ale consumatorilor şi ale comunităţii locale) (vezi Appelbaum şi Lawton, 1990, pp 205-247) 1 Consimţământul obţinut pe baza informării consumatorului poate să fie mai redus Reclama unui produs poate să conţină informaţii înşelătoare În acest caz este încălcat principiul dreptăţii comutative care implică relaţii între egali, acordul părţilor 67 contractante, precum şi acela al respectului pentru persoană (ea este tratată doar ca mijloc pentru profit) 2 Dreptul la un mediu natural sănătos, dreptul generaţiilor următoare la resurse, fac necesară etica mediului Ea devenit o cerinţă tot mai pregnantă Problemele de mediu afectează regiuni întregi Ele nu pot să fie socotite probleme locale Din acest motiv, firmele, companiile, corporaţiile au inclusă ca cerinţă morală responsabilitatea faţă de mediu Poluarea este un fenomen care se poate importa sau exporta ca produs secundar şi neintenţionat al extinderii industriale Din cauza restricţiilor ecologice impuse în propriile state sau în Uniunea Europeană, anumiţi producători tind să-şi desfăşoare activitatea în ţările în care guvernele respective ţin seama mai ales de obiective imediate: creşterea Produsului Intern Brut, ocuparea forţei de muncă şi nu impun reglementări suficient de aspre în probleme de mediu Prin urmare afacerile pot exploata resursele unor astfel de ţări, inclusiv forţa de muncă, într-un mod ne acceptabil în propria ţară 3 Dumpingul este la rândul său o practică internaţională care pune probleme etice Există produse care, prezentând un risc mare, nu pot să fie vândute în ţară În schimb, ele sunt vândute, uneori cu sprijinul statului care acordă înlesniri de taxe, cu preţuri mai mici, în ţările lumii a treia a Motivaţia acestor vânzări este una de tip antipaternalist: Nu este cazul ca un guvern străin să protejeze consumatorul extern Acesta poate să fie capabil să îşi dezvolte, la nivel guvernamental, propriile sale mijloace de autoprotecţie În acest caz, procedura este apropiată de perspectiva doctrinei realismului politic: datoriile morale şi politice ale unui stat vizează doar proprii cetăţeni şi se opresc la graniţele statului 4 Dependenţa de corporaţii Corporaţiile pot ajunge să domine o societate, să-i impună legi şi politici publice Unele dintre aceste corporaţii au dus la creşterea polarizării sociale în ţările în care au acţionat (vezi de exemplu în America Latină) Conducătorii corporaţiilor nu se identifică cu comunitatea locală, ci cu interesele firmei În astfel de situaţii adesea este împiedicată dezvoltarea clasei de mijloc şi acţiunea societăţii civile ca factor de influenţă şi presiune socială Există chiar o preferinţă a unor corporaţii pentru a face afaceri cu regimurile autoritare care le oferă un mediu mai sigur pentru afaceri (prin urmare, ele pot uneori să sprijine tacit reprimarea mişcărilor spre democraţie) În acelaşi registru se înscrie tentaţia unora dintre ele de a nu sprijini un mediu în care se dezvoltă activitatea sindicală Accentul pe drepturile salariaţilor ar conduce la scăderea profiturilor O altă formă de manifestare a dependenţei este neîncurajarea cercetării locale Oamenii de afaceri locali trebuie să cumpere know-how şi tehnologie, de preferat nord-americană şi europeană Susţinătorii capitalismului sunt visători şi vizionari care, în loc să facă bine cu intenţii rele, pot să facă rău cu cele mai bune intenţii (George Bernard Shaw) 5 Responsabilitatea socială în plan internaţional Există, după cum am arătat mai sus, suficient scepticism legat de oportunitatea eticii afacerilor, chiar şi când este vorba despre afaceri "domestice" (în interiorul aceluiaşi stat) Datoria primă a unui om de afaceri este creşterea profitului propriei firme (în acest sens vezi mai ales pledoariile lui Milton Friedman, 1970) şi această datorie nu poate să fie îngrădită decât de norme împotriva constrângerii şi fraudei Prin urmare, sarcina guvernelor este doar aceea de a menţine regulile liberei concurenţe şi a prevenirii înşelăciunii În acest sens, singura dreptate acceptabilă este dreptatea distributivă, prin care fiecare persoană primeşte ceea ce merită iar recompensele sunt distribuite în funcţie de contribuţia personală Cu atât mai mult o astfel de distribuţie se poate aplica atunci când o companie acţionează în afara propriului stat şi are doar "angajamente de afaceri" 68 Adversarii unicităţii dreptăţii distributive sunt adepţii egalităţii de şanse De ce însă ar promova o companie internaţională o astfel de politică şi de etică? Un răspuns simplu vine din faptul de a alege între o strategie pe termen scurt şi una pe termen lung Este în interesul companiei ca pe termen lung, să aibă un număr cât mai mare de clienţi şi o ofertă de forţă de muncă cât mai competitivă Firmele câştigă mult şi din prestigiul dat de participarea lor la asistenţa pentru dezvoltare şi la activităţi de binefacere (vezi Appelbaum şi Lawton, 1990, cap Issues in External Corporate Relations) În partea anterioară ne-am referit preponderent la acele aspecte care ţin de comportament ne-etic în relaţiile dintre corporaţii şi mediul local în care acestea acţionează Există însă şi aspecte pozitive ale acestei acţiuni Ele se referă mai ales la modurile în care firmele străine care au o tradiţie substanţială a eticii în afaceri, influenţează introducerea şi dezvoltarea ei la nivel local Ele pot contamina pozitiv mediul intern al afacerilor şi politicii, pot să influenţeze politici publice pentru consumatori De aceea guvernele statelor în tranziţie (cum este şi cazul României), au datoria morală să încurajeze acele corporaţii care pot să aibă şi efecte benefice în creşterea gradului de democraţie, în apărarea şi exercitarea drepturilor contribuabililor, angajaţilor şi clienţilor Afacerile pot să pară un scop în sine, dar moral ele sunt doar un mijloc pentru dezvoltare personală şi socială Termeni cheie: datorie, utilitate, lăcomie, avariţie, responsabilitate civică, încredere, competiţie onestă, atomism individualist, corectitudine în tranzacţii, onorabilitate, succesul ca virtute, amoralism, tratament corect, acţionari, participanţi, drepturile consumatorilor, drepturile angajaţilor, loialitatea faţă de companie, globalizarea afacerilor, consimţământ, drepturi comutative, dreptate distributivă, egalitate de şanse, asistenţă pentru dezvoltare Întrebări 1 Arătaţi care este semnificaţia următorilor termeni: competiţie onestă, atomism individualist, corectitudine în tranzacţii, onorabilitate, succes, drepturile consumatorilor şi ale angajaţilor, loialitatea faţă de companie, globalizarea afacerilor, drepturi comutative, asistenţă pentru dezvoltare 2 Comentaţi etic "goana după înavuţire" 3 Cu ce argumente este respinsă etica în afaceri? 4 Care poate să fie "profitul" comportamentului etic în afaceri? 5 Relevaţi perspectiva liberală şi cea socialistă în privinţa eticii afacerilor 6 Ce reguli etice trebuie să urmeze o companie? 7 Care sunt nivelurile de aplicare ale eticii în afaceri? 8 Daţi exemplul unei corporaţii internaţionale care face afaceri în România şi arătaţi ce impact credeţi că a avut asupra climatului etic şi a celui democratic 69 Tema XI Etica juridică Obiectivele temei: a) Să înţelegeţi relaţia între juridic şi etic b) Să conştientizaţi rostul eticii pentru profesia de jurist c) Să cunoaşteţi responsabilităţile generale ale juriştilor c) Să cunoaşteţi principalele responsabilităţi etice ale avocaţilor şi magistraţilor Conţinut: 1 Juridic şi etic 2 De ce este necesară o etică a profesiei de jurist? 3 Responsabilităţi generale 4 Competenţa 5 Confidenţialitatea 6 Responsabilităţile avocaţilor A Loialitatea B Funcţiile avocatului C Comunicarea D Diligenţa E Confidenţialitatea F Conflictul de interese G Reprezentarea celor defavorizaţi 7 Responsabilităţile magistraţilor 8 Concluzii 1 Juridic şi etic Privitor la relaţia juridic-etic funcţionează doua opinii complet contradictorii: ea este văzută sau ca o tautologie, sau ca o relaţie imposibilă pentru că termenii nu ar fi deloc asociabili Funcţionează tautologic pentru că cei doi termeni par a fi identici: fie că exerciţiul juridic este văzut ca însăşi practica eticii, fie că întreaga etică se consideră a fi modelată de normativitatea juridică Este imposibil de asociat pentru că ceea ce devine deja normat juridic ar ieşi din sfera eticii sau pentru că tot ceea ce se normează juridic nu ar ţine de esenţa eticii, ci mai degrabă este centrată pe conştiinţa fiecărui individ Drept consecinţă, ar fi impropriu să vorbim de o etică a profesioniştilor din aria juridică, fie pentru că această profesie este un exerciţiu etic prin excelenţă, fie pentru că orice normare etică suplimentară nu ar face decât să adauge condamnări şi sancţiuni care privesc mai degrabă aspectul administrativ al profesiei În realitate, considerăm că eticul şi juridicul sunt într-o relaţie de interdependenţă care nu permite nici uneia nici celeilalte să funcţioneze independent şi care dă seamă de faptul că sfera celor doi termeni nu poate fi una şi aceeaşi Pentru o mai bună distincţie a celor doi termeni, inclusiv pentru a clarifica relaţia lor, credem că este util să avem în vedere posibilele planuri în care relaţia anunţată poate funcţiona: a) normă juridică-normă morală b) rolurile juriştilor: în principal distincţia între magistraţi (judecători şi procurori), avocaţi, notari şi consilieri juridici c) raporturi între jurişti şi cei vizaţi prin actul justiţiei 70 a)Normă juridică-normă morală În ce măsură o normă juridică trebuie să fie conformă cu o normă morală este un subiect care nu face obiectul acestui text, dar raportul dintre norma juridică şi cea morală este de reţinut pentru că, în cele mai multe cazuri, activitatea juriştilor este atât de complet normată încât pare că nu mai poate rămâne nimic în afara stipulaţiilor juridice Or, dacă se poate formula o cerinţă etică neprevăzută deja în lege, ea ar putea fi sau de prisos, sau ar trebui urgent înglobată în corpul reglementărilor juridice În realitate, există şi calea intermediară a normelor, evident etice, care, deşi nu sunt stipulate în codurile juridice, sunt necesare bunei funcţionări a profesiei de jurist b) Rolurile juriştilor Sarcinile morale ale juriştilor diferă, mai cu seamă prin evidenţierea unor principii prevalente, în funcţie de diferitele roluri jucate în sfera juridică Deşi se păstrează un număr comun de obligaţii etice, prin natura profesiei, etica avocaţilor, de exemplu, se orientează şi în funcţie de principii specifice, altele decât cele care vizează profesia magistraţilor sau cea a notarilor (Held, 1983) c) Raportul dintre jurişti şi cei vizaţi prin actul justiţiei În funcţie de distincţia de mai sus, raportul cu "subiecţii" actului juridic diferă el însuşi Dacă pentru avocat sau notar putem vorbi de un raport cu un client, magistratul nu are în faţă decât probe care să dea dreptate unui reclamant sau pârât (în dreptul civil) sau să inculpe sau disculpe un învinuit (în dreptul penal) 2 De ce este necesară o etică a profesiei de jurist? Pentru că justiţia se bucură, sau ar trebuie să se bucure, de deplină autonomie, este vital pentru binele general al societăţii, ca juriştii, în mod individual şi în mod colectiv, să menţină un standard etic foarte ridicat Dacă exigenţele unui asemenea standard ar rămâne doar o problemă "internă" a justiţiei, există pericolul ca interesele private sau de grup ale juriştilor să fie preferate responsabilităţii sociale Mai mult, pot apărea situaţii în care persoane cu influenţă sau cei foarte bogaţi să facă presiuni asupra juriştilor tocmai pentru a provoca decizii în detrimentul societăţii (Frideman şi Zile, 1964) Juriştii trebui să facă faţă unor mari tentaţii a căror detectare e foarte dificilă, iar beneficiile economice ar fi foarte consistente Astfel, standardele etice ar fi ameninţate De aceea importanţa rolului social al juriştilor îl obligă pe jurist la respectarea unui set de valori indispensabile profilului moral al profesiunii sale Necesitatea eticii pentru profesiile din justiţie nu se fundamentează, evident, pe relaţia dintre etic şi juridic la nivelul normelor Acest aspect intră în preocuparea legiuitorilor care ar trebui să folosească eticul, acolo unde e cazul, ca un criteriu principal al normării juridice Trebuie menţionat faptul că, într-o societate democratică, întreaga legislaţie este obligată să satisfacă cerinţele etice ale unei societăţi Sigur că nu se poate vorbi de etica unei societăţi independentă sau în contradicţie cu etica în calitate de trăsătura a relaţiilor interpersonale, inter- instituţionale sau între persoane şi instituţii Dar într-o legislaţie, obiectivele societăţii prevalează asupra celor ale persoanelor fizice şi juridice Celelalte două planuri, privind distribuirea rolurilor în spaţiul juridic şi respectiv cel al relaţiilor cu persoanele-subiecte ale actului justiţiei, pun în evidenţă distincţii utile pentru înţelegerea diferenţiată a necesităţii eticii pentru profesiunea de avocat, pentru cea de magistrat sau de notar Ţinând cont de cele enunţate anterior, credem că principala raţiune a necesităţii normării etice a profesiunii de jurist este o consecinţă a relaţiei dintre justiţie şi stat, relaţie cu repercusiuni importante pentru raportul juriştilor cu subiecţii proceselor În ţările cu regim totalitar, controlul statului este atât de puternic şi de nerestrictiv încât juristul este foarte tentat să neglijeze interesele persoanelor (civile, mai ales) ca să "servească interesele societăţii", de fapt interesele statului, fiindcă un stat totalitar identifică interesele societăţii cu cele ale statului Dar, şi mai grav este că statul însuşi nu înseamnă decât voinţa unui 71 partid, respectiv a unei "clase conducătoare" Atât timp cât juriştii nu sunt în mod particular recompensaţi de către clienţii lor, fiind angajaţi ai statutului, iar recunoaşterea şi avansarea lor profesională se face doar în funcţie de felul în care este satisfăcut interesul statului, este oarecum de înţeles de ce, o dată în plus, juriştii subordonează statului interesele propriilor lor clienţi (Frideman şi Zile, 1964) Evident, observaţia celor doi autori îi vizează în mod special pe avocaţi În ţările cu regim democratic, prin chiar cerinţele democraţiei, justiţia este independentă, este una dintre cele patru puteri Controlul statului fiind atât de redus, unul din pericole poate fi acela ca juristul să neglijeze interesele societăţii în favoarea exclusivă a intereselor particulare ale clienţilor, mai ales că aceştia din urmă îi procură avantajele materiale Este de asemenea, vorba mai ales despre avocaţi, dar şi magistraţii pot fi contaminaţi (corupţi) de această atitudine prin acceptarea unor avantaje (materiale sau de orice altă formă) care li se oferă de către clienţi prin intermediul avocaţilor Astfel, libertatea profesiei de jurist înseamnă, într-o societate totalitară, libertatea faţă de excesiva dependenţă faţă de stat, iar într-o societate democratică libertatea faţă de excesiva dependenţă faţă de client (Frideman şi Zile, 1964) Această cerinţă a independenţei reale a juristului faţă de constrângerile statului, oricât de juste sau nejuste ar fi ele, şi faţă de aspiraţiile clientului, oricât de rezonabile sau nerezonabile ar fi ele, pune în discuţie responsabilitatea profesională a juriştilor, angajamentul lor dincolo de cerinţele clar formulate ale competenţei lor Într-o ţară cu un grad înalt de corupţie, păstrarea acestei independenţe (în special faţă de cei vizaţi prin instrumentarea dosarelor) reclamă eforturi în plus pentru a face faţă tentaţiilor şi presiunilor de tot felul 3 Responsabilităţi generale Majoritatea responsabilităţilor profesionale ale juriştilor sunt prevăzute în normele juridice (coduri sau legi organice), dar comportamentul juriştilor este, de asemenea, ghidat de conştiinţa personală şi de regulile aprobate de comunitatea mai restrânsă a colegilor (Freedeman, 1990) Responsabilităţile etice ale juriştilor decurg din statutul profesiei lor, ei fiind deopotrivă: a) ofiţeri ai sistemului legal b) cetăţeni cu responsabilităţi speciale faţă de calitatea justiţiei a) Ca ofiţer al sistemului legal, un jurist trebuie: - Să folosească legea numai pentru scopuri legitime şi în nici un caz pentru a-i hărţui sau intimida pe alţii - Să arate respect faţă de sistemul legal şi faţă de cei care îl servesc - Să provoace desfăşurarea corectă a acţiunilor oficiale şi să susţină caracterul legal al proceselor b) Ca cetăţean, juristul trebuie - Să caute îmbunătăţirea legii - Să promoveze calitatea serviciilor justiţiei - Să cultive cunoaşterea legii dincolo de exerciţiul strict al profesiei lui, să îşi folosească cunoştinţele pentru reformele în justiţie şi pentru o mai bună educaţie juridică a cetăţenilor O dată în plus acesta este necesar pentru că ignoranţa în raport cu legea nu poate justifica nici o faptă prin care legea este încălcată Concentrând cerinţele de mai sus, le putem reformula ca trei condiţii generale: 1 Să depună eforturi să atingă nivelul cel mai înalt posibil al competenţei 2 Să îmbunătăţească legea 3 Să îşi utilizeze calificarea pentru a servi idealurile serviciului public 72 4 Competenţa Principala obligaţie, şi juridică şi etică, este competenţa Ea presupune cunoaşterea legilor, abilităţi pentru o bună înţelegere şi interpretare a actelor juridice Cea mai importantă cerinţă care să asigure competenţa unui jurist constă în încadrarea cât mai corectă a cazului instrumentat în legislaţia existentă 5 Confidenţialitatea Principiul confidenţialităţii trebuie respectat de toţi juriştii, deşi obligaţiile care decurg din el se concretizează diferit după cum juristul este avocat, magistrat sau notar Cum violarea confidenţialităţii ar aduce prejudicii importante nu numai instrumentării corecte a cazului, dar şi imaginii celor implicaţi, acest principiu este indispensabil profesionalismului şi moralităţii unui jurist, dar nu trebuie înţeles ca fiind inviolabil ca un "zid chinezesc" Confidenţialitatea nu face imposibilă orice fel de comunicare Ea este mai degrabă un principiu care procură motivaţia pentru păstrarea secretului, motivaţie care poate fi anulată de alte considerente mai puternice În situaţii excepţionale, accesul la informaţie devine el însuşi o cerinţă etică (de exemplu, cazurile care prezintă un mare grad de periculozitate publică, duc la necesitatea de a cunoaşte cât mai complet coordonatele vieţii unei personalităţi politice ş a ) O respectare nenuanţată a confidenţialităţii poate aduce prejudicii responsabilităţii civice a juristului (Simon, 1988) Obiectul confidenţialităţii nu este acelaşi pentru un notar, un avocat şi un magistrat De pildă, dacă unui magistrat nu i se îngăduie să dezvăluie desfăşurarea deliberării, felul în care îşi concepe strategia nu este pentru un avocat un secret obligatoriu Aşa cum s-a mai arătat, cerinţele etice ale juriştilor diferă în funcţie de rolul lor profesional 6 Responsabilităţile avocaţilor A Loialitatea La celelalte două componente ale statutului de jurist, în cazul avocatului se adaugă şi cea de a fi reprezentatul unui client Prin această ultimă funcţie el devine partizanul clientului său, indiferent de vinovăţia sau nevinovăţia acestuia Astfel, imperativele sale etice se concentrează în jurul cerinţei de a fi loial faţă de client B Sarcinile avocatului Conexat cu rolurile de a fi ofiţer al sistemului legal şi cetăţean cu responsabilităţi speciale faţă de calitatea justiţiei, avocatul are de îndeplinit roluri speciale care îi revin din calitatea de a fi reprezentatul clientului său Astfel: - În calitate de consultant, face cunoscute clientului care îi sunt drepturile legale şi obligaţiile şi explică implicaţiile lor practice; - Ca pledant, argumentează juridic poziţia clientului faţă de regulile invocate de adversari; - Ca negociator, caută să obţină rezultate avantajoase pentru client, dar ele trebuie să fie consistente cu cerinţele unui tratament onest aplicat adversarilor Nu sunt permise nici un fel de presiuni în interesul clientului; - Ca intermediar între clienţi, caută să reconcilieze interesele lor divergente; - Ca evaluator, examinează problemele legale ale clienţilor şi face un raport faţă de magistrat C Comunicarea cu clientul este esenţială bunei reprezentări Un avocat trebuie să-şi ţină clientul la curent cu desfăşurarea procesului şi să explice informaţia de câte ori este necesar pentru a permite clientului să ia decizii corecte asupra reprezentării sale în proces Deseori se întâmplă ca avocatul să fie nevoit să acţioneze fără consimţământul anterior al 73 clientului, sau, în cazurile în care este vorba de un copil sau de un handicapat, o asemenea comunicare este practic imposibilă În anumite circumstanţe este justificat ca avocatul să nu comunice imediat informaţia clientului datorită efectelor pe care această comunicare le-ar putea antrena (de exemplu, în cazul în care e previzibil pericolul unei reacţii imprudente a clientului) Ţinând cont de posibilitatea unor excepţii, în privinţa comunicării cu clientul, sarcinile avocaţilor sunt: - să respecte deciziile clientului privind obiectivele sau reprezentarea - să se consulte cu clientul asupra căilor prin care acestea trebuiesc urmărite - să discute consecinţele legale ale fiecărei propuneri făcute - să clarifice clientului care este validitatea mijloacelor folosite, înţelesul sau aplicarea legii Clientul este cel care trebuie să deţină ultima autoritate în determinarea scopurilor care trebuiesc urmărite prin reprezentarea legală, în limitele impuse de lege şi de profesiunea de jurist Dar avocatului nu i se poate cere să urmărească obiective şi să folosească anumite mijloace doar pentru că aceasta ar fi dorinţa clientului D Diligenţa Un avocat trebuie să acţioneze cu o rezonabilă diligenţă şi promptitudine în reprezentarea unui client El trebuie să se dedice intereselor clientului şi să pledeze convingător în favoarea lui, dar îi este interzis să facă orice tip de presiune în avantajul clientului E Confidenţialitatea În cazul avocatului, principiul confidenţialităţii se subordonează aceluiaşi scop al respectării loialităţii faţă de client De aceea, un avocat nu are voie să furnizeze nici o informaţie privitoare la dosarul clientului său fără consimţământul acestuia (astfel clientul este încurajat să comunice cu avocatul său într-un mod sincer şi să furnizeze toate informaţiile) De asemeni, în cazul în care un avocat lucrează pentru o firmă, el trebuie să păstreze secretul asupra informaţiilor conţinute în dosarele angajaţilor Datoria confidenţialităţii continuă şi după ce relaţia cu clientul încetează Şi totuşi, există cazuri în care acest principiu poate fi încălcat Şi anume, dacă: - avansarea anchetei o cere; - avocatul crede într-un mod rezonabil că astfel este împiedicată o infracţiune (o posibilă vătămare corporală sau o încercare de asasinare); - este necesară protecţia avocatului (dacă acesta este ameninţat ca urmare a instrumentării dosarului); - un client caută serviciile legale pentru a comite o fraudă (nefiind în scopul obişnuit al serviciului său şi, deci, putând fi acuzat chiar de complicitate, avocatul este obligat să comunice orice informaţie care ar putea împiedica acea fraudă); - avocatul este chemat ca martor (atunci nerespectarea confidenţialităţii este motivată de obligaţia de a depune mărturie) Rămâne ca regulă generală, fără excepţii, faptul că unui avocat îi este interzis să exploateze în vreun fel informaţii cunoscute din dosarul clientului F Conflictul de interese Responsabilităţile unui avocat sunt concepute ca un tot armonios (un avocat poate păstra confidenţialitatea protectoare pentru clientul său şi în acelaşi timp să servească interesul public) În realitate, în practica justiţiei apar deseori situaţii conflictuale mai ales între responsabilităţile faţă de client, cele faţă de sistemul de justiţie şi interesele personale ale juriştilor La acestea se adaugă posibilele conflictele între interesele unor clienţi diferiţi, între jurist şi colegii săi Dintre 74 toate aceste situaţii dilematice, ne vom concentra asupra conflictelor în reprezentarea unor clienţi diferiţi, conflicte care diferă în funcţie de încadrarea cazului, de exemplu, în tematica dreptului civil, penal, a dreptului familiei sau a celui comercial (Tur, 1992) 1 Ca regulă generală: Un avocat nu trebuie să reprezinte un client dacă el este adversarul altui client cu excepţia situaţiilor în care - avocatul este convins că reprezentarea acelui client nu afectează relaţia cu celălalt client; - dacă fiecare client consimte la această dublă reprezentare 2 Un avocat nu trebuie să reprezinte un client dacă reprezentarea acestuia poate fi material limitată de responsabilităţile avocatului faţă de alt client sau faţă de o altă persoană sau de interesele personale ale avocatului, cu excepţia situaţiilor în care avocatul e sigur că reprezentarea acestui client nu va fi afectată prin neîndeplinirea condiţiilor de mai sus 3 Un avocat nu poate reprezenta mai multe părţi care sunt antrenate într-o negociere şi ale căror interese fundamentale sunt antagoniste unul faţă de altul Reprezentarea comună este permisă dacă clienţii au un interes comun chiar dacă există anumite diferenţe 4 Un avocat nu poate acţiona împotriva unui client precedent, sau, ca o regulă mai puţin restrictivă, un avocat nu poate lucra pentru un nou client dacă e necesar să folosească informaţii aflate de la un client precedent 5 Un avocat care anterior a reprezentat un client într-un caz, nu poate reprezenta o altă persoană într-un caz conectat cu cel anterior, dacă interesele noului client sunt conflictuale cu cele ale clientului precedent Excepţia o reprezintă cazul în care clientul precedent consimte la această nouă reprezentare G Reprezentarea celor defavorizaţi Implicarea civică a avocatului îl obligă pe acesta să fie conştient de deficienţele administrării justiţiei care fac ca anumite persoane (ca, de exemplu, cei săraci) să nu poată beneficia de o adecvată asistenţă juridică În consecinţă, avocatului nu îi este permis să refuze reprezentarea celor incapabili să-şi procure (plătească) asistenţa legală sau celor a căror cauză este controversată sau subiect de dezaprobare publică În acelaşi scop al protecţiei celor defavorizaţi faţă de posibilele abuzuri ale avocaţilor, este necesar ca taxele unui avocat trebuie să fie rezonabile Ele trebuie stabilite ţinând cont de: - timpul şi munca de care e nevoie, de noutatea şi dificultatea subiectelor, de abilităţile necesare - posibilităţile clientului - încadrarea rezonabilă în limitele de preţ ale unor servicii legale similare care se practică pe plan local - raportul între suma cerută şi rezultatele obţinute - natura relaţiilor cu clientul - experienţa, reputaţia şi abilitatea avocatului Ca principiu general, toate tranzacţiile între client şi avocat trebuie să fie corecte şi rezonabile pentru client 7 Responsabilităţile magistraţilor rămân consistente cu obligaţiile generale ale juriştilor dar, ca şi în cazul profesiei de avocat, sunt specificate unele norme, etice şi juridice deopotrivă, care se adresează numai magistraţilor Vom cita câteva dintre ele, aşa cum au fost ele formulate în legea organică (Legea 92-1992) 75 A Pentru a asigura independenţa şi imparţialitatea magistraţilor: - prin art 110 se interzice magistraţilor să facă parte din partide politice sau să desfăşoare activităţi publice cu caracter politic - prin art 111 se stipulează că funcţia de magistrat este incompatibilă cu orice altă funcţie publică sau privată, cu excepţia funcţiilor didactice din învăţamântul superior - prin art 112 magistraţilor le este interzisă exercitarea, direct sau prin persoane interpuse, a activităţilor de comerţ, participarea la conducerea unor societăţi comerciale sau civile De asemenea, le este interzisă participarea la administrarea unor asemenea societăţi B Pentru a respecta principiul confidenţialităţii: - prin art 117 magistraţii sunt obligaţi să păstreze secretul deliberării Nerespectarea secretului deliberării sau al confidenţialităţii lucrărilor care au acest caracter este considerată prin art 122, litera e) abatere disciplinară C Pentru a evita situaţii conflictuale: - prin art 115 se stipulează că magistraţii nu pot să dea consultaţii scrise sau verbale în probleme litigioase, chiar dacă procesele respective sunt pe rolul altor instanţe decât cele la care îşi exercită funcţia, şi nici să-şi exprime public părerea asupra proceselor aflate în curs de desfăşurare 8 Concluzii Regulile etice care ghidează comportamentul juriştilor pot fi clasificate în trei tipuri: - Reguli care definesc comportamentul adecvat pentru a asigura disciplina profesională - Reguli prin care se specifică ariile de excelenţă sau excepţiile anumitor obligaţii - Reguli care definesc natura relaţiilor dintre jurişti şi ceilalţi Primul tip de reguli este imperativ, nerespectarea lor fiind sancţionabilă, de pildă competenţa Al doilea tip îl reprezintă regulile permisive De exemplu, reguli prin care se stabilesc cazurile în care obligaţia confidenţialităţii poate fi încălcată Întregul set de reguli este compus din norme a căror rol este fie de a descrie rolurile juriştilor, şi deci sunt reguli constitutive, fie de a stabili obligaţii a căror încălcare este pedepsită Pentru că, în bună parte, profesia de jurist se autoreglează, se impune o asigurare suplimentară că regulile adoptate sunt în interes public şi nu în cel al unor comunităţi restrânse Dat fiind că nici un alt domeniu nu se bucură de o independenţă atât de deplină ca cea a justiţiei, orice jurist este obligat să supravegheze respectarea regulilor de conduită profesională Altfel, este compromisă independenţa justiţiei şi interesul public nu este servit Termeni cheie independenţa justiţiei, libertatea juristului, responsabilitate, ofiţeri ai sistemului legal, cetăţeni cu responsabilităţi speciale faţă de calitatea justiţiei, scop legitim, cunoaşterea legii, ignoranţa, competenţa, confidenţialitate, loialitate, consultant, pledant, negociator, intermediar, diligenţă, promptitudine, conflict de interese, imparţialitate, interes public Întrebări: 1 De ce este necesară o etică a profesiei de jurist? 2 Care sunt principalele responsabilităţi etice ale avocaţilor? 76 3 Prin ce diferă sarcinile etice ale avocaţilor de cele ale magistraţilor? 4 În ce circumstanţe un avocat poate încălca principiul confidenţialităţii? Tema XII Etica în mass-media Obiectivele temei: a) Să vă familiarizaţi cu diferitele perspective din care este abordată etica în jurnalism b) Să înţelegeţi motivarea sarcinilor etice ale jurnaliştilor c) Să cunoaşteţi principalele teme etice care compun deontologia profesioniştilor din mass-media Conţinut: 1 Precizări necesare 2 Diferite abordări ale eticii în mass-media 3 Sarcinile etice ale jurnaliştilor 4 Teme etice în deontologia jurnaliştilor 1 Precizări necesare Comunicarea media este diversificată în funcţie de mai multe criterii Din punctul de vedere al suportului tehnic ea este astăzi împărţită în: imprimerie, difuzare hertziană, cablu audio-vizual şi telefonic, satelit, convergenţă audiovizuală, informatică, telecomunicaţii Din punctul de vedere al diversităţii suporturilor editoriale putem vorbi de: agenţii de presă, presă scrisă de informaţie generală sau specializată, cotidiene şi periodice, media electronică (radio şi televiziune) Din punctul de vedere al actorilor profesionişti întâlnim jurnalişti, realizatori, animatori, producători, programatori, editori, angajaţi ai unor firme publicitare şi de anunţuri (Boris Libois, 1996) Diversitatea suporturilor de difuzare ca şi pluralitatea profesiilor angajate în serviciile media fac problematică existenţa unei etici comune, a unui cod unic în care să se regăsească norme valide pentru toate domeniile care compun serviciile media Interesul nostru se va concentra asupra eticii profesiunii de jurnalist, ca fiind cea mai reprezentativă pentru ansamblul profesiilor din spaţiul media 2 Diferite abordări ale eticii în media În literatura care are ca obiect etica informaţiei şi comunicării se pot distinge patru orientări majore (Schramm W 1974): a) În accepţiune ei autoritară, mass-media este văzută ca un instrument de informare asupra politicii de stat şi în mod special a partidului unic, a cărui ideologie presa, în toate formele ei, trebuie să o slujească Este cazul ţărilor cu un regim dictatorial în care cenzura face imposibilă comunicarea în afara standardelor stabilite de autoritatea politico-admistrativă a celor aflaţi la putere Etic, în acest caz, ar fi ceea ce corespunde intereselor politicii de stat b) În cadrul doctrinei libertariene se proclamă nu numai o libertate absolută a comunicării, dar este încurajată o exprimare lipsită de orice constrângere socială Posibilitatea unor abuzuri nu ar trebui prevenită prin convenţii dinainte stabilite, ci doar sancţionată ulterior de către justiţie atunci când este cazul, sau limitată prin exerciţiul liber al pieţii şi liberei concurenţe Libertarienii consideră că intervenţia oricărei forme de autoritate (de stat sau profesională) în 77 serviciile media este ilegitimă şi că ea trebuie interpretată ca o ingerinţă în exercitarea libertăţii de exprimare a individului Eticul, din această perspectivă, ar viza doar statutul profesionistului şi ar consta în respectarea absolută a libertăţii de exprimare c) Doctrina liberală are în comun cu cea libertariană afirmarea dreptului la liberă exprimare, dar spre deosebire de prima, ea îşi asumă normele formulate în cadrul unor coduri stabilite de către profesionişti, neacceptând, însă, la fel ca şi libertarienii, intervenţia statului în exercitarea profesiunii lor Din această perspectivă se cere garantarea unui acces nediscriminatoriu la toate documentele publice, libera circulare a jurnaliştilor şi utilizarea formală a tuturor mijloacelor şi suporturilor tehnice de comunicare (Berger, 1980) d) Cel mai des întâlnită în practica profesioniştilor din media contemporană este doctrina responsabilităţii sociale Şi în contextul acestei orientări este respinsă orice intervenţie a statului în afirmarea dreptului la liberă exprimare, dar sunt asumate responsabilităţi faţă de colectivitatea căreia i se adresează profesionistul din mass-media În toate cele patru orientări pot funcţiona coduri profesionale, dar dacă în primele trei ele vizează, îndeosebi, strategiile relaţiilor între profesionişti sau între ei şi autorităţile de stat, prin doctrina responsabilităţii sociale, profesioniştii din media se obligă la respectarea unei etici a informaţiei Este o etică ce impune obligaţii faţă de colectivitate, faţă de subiecţii asupra cărora informează şi faţă de destinatarii acelor informaţii 3 Sarcinile etice ale jurnaliştilor În sensul larg al funcţionării media, principalele sarcini etice ale acestui domeniu vizează, în primul rând, două aspecte ale aceluiaşi obiectiv, respectiv ale libertăţii de comunicare Primul aspect se referă la comunicarea interpersonală, cel de al doilea la comunicarea mediatică În cel dintâi, fundamentele etice sunt reprezentate de drepturile şi libertăţile individului, în cel de al doilea se pune problema legitimării unei comunicări în care autonomia instituţiilor trebuie corelată cu libertatea de expresie şi responsabilităţile celor angajaţi în funcţionarea dreptului la informare Parte a eticii media, etica în jurnalism îşi asumă rolul de a fi premergătoare justiţiei şi de a se constitui ca un fundament al democraţiei Ea se concentrează în promovarea acestor scopuri prin căutarea adevărului şi prin strădania de a relata într-o manieră comprehensivă diferite subiecte şi evenimente (Gurvitch M 1982) În aprecierea statutului jurnalistului şi, implicit a normelor etice care să orienteze activitatea sa, în literatura americană de specialitate sunt, de exemplu, vii dispute dacă activitatea de informare este, mai degrabă, un drept al jurnalistului (la liberă exprimare) sau o obligaţie (respectiv cea de a distribui informaţia) Privită ca fiind preponderent un drept, profesiunea de jurnalist trebuie definită în termenii libertăţilor pe care ea le permite Socotită mai mult ca o obligaţie, ea se defineşte prin limitele pe care nu le poate încălca Fără sa neglijeze dreptul jurnalistului, atitudinea care se bucură cea mai largă popularitate vede în jurnalism mai ales obligaţia de a distribui informaţia, ca mijloc de a redistribui puterea Exigenţele morale ale jurnalistului se adresează rolului său de a contribui la democratizarea societăţii prin corecta informare a tuturor membrilor săi, prin influenţarea societăţii asupra felului în care trebuie îi trateze pe toţi membrii săi (Cornu D , 1994) Principalele interogaţii ale unui jurnalist privind aspectele morale ale profesiei sale îşi caută răspunsurile mai degrabă în principiile care trebuie respectate decât în expresiile concrete ale normărilor specifice Tocmai din cauza caracterului democratic al unei societăţi, în majoritatea cazurilor se obţine cu greu un consens asupra selecţiei anumitor principii ca fiind cele mai relevante, precum şi asupra anumitor valori ca fiind cele mai reprezentative pentru profesiunea de jurnalist Un impediment serios în acceptarea anumitor principii (şi implicit a normelor care să le 78 reprezinte) stă în posibila lipsă de popularitate a unor decizii, altfel justificate etic Deseori imperativele etice se ciocnesc cu interesele comerciale ale instituţiilor în care îşi desfăşoară jurnaliştii activitatea sau sunt situaţii în care cauze recunoscute ca fiind morale par că trebuie slujite cu mijloace incorecte din punct de vedere moral Mai mult, poate, decât în orice altă profesiune cu mare impact public, jurnaliştii (şi din România) se simt mai puţin constrânşi de un cod etic În măsura în care anumite norme etice nu sunt formulate şi ca articole de lege, jurnaliştii par deseori insensibili faţă de repercusiunile unor comportamente reprobabile etic Ei se simt mai motivaţi de propriile lor opinii şi de "etica" instituţiei în care lucrează Idealul etic al profesiunii de jurnalist se concentrează în jurul onestităţii cu care publicul trebuie informat Integritatea nu este doar cheia credibilităţii şi profesionalismului unui jurnalist, ci şi principala cerinţă etică 4 Teme etice în deontologia jurnaliştilor În rândurile următoare vom prezenta principalele obligaţii etice specifice profesiei de jurnalist, aşa cum au fost ele formulate în diferitele versiuni ale codurilor jurnaliştilor profesionişti din Statele Unite ale Americii (prelucrare după Black J, 1999) Alegerea acestui cod e întemeiată pe caracterul complet, explicit şi succint în formularea normelor care îl compun A Căutarea adevărului şi relatarea lui Cetăţeanul obişnuit nu are de obicei suficiente date pentru a alege între informaţiile contradictorii care se vehiculează într-o societate De cele mai multe ori, el nu poate lua atitudinea corectă faţă de anumite subiecte tocmai pentru că doar simpla calitate de cetăţean nu îi permite nici o viziune de ansamblu asupra relaţiilor dintre ele, nici cunoaşterea lor în datele esenţiale Sarcina jurnalistului este tocmai aceea de a permite cetăţeanului să îşi fundamenteze poziţiile faţă de evenimentele petrecute sau faţă de cele care urmează sa aibă loc, pe baza informaţiilor complete şi conforme realităţii Jurnalistul trebuie să filtreze informaţia şi să o prezinte într-o formă accesibilă tocmai pentru a pregăti audienţa pentru evenimentele ulterioare sau trebuie să explice evenimentele trecute Jurnaliştii trebuie să fie oneşti, cinstiţi şi curajoşi în descoperirea adevărului, în relatarea şi interpretarea informaţiei Pentru împlinirea acestui scop ei trebuie: • Să verifice acurateţea informaţiei prin epuizarea tuturor surselor şi să acorde o atenţie specială evitării erorilor şi inadvertenţelor Distorsiunea deliberată nu trebuie să fie niciodată permisă • Să descopere subiecte noi, inedite cărora să le ofere, astfel, oportunitatea să fie cunoscute • Să identifice cât mai exact sursele, atunci când prin precizarea lor nu se pune în pericol securitatea celui care furnizează informaţia Publicul este îndreptăţit să aibă cât mai multe informaţii despre cât de credibilă poate fi sursa • Să clarifice înaintea publicării materialului asigurarea anonimatului sursei sau dezvăluirea identităţii sale Condiţiile obţinerii informaţiei trebuie precizate de la început, şi în cazul unor promisiuni la care jurnalistul se angajează în schimbul informaţiilor dorite, el trebuie să le respecte De stăruinţa cu care un jurnalist strânge informaţii semnificative şi de onestitatea cu care el le relatează depinde, în bună parte, gradul de conformitate a părerilor auditoriului cu realitatea socio-politică la care el participă Dacă jurnalistul prezintă distorsionat informaţia, publicul poate lua decizii care nu sunt consistente cu realitatea Admiţând că scopul unei societăţi democratice este să minimizeze acumularea de putere în mâinile celor care caută să se îmbogăţească şi care pot manipula puterea în scopurile propriilor 79 lor interese, o participare activă şi responsabilă a cetăţenilor devine necesară pentru bunul mers al instituţiilor publice Or, o asemenea participare este dependentă de buna cunoaştere a felului în care funcţionează instituţiile, de buna informare asupra mecanismelor prin care cetăţenii pot interveni în viaţa socio-politică a societăţii Rolul jurnalistului este să furnizeze asemenea informaţii rezistând la posibilele presiuni care se fac asupra lui, căutând să rămână cât mai imparţial, prezentând informaţiile cât mai clar şi mai accesibil Concordanţa ştirilor cu realitatea este, de aceea, principalul obiectiv al jurnalistului El trebuie: • Să se asigure că titlurile, informaţiile ironice, materialele promoţionale, fotografiile, înregistrările video sau audio, ilustraţiile, nu aduc prejudicii nimănui şi citatele nu sunt prost interpretate Toate acestea nu trebuie să fie scoase din context, simplificate sau exagerate prin interpretare • Să nu fie schimbat conţinutul fotografiilor sau înregistrărilor video Îmbunătăţirea imaginii prin tehnici de clarificare este permisă • Să se evite distorsiunile prin remontarea sau reinterpretarea informaţiilor Dacă remontarea este necesară în prezentarea unui subiect, ea trebuie mărturisită • Să se evite camuflajul sau alte metode de obţinere clandestină a informaţiei cu excepţia cazurilor în care metodele tradiţionale nu sunt eficiente în obţinerea unor informaţii vitale pentru public Folosirea unor metode neconvenţionale trebuie mărturisită şi justificată în cadrul relatării • Să nu se recurgă niciodată la plagiat • Să fie transmisă informaţia într-un mod consecvent cu diversitatea experienţei umane, chiar dacă o relatare neprelucrată a informaţiei este nepopulară • Să fie examinat un eveniment respectând valorile culturale proprii contextului în care el s-a petrecut, fără să se încerce impunerea unor valori aparţinând altor arii culturale • Să se evite stereotipurile privind rasa, genul, vârsta, religia, etnia, orientarea sexuală, infirmităţile, aparenţa fizică sau statutul social • Să fie încurajat schimbul deschis de informaţii, chiar când informaţiile pot fi respingătoare • Să fie reprezentate şi surse populare, fără autoritate instituţională Sursele oficiale şi neoficiale ale informaţiei pot fi în mod egal valide • Să se facă distincţia necesară între pledoarie şi prezentarea ştirilor Analizele şi comentariile trebuie identificate ca atare şi ele nu trebuie să reprezinte într-un mod eronat faptele sau contextele Opiniile jurnalistului nu trebuie prezentate ca fiind "realitatea însăşi" • Să demarcheze clar care sunt ştirile şi care sunt informaţiile de publicitate Trebuie evitată orice confuzie între cele două categorii • Să fie asumată obligaţia ca interesele publicului să fie discutate cât mai deschis şi ca rezultatele guvernării să fie cunoscute cât mai corect B Minimalizarea efectelor dăunătoare Principiul minimalizării răului se fundamentează pe valorile de cinste, înţelegere, toleranţă, compasiune, respect El se bazează pe responsabilitatea noastră de a-i trata pe ceilalţi cu decenţă şi pe recunoaşterea demnităţii lor inclusiv în circumstanţe dintre cele mai dificile Imperativul kantian de a-i trata întotdeauna pe ceilalţi ca scop şi niciodată numai ca mijloc, se regăseşte în exerciţiul profesiei de jurnalist în atitudinea faţă de subiecţii ştirilor, dar şi în tratamentul celor care furnizează informaţii Jurnaliştii trebuie să fie conştienţi de posibilele consecinţe ale profesiei lor, de răul pe care îl pot produce, fie el pe termen scurt sau lung, fie el 80 privitor la o persoană anume sau la un grup Căutarea adevărului şi prezentarea lui par incompatibile cu străduinţa de a produce cât mai puţin rău, în fapt însă, corectitudinea în relatarea informaţiei nu ne poate împiedica să îi tratăm pe ceilalţi cum am vrea să fim trataţi noi înşine În anumite situaţii (prezentarea unor tragedii, demascarea publică a unor fraude sau fapte de corupţie, publicarea unor ştiri neplăcute despre societatea în care trăim), evitarea răului pare imposibilă Chiar dacă nu pot fi împiedicate efectele neplăcute ale anumitor ştiri, important rămâne ca producerea lor să nu fie intenţionată de jurnalist, important rămâne ca deviza activităţii lui să nu fie mai degrabă cauzarea răului decât evitarea răului Jurnaliştii trebuie să îşi trateze sursele de informaţii, subiecţii ştirilor şi colegii cu tot respectul datorat unor fiinţe umane care se bucură de drepturi şi libertăţi Ei trebuie: • Să arate înţelegere pentru cei care pot fi afectaţi de relatarea ştirilor Să dovedească o sensibilitate specială când tratează cu copii şi persoane ne-experimentate fie că acestea sunt surse de informaţii, fie că sunt subiecţii ştirilor • Să nu fie lezaţi prin interviuri sau fotografii cei care sunt afectaţi de tragedii sau asistă la înmormântări • Să fie conştienţi că adunarea informaţiei şi prezentarea ei poate dăuna şi cauza disconfort Scopul de a formula ştiri cât mai interesante nu poate fi o scuză pentru un comportament agresiv şi arogant • Să nu fie lezat dreptul persoanelor private de a controla informaţiile care îi privesc Asupra persoanelor publice, oficialilor şi altor persoane care urmăresc afirmarea la putere, sau ocupă posturi de influenţă, sau caută într-un fel sau altul să se afirme public, se pot furniza informaţii mai ample decât în cazul persoanelor private, dar doar un interes major al publicului poate justifica încălcare intimităţii unei persoane, a dreptului la viaţă privată • Să nu se renunţe niciodată la bunul simţ Trebuie evitat să se creeze cu orice preţ senzaţionalul • Să lucreze cu precauţie în identificarea suspecţilor minori sau a victimelor crimelor pasionale • Să nu prezinte ca fiind certă identificarea unui criminal înainte ca acesta să fie declarat vinovat într-un mod definitiv • Să fie soluţionat just posibilul conflict între drepturile unui suspect şi drepturile publicului de a fi informat C Independenţa jurnalistului Trebuie ca un jurnalist să fie angajat doar în exercitarea profesiei lui? Îi este permis să aibă un serviciu secundar prin care să se angajeze, de pildă, în campaniile unor politicieni? Putem accepta că un jurnalist poate avea concomitent oricare altă slujbă pentru că are dreptul să- şi administreze cum vrea timpul lui? Sunt relevante pentru eventuala lipsă de obiectivitate a unui jurnalist legăturile de rudenie cu anumite persoane vizate în subiectele ştirilor pe care le prezintă sau interesele lor comune în afaceri sau acţiuni în care jurnalistul însuşi este implicat? Îi poate fi permis unui jurnalist să aibă avantaje extra-profesionale (materiale sau de orice altă natură) din exercitarea profesiei sale? Folosirea capitalului de popularitate a unui jurnalist pentru susţinerea unei cauze politice poate să nu afecteze obiectivitatea informaţiilor privind acel subiect? Este posibil să delimităm astăzi foarte net o ştire editorială de una de publicitate? Putem identifica foarte exact o publicitate mascată? Se pare că jurnaliştii au dificultăţi în a cădea de acord asupra răspunsurilor la aceste întrebări Cu toate acestea au fost formulate câteva norme prin care se încearcă conturarea statutului de independent, statut indispensabil profesiunii de jurnalist 81 Jurnaliştii trebuie să nu aibă nici o altă obligaţie decât cea de a informa corect publicul Ei trebuie: • Să evite un real sau posibil conflict de interese • Să rămână în afara oricăror asociaţii sau activităţi care le pot compromite integritatea sau le pot afecta credibilitatea • Să refuze daruri, favoruri, tratamente speciale şi să evite servicii suplimentare, implicarea în politică, servicii publice şi servicii în organizaţiile comunităţii dacă acestea pot compromite integritatea lor profesională • Să fie vigilenţi şi curajoşi în privinţa responsabilităţilor pe care le au cei aflaţi la putere • Să refuze orice tratament preferenţial celor care îşi fac publicitate sau care au interese speciale şi să reziste la presiunile de a fi manipulată ştirea • Să fie circumspect cu cei care oferă informaţii în schimbul banilor sau al serviciilor şi să evite să plătească pentru obţinerea ştirilor În afara obligaţiilor care incumbă jurnaliştilor, trebuie atrasă atenţia asupra presiunilor la care ei sunt expuşi de către cei care au interese vădite în relatarea într-o anumită manieră a informaţiilor Jurnaliştii sunt deseori tentaţi, fie cu promisiuni implicite sau explicite că vor fi răsplătiţi, fie sunt terorizaţi cu ameninţări dintre cele mai grave Dacă de ignoranţa în descifrarea corectă a unui subiect este responsabil doar jurnalistul, în pericolul pierderii independenţei sale trebuie luate în considerare şi presiunile la care el este expus De aceea, pentru a încuraja integritatea şi onestitatea unui jurnalist trebuie conceput şi un sistem care să îl protejeze faţă de presiunile celor interesaţi să le fie servite propriile interese Corupţia jurnaliştilor nu ar fi posibilă fără concursul celor care corup D Responsabilitatea Jurnalistul trebuie să fie responsabil faţă de cititorii, ascultătorii sau telespectatorii săi şi, de asemenea, faţă de colegii săi S-ar părea că principiul independenţei jurnalistului epuizează problematica integrităţii sale Cu toate acestea, majoritatea codurilor privind profesiunea de jurnalist menţionează ca un principiu aparte pe cel al responsabilităţii Pornind de la realitatea relaţiilor de reciprocitate între jurnalist şi audienţă, sau dintre jurnalist şi colegii săi, se consideră necesară includerea acestui principiu de a cărui necesitate toată lumea este convinsă, dar a cărui punere în practică rămâne problematică Cum ar trebui să se manifeste responsabilitatea unui jurnalist pare să ţină mai mult de calitatea muncii sale, şi nu de conotaţia ei etică Există, însă, câteva norme la care jurnalistul ar trebui să se oblige pentru a convinge că este responsabil: • Să clarifice şi să explice modul în care sunt relatate ştirile şi să invite publicul la un dialog despre comportamentul jurnaliştilor • Să încurajeze revendicările şi criticile publicului faţă de funcţionarea mass-media • Să îşi asume greşelile şi să le corecteze prompt • Să denunţe practicile imorale ale jurnaliştilor şi ale sistemului mass-media • Să aibă faţă de sine aceleaşi exigenţe ca şi cele faţă de alte persoane Termeni cheie doctrina autoritară, doctrina libertariană, doctrina liberală, doctrina responsabilităţii sociale, comunicarea interpersonală, comunicarea mediatică, drept sau obligaţie, obligaţia de a distribui informaţia, ca mijloc de a redistribui puterea, onestitatea, integritatea, adevăr, independenţă, responsabilitate, cinste, înţelegere, toleranţă, compasiune, respect 82 Întrebări: 1 Care din doctrinele etice ale jurnalismului vi se pare cea mai îndreptăţită şi de ce? 2 Care sunt sarcinile jurnalistului în redarea adevărului? 3 De ce independenţa jurnalistului este o condiţie morală necesară? 4 Care sunt valorile pe care se fundamentează principiul minimalizării răului? 5 Analizaţi un caz de încălcare a deontologiei profesionale a jurnaliştilor 83 Tema XIII Etica medicală Obiectivele temei: a) Să înţelegeţi etica medicală ca o disciplină indispensabilă statutului de profesionist în spaţiul practicii medicale b) Să vă familiarizaţi cu diferite perspective prin care s-au propus modele etice proprii profesiunii de medic c) Să înţelegeţi nuanţat termenii proprii eticii medicale pentru a putea participa la formularea şi promovarea cerinţelor etice ale profesiunii d) Să cunoaşteţi principalele componente ale deontologiei acestei profesiuni Conţinut 1 Definirea statutului eticii medicale 2 Codul medical a) definiţie b) modele etice c) componenţa unui cod 3 Principalele teme ale unui cod de etică medicală 4 Responsabilităţile etice ale corpului medical 1 Definirea statutului eticii medicale Părerea, larg împărtăşită astăzi în România, este că ceea ce contează în aprecierea unui medic este competenţa lui profesională Comportamentul lui etic pare irelevant pentru statutul lui de profesionist Sau, într-o altă exprimare, este etic ce e eficient în planul sănătăţii şi, evident, reversul, nu este moral ce s-a dovedit ineficient Dacă, totuşi, este acceptat ca temă, eticul ar fi, mai degrabă, un subiect necesar aprecierii întregului sistem de sănătate, şi nicidecum evaluării individuale a unui profesionist Problemele etice par a fi acceptabile doar în măsura în care ele pot fi normate juridic În ciuda acestor obstacole, fie ca efect al sărăciei, fie al unor mentalităţi, considerăm nu numai legitim interesul faţă de etica medicală dar şi indispensabilă o anume conştientizare faţă de obligaţiile şi posibilităţile pe care perspectiva etică le pune în evidenţă ca necesare profesiilor medicale Deşi la prima vedere înţelegerea statutului eticii medicale pare foarte simplă, nu există un consens asupra câmpului ei de interes şi, implicit, asupra pârghiilor prin care ea trebuie să se manifeste Aparent n-ar fi decât nişte diferenţe de accent din cadrul aceleiaşi problematici, dar în realitate, orientările teoretice implică o circumscriere diferită a ariei de interes specifice eticii medicale O parte dintre aceste propuneri vizează nu numai etica medicală, ci şi bioetica, în ansamblul ei, disciplină în spaţiul căreia etica medicală se încadrează Simplificând, putem distinge trei înţelesuri diferite ale eticii medicale: a) Etica medicală este un studiu asupra responsabilităţii morale a medicilor În această variantă ar fi vorba de punerea în evidenţă a relaţiei dintre problemele morale particulare care apar în relaţia dintre pacient şi medic şi principiul responsabilităţii (Clouser D 1974, p 658) Personalul medical ar trebuie interesat în cunoaşterea acestor reflecţii, fie ele rodul studiilor personale sau de grup ale unor specialişti, fie ca atitudini exprimate în cadrul dezbaterilor publice b) Etica medicală este analiza cazurilor concrete, particulare în care luarea unei 84 decizii este foarte dilematică În această accepţiune se are în vedere colaborarea dintre medic, etician şi jurist tocmai pentru a repera valorile relevante, principiile morale pertinente şi eventualul lor conflict, pentru a analiza argumentele, presupoziţiile şi posibilele implicaţii ale anumitor decizii (Arras J , Murray T, 1982) c) Cea mai frecventă înţelegere a eticii medicale este în varianta unui ansamblu de reguli morale pe care profesioniştii trebuie să le respecte tocmai ca o condiţie a statutului lor de profesionişti Se consideră că deontologia constituie expresia cea mai elocventă a voinţei de a întări aspectele morale ale unei profesii (Thouvenin D, 1985, p 23) şi de aceea reţinem acest model ca fiind cel mai relevant pentru activitatea profesioniştilor din spaţiul medicinei Preocuparea de a formula, schimba sau valida un cod medical devine, din această perspectivă, preocuparea principală 2 Codul medical a) Definiţie Codul medical este ansamblu de standarde morale generale, responsabilităţi şi reguli ale practicii medicale care privesc activitatea clinicienilor sau a cercetătorilor în general şi/sau cea a unei specialităţi particulare Codul este formulat ca un corp de norme care urmăreşte ghidarea personalului medical, a pacienţilor, a publicului şi al altor profesii implicate în spaţiul îngrijirii sănătăţii (adaptare după Keyserlingk Edward, Encyclopedia of Applied Ethics, vol 3, p 156) El se distinge de jurământul medical (v Anexă) nu atât prin conţinut (deşi primul este, de obicei, mult mai cuprinzător şi mai detaliat) cât prin modul de aderare (cel din urmă luând forma unei promisiuni solemne la care viitorul profesionist se angajează la începutul carierei sale) b) Modele etice În formularea diferitelor coduri au fost propuse anumite modele etice, considerate ca esenţiale pentru profilul moral al personalului medical Normele care urmează să compună un cod, ar trebui să fie conforme cu dezideratul de ansamblu al codului, respectiv acela de a se conforma unui orientări specifice Astfel, dat fiind caracterul particularizat al fiecărei relaţii între pacient şi medic, prin abordarea clinică a eticii medicale, s-a propus un model asemănător celui al prieteniei, al unei iubiri moderate (Campbell A , 1984) Caracterul empatic al relaţiei, impus de necesitatea de a "înţelege bolnavul", şi implicit boala de care el suferă, scoate relaţia doctor-pacient din cadrele unei comunicări informaţionale centrate doar asupra simptomatologiei stricte şi reclamă cunoaşterea contextului bolii, ansamblul situaţiei pacientului, permiţând, astfel, nu numai o mai completă găsire a cauzelor bolii, dar şi o mai bună direcţionare în alegerea tratamentului O asemenea "apropiere" de pacient a fost şi este una din cerinţele importante ale deontologiei profesiei de medic în care devotamentul faţă de bolnav, implicarea cât mai mare în rezolvarea "cazului" au fost şi sunt percepute drept condiţii obligatorii Deşi necesară, o asemenea atitudine riscă să piardă dreapta măsură şi medicul să devină excesiv de paternalist, preluând decizii care, altfel, ar trebui lăsate în sarcina pacientului Dacă respectăm principiul autonomiei pacientului, implicarea afectivă a medicului ar putea crea o dependenţă exagerată a pacientului Beneficiile unei asemenea etici a prieteniei pot fi distruse de caracterul imprevizibil al unei relaţii afective şi de posibila incapacitate în a susţine prietenii egale cu tot pacienţii Principalul reproş care i s-a adus acestei abordări vizează vulnerabilitatea ei faţă de un număr prea mare de variabile care ţin de personalitatea medicului, de cunoştinţele şi priceperea sa În ciuda bunelor intenţii ale unui clinician, dacă acest tip de etică ar fi singurul model recomandat, nu numai că nu ar impune alte cerinţe deontologice, cel puţin la fel de importante, dar prin însuşi conţinutul lui ar putea crea confuzie, nemulţumire şi supărare date fiind posibilele diferenţe între personalul medical (medici pe de o parte, asistente medicale pe de altă parte), între 85 medici de diferite specialităţi (comportamentul unui chirurg faţă de pacientul său este fatalmente diferit de cel al unui internist) şi, nu în ultimul rând, între profesioniştii aparţinând unor culturi diferite Deşi esenţială, implicarea devotată în rezolvarea unui caz, ea nu poate fi normată I se pot face multe reproşuri unui medic, dar cel că nu şi-a iubit îndeajuns pacientul ar fi greu de evaluat Dacă putem socoti un asemenea model acceptabil în exerciţiul anumitor specialităţi (psihiatrie, de exemplu) el este nerelevant pentru altele (ca de exemplu pentru chirurgie) Proprie mai cu seamă cercetătorilor în medicină, abordarea ştiinţifică a modelului eticii medicale se concentrează îndeosebi asupra descoperirii unor noi tipuri de tratament şi a noi metode şi aparate de diagnosticare Este vizată evaluarea cât mai exactă a riscurilor şi beneficiilor pe care noile tratamente le pot avea, tocmai în scopul protecţiei pacienţilor faţă de potenţialul pericol al unor remedii Acesta ar fi aspectul pozitiv al acestei abordări Limita lui constă în extinderea exerciţiului exactităţii ştiinţifice, tipică cercetării, asupra înţelegerii însăşi a relaţiei cu pacientul care, astfel, devine interesant doar în măsura în care personalitatea lui poate fi formalizată, boala lui poate fi rezolvată în standardele rigorii ştiinţifice Prin această propunere, neliniştile unui pacient, sentimentele şi gândurile lui se cer complet ignorate Atitudinea detaşată, "rece şi egală", intoleranţa faţă de posibilitatea unui tratament "alternativ" (ca de exemplu, homeopatia, acupunctura, osteopatia), lipsa de respect faţă de aspectele spirituale, religioase (neştiinţifice) ale vieţii unui pacient sunt doar câteva din trăsăturile care compun acest posibil model de comportament etic Conform acestui model, etica însăşi e văzută în termenii unei ştiinţe, iar componentele vieţii morale sunt reduse la explicaţii genetice, strict biologice Modelul etic propus prin abordarea religioasă impune fiecare normă în termenii unei obligaţii religioase, etica medicală, în întregul ei, devenind parte componentă a angajamentului religios Imperativul iubirii semenului cu un sentiment egal cu cel faţă de sine şi cel al carităţii se regăsesc în obligaţia de a-i ajuta nediscriminatoriu pe cei aflaţi în suferinţă şi a-i susţine cât mai generos în rezolvarea problemelor lor În analiza unor subiecte specifice de etică medicală din perspectivă religioasă se regăsesc influenţele unor religii foarte diferite prin valorile pe care le propun Rezolvările unor dileme etice în spaţiul medical sunt propuse în funcţie de înţelegerea sensului vieţii, a intenţiei unei anume acţiuni, a anticipării "efectelor duble" şi, nu în ultimul rând, a semnificaţiei deciziei într-un caz în care principiile diriguitoare fie că nu sunt evidente, fie că lipsesc Meritul perspectivei religioase este acela că prin reperele pe care ea le propune, duce la încadrarea situaţiei etice în contextul mai larg al semnificaţiilor unei vieţi Posibilul pericol al unei astfel de abordări stă în respingerea, uneori fanatică, a unui alt punct de vedere, în opacitatea faţă de beneficiile evidente ale unei alte soluţii de cât cea pe care am accepta-o din cauza apartenenţei la o anume convingere religioasă Martorii lui Iehova, de exemplu, nu acceptă transfuzia şi transplantul Prin abordarea legală, subiectele de etică medicală sunt analizate în termenii normelor juridice, recunoscute de o societate la un moment dat În varianta unei societăţi democratice, principalul criteriu al deciziilor de etică medicală este dependent de ceea ce vizează o legislaţie în ansamblul ei, respectiv de asigurarea armoniei, recunoaşterea egalităţii tuturor membrilor în faţa legilor acelei societăţi Din această perspectivă sunt întărite drepturile "celor slabi" de a nu fi exploataţi şi victimizaţi de către alţi indivizi, de grupuri, sau chiar de către stat Contribuţiile legaliste în cadrul eticii medicale au subliniat importanţa respectării drepturilor omului, a principiilor echităţii Dacă în societăţile democratice abordarea legală reclamă o cântărire pro şi contra a argumentelor unor decizii etice medicale, în state dictatoriale (ca Germania nazistă sau ţările comuniste) prin abordarea legală a situaţiilor etice medicale este impusă "voinţa de stat", expresia dictatorială a unei ideologii Tratamentele psihiatrice ale dizidenţilor din perioada comunistă, sterilizarea în Germania fascistă sau interzicerea avorturilor în anumite ţări comuniste, deşi erau susţinute legal ca soluţii medicale etice nu făceau decât să faciliteze aservirea Sociologii susţin că şi în cadrul eticii medicale pentru luarea anumitor decizii sunt relevanţi 86 factorii sociali ce caracterizează nu numai relaţiile interpersonale ale indivizilor, dar şi trăsăturile unei întregi societăţi, aceasta putând fi producătoare prin ea însăşi de rău şi boală În varianta marxistă a perspectivei sociologice individul nu este văzut ca fiind "purtător autonom de valori morale", ci "produsul determinărilor sociale" Prin perspectiva psihanalitică a eticii medicale este pus în evidenţă modul în care se dezvoltă atitudinile personale faţă de subiectele morale Este facilitată, astfel, posibilitatea de a înţelege atitudinile personale sau ale celorlalţi prin componentele lor emoţionale şi aspectele non- intelectuale ale psihicului, trăsături dependente de personalitatea fiecăruia, de influenţele de mediu, de evenimente speciale petrecute în copilărie Raţionamentele etice sunt recunoscute ca făcând parte din ansamblul atitudinilor psihice, nu neapărat pasionale, ci ca aspecte ne-raţionale ale comportamentelor noastre Partea negativă a acestui tip de abordare este reprezentată de propunerea de a gândi etica medicală ca o manifestare complet relativistă, determinată de influenţe în afara oricărui control O astfel de abordare tinde să nege existenţa vreunui scop raţional al eticii medicale Distincte teoretic, în realitate aceste abordări nu au impus într-un mod independent, un anumit cod Ele s-au influenţat reciproc sau au determinat includerea unor norme specifice c) Componenţa unui cod În codurile contemporane sunt specificate trei tipuri de obligaţii: standarde, principii şi reguli (Bayles M D,1981) Standardele prescriu anumite virtuţi, dispoziţii sau trăsături de caracter pe care un medic trebuie să le aibă sau viciile pe care el trebuie să le ocolească Virtuţile promovate sunt onestitatea, devotamentul, integritatea, sinceritatea, discreţia, compasiunea şi, nu în ultimul rând, competenţa Sunt coduri care subliniază în mod special necesitatea unei anume trăsături (ca, de pildă, compasiunea), alte coduri pun în discuţie condiţiile unei virtuţi (de exemplu, sinceritatea) În general, însă, există un acord privind necesitatea încrederii ca fundament al relaţiei doctor-pacient (Spicer C M , 1995) În acest caz toate virtuţile care fundamentează încrederea devin obligatorii Prezenţa principiilor într-un cod are un rol orientativ Căile prin care ele trebuie aplicate sunt specificate prin intermediul regulilor specifice Uneori numirea însăşi a principiului, ca de exemplu cel al respectului pentru viaţă, nu mai este necesară, el rămânând ca fundament al întregului cod Alteori, un principiu se subordonează unui alt principiu Este cazul respectului faţă de decizia pacientului, de fapt o consecinţă a respectului faţă de autonomia persoanei Cele mai frecvente componente în conţinutul unui cod sunt regulile care privesc un comportament specific Cui trebuie, de pildă, încredinţată decizia asupra tipului de tratament al unui bolnav în incapacitate temporală de discernământ, sau care sunt obligaţiile unui medic de a păstra sau nu confidenţialitatea bolilor şi tratamentului unui pacient sunt, de obicei, teme concrete care se regăsesc în normele unui cod 3 Principalele teme ale unui cod de etică medicală Păstrându-şi specificitatea, codurile naţionale de etică medicală, acolo unde ele există, formulează reguli care se concentrează, de regulă, în jurul următoarelor teme: I Subiecte care privesc relaţia dintre pacient şi corpul medical: • Tema paternalismului Este moral acceptabil ca doctorii să ia decizii în beneficiul pacienţilor lor fără consimţământul acestora? Cine poate decide ce e în interesul pacientului în cazul unui dezacord între pacient şi doctorul său? Atât timp cât este respectată decizia unui pacient este relevant din punct de vedere moral dacă e vorba de un refuz al tratamentului sau de cererea expresă de a i se prescrie un anume tratament? • Tema confidenţialităţii Este legitim să furnizezi, fără consimţământul pacientului, 87 informaţii aflate de al acesta în timpul unei consultaţii? Dacă da, în ce circumstanţe şi de ce? • Tema onestităţii şi a înşelăciunii Dacă un membru al corpului medical poate să mintă un pacient sau să îl înşele în vreun fel? Când şi de ce? • Tema deciziilor medicale în cazul pacienţilor cu o autonomie incompletă sau deficitară Când şi în ce condiţii pot copiii să decidă asupra metodelor de tratament care li se aplică? În ce stadiu al dezvoltării lor li se poate acorda dreptul de a decide singuri asupra modului în care să fie trataţi medical? Cui să i se acorde responsabilitatea unor decizii în numele lor care nu le pot lua, care să fie criteriul stabilirii acestui transfer de responsabilitate şi de ce? În ce fel poate cineva să decidă în numele bolnavilor afectaţi mental, temporar sau permanent, şi cine poate să fie acea persoană? Pot fi bolile mentale un motiv suficient pentru a i se administra unui astfel de bolnav un tratament pe care el îl refuză? Poate fi ignorată autonomia persoanelor vârstnice prin decizii luate în interesul lor? Dacă da, în ce circumstanţe, cum şi de ce? II Subiecte privind viaţa şi moartea • Este avortul vreodată justificat, dacă da, în ce circumstanţe şi de ce? Când apar tensiuni între interesele mamei şi cele ale fătului (copilul încă nenăscut) cum pot fi ele soluţionate? Este statutul embrionului, fătului sau al copilului proaspăt născut diferit de statutul unei fiinţe mature? Dacă da, de ce? • Este vreodată justificat să ucizi vreun pacient? Este moral să permiţi ca un pacient să îşi prefere moartea? Este relevantă moral distincţia între a permite cuiva să renunţe la propria viaţă şi să ucizi? Dacă da, de ce? Ce înseamnă, de fapt, a muri? Când celelalte părţi ale corpului sunt susţinute în viaţă prin conectarea la anumite aparate, putem considera moartea creierului echivalentă cu moartea în sensul comun al termenului, moarte în care se constată încetarea activităţii nu numai a creierului dar şi a inimii, şi a respiraţiei? Care sunt obligaţiile morale ale doctorului în cazul unui pacient diagnosticat ca fiind permanent inconştient dar al cărui creier nu este mort, ca de exemplu, situaţia pacienţilor aflaţi într-o persistentă sau permanentă "stare vegetativă"? Cât de mult şi de ce poate fi un doctor obligat să susţină în viaţă un pacient ale cărui şanse de însănătoşire sunt foarte mici? Ce semnalmente trebuie considerate ca fiind esenţiale pentru a declara că un pacient este "însănătoşit"? III Subiecte privind interesele pacientului şi interesele celorlalţi • Trebuie întotdeauna ca un medic să considere interesele unui anume pacient ca fiind prioritare faţă de interesele celorlalţi sau câteodată interesele celorlalţi pot să prevaleze? Dacă da, în ce circumstanţe şi de ce? Asemenea tensiuni se pot naşte la apariţia necesităţii unei intervenţii chirurgicale neprevăzute şi foarte urgente În acelaşi context se înscriu cercetările medicale în care interesele de viitor ale pacienţilor pot fi în conflict cu interesele lor de moment, la fel cum strategiile de prevenire a bolii pot conduce la conflicte de interese ale celor care sunt actualmente bolnavi faţă de interesele celor care sunt sănătoşi Exigenţele învăţământului medical, universitar sau postuniversitar, impun deseori ca "practica" viitorilor specialişti să se facă cu riscul lezării intereselor pacientului • Apar frecvent tensiuni între interesele unui pacient anume şi interesele celorlalţi pacienţi când se pune problema raţionalizării unor resurse limitate de medicamente sau alte materiale medicale Trebuie ca medicii să participe la o astfel de raţionalizare? Dacă da, după ce criterii? Dacă nu, cine trebuie să fie cei responsabili de o astfel de raţionalizare? 4 Responsabilităţile etice ale corpului medical 88 Ca răspuns la interogaţiile prezentate anterior s-au formulat principii şi reguli care compun codul deontologic al profesiilor din spaţiul medicinei În funcţie de presupoziţiile acceptate, aceste norme diferă de la un cod la altul, nu numai în succesiunea lor istorică, dar şi în funcţie de diversitatea societăţilor contemporane Datorită faptului că a fost adoptat de un număr de ţări europene, am ales în identificarea principiilor eticii medicale Convenţia pentru protecţia drepturilor omului şi a demnităţii fiinţei umane cu privire la aplicarea biologiei şi medicinei, convenţie care face parte din seria Tratatelor europene (nr 164) şi pe care România a semnat-o la 4 aprilie 1997 Conform intenţiilor declarate în preambul, responsabilităţile etice al corpului medical sunt concepute astfel încât prin îndeplinirea lor să fie respectată demnitatea umană Prin normarea etică a practicii medicinei se urmăreşte respectarea drepturilor şi libertăţilor fundamentale ale omului A Prioritatea fiinţei umane Prin acest principiu se stipulează că interesele şi bunăstarea fiinţei umane trebuie să prevaleze asupra intereselor societăţii sau ale ştiinţei B Accesul echitabil la îngrijirea sănătăţii Luându-se în considerare cerinţele de sănătate şi resursele de sănătate, trebuie să se asigure accesul echitabil la îngrijirea sănătăţii Acest principiu se corelează cu cel al acordării asistenţei medicale tuturor pacienţilor indiferent de particularităţile lor biologice, sociale sau politice C Nediscriminarea Aşa cum a fost formulat acest principiu în codul (sub formă de jurământ) adoptat de Asociaţia Medicală Mondială (Geneva, 1948, modificat în 1968, 1983 şi 1994), el stipulează datoria ca între medic şi pacient să nu se interpună consideraţii de afiliere politică, vârstă, credinţă, boală sau infirmitate, naţionalitate, origine etnică, rasă, sex, statut social, comportament sexual În art 11, cap IV al Convenţiei din seria Tratatelor Europene nr 164 se arată că este interzisă orice formă de discriminare din motive de moştenire genetică În acelaşi capitol, la art 14, este interzisă discriminarea care s-ar putea face prin utilizarea tehnicilor de procreere asistată în scopul selecţiei sexului viitorului copil Sunt exceptate situaţiile în care trebuie evitate tulburări ereditare grave legate de sex D Consimţământul În vederea respectării libertăţii persoanei, capitolul 2 al acestei convenţii este integral rezervat regulilor privind consimţământul a) Ca regulă generală O intervenţie în domeniul sănătăţii poate fi făcută numai după ce persoana respectivă şi-a dat consimţământul în mod liber şi în cunoştinţă de cauză Acestei persoane trebuie mai întâi să i se furnizeze informaţia corespunzătoare referitoare la scopul şi natura intervenţiei, cât şi la consecinţele şi riscurile acesteia b) Protecţia persoanelor incapabile de a consimţi 1 Poate fi făcută o intervenţie asupra unei persoane care nu are capacitatea de a consimţi, numai în beneficiul direct al acesteia 2 Dacă, potrivit legii, un minor nu are capacitatea de a consimţi la o intervenţie, aceasta poate fi făcută numai dacă este autorizată de cei care îl reprezintă sau de către o persoană sau un organ prevăzute de lege Opinia minorului va fi luată în considerare ca un factor determinant, proporţional cu vârsta sau gradul de maturitate 89 3 Dacă, potrivit legii, un adult nu are capacitatea de a consimţi la o intervenţie din cauza debilităţii sale mentale, a unei boli sau datorită unui motiv similar, intervenţia poate fi făcută numai dacă este autorizată de reprezentanţii săi sau de către o persoană sau un organ prevăzute de lege În măsura în care este posibil, persoana în cauză va lua parte la procedura de autorizare c) Protecţia persoanelor cu tulburări mentale O persoană cu tulburări mentale grave poate fi supusă, fără consimţământul ei, unei intervenţii destinate să trateze tulburările ei mentale numai dacă, fără un asemenea tratament, ar putea rezulta consecinţe grave pentru sănătatea ei d) Situaţia de urgenţă Dacă din cauza situaţiei de urgenţă consimţământul nu poate fi obţinut, poate fi făcută imediat orice intervenţie medicală în beneficiul sănătăţii individului respectiv E Viaţa privată şi dreptul la informare a) Articolul 10 din cap III al convenţiei obligă la respectarea confidenţialităţii actului medical ca expresie a respectului faţă de viaţa privată Acest vechi principiu se regăseşte şi în Jurământul lui Hipocrate care se obligă ca toate cele ce în decursul exerciţiului sau în afara exerciţiului artei mele, aş putea vedea sau auzi, privind viaţa semenilor mei şi care nu trebuie divulgate, le voi reţine pentru mine, socotind că toate acestea au dreptul la cel mai deplin secret Accentuând necesitatea confidenţialităţii, codul de la Geneva impune respectarea secretului chiar după moartea pacientului b) Dacă din dreptul la viaţă privată decurge obligaţia confidenţialităţii actului medical, dreptul la informare obligă ca orice persoană să aibă acces la informaţia privind sănătatea sa Drept consecinţă, medicului i se cere să furnizeze toate informaţiile legate de starea sănătăţii pacientului, în mod special dacă acesta le reclamă F Responsabilităţi privind prelevarea de organe Progresele tehnice înregistrate în ultimii ani au adăugat noi responsabilităţi care revin corpului medical privind posibilitatea reproducerii artificiale, (fertilizarea in vitro), stabilirii sexului, clonării, şi, nu în ultimul rând, responsabilităţi legate de transplant Privind acest din urmă subiect stipulaţiile precise se adaugă celor care completează necesitatea consimţământului (donatorului) şi, mai ales, interzicerea câştigurilor financiare din utilizarea unei părţi a corpului omenesc a) Respectul vieţii impune ca regulă generală că Prelevarea de organe şi ţesuturi de la o persoană în viaţă în scopul unui transplant poate fi făcută numai în beneficiul terapeutic al primitorului şi numai dacă nu sunt disponibile organe sau ţesuturi corespunzătoare de la o persoană decedată şi numai în eventualitatea în care nu există altă metodă terapeutică alternativă cu eficienţă comparabilă (Convenţia amintită, cap VI, art 19) b) Privind interzicerea câştigurilor financiare din utilizarea unei părţi a corpului omenesc s-a hotărât că dacă în cursul unei intervenţii se prelevează orice parte a corpului omenesc, aceasta poate fi stocată şi utilizată în alt scop decât cel pentru care a fost prelevată numai dacă acest lucru este făcut în conformitate cu o informare corespunzătoare şi cu procedurile de consimţire În nici un caz corpul omenesc şi părţile sale nu vor genera, ca atare câştiguri financiare (Convenţia amintită, cap VII) G Respectul faţă de colegi Responsabilităţile legate de cooperarea între membrii corpului medical nu mai sunt astăzi normate în nici un cod Ele se înscriu în tradiţia practicii medicinei, o tradiţie care începe cu Hipocrate care jura să socotească ca pe egalul părinţilor mei pe acela care m-a învăţat arta medicinei, să împart cu el bunurile mele şi să îi asigur toate nevoile în caz de lipsă; să consider 90 copiii lui ca pe proprii mei fraţi şi dacă doresc să studieze această artă să îi învăţ fără înţelegere scrisă şi fără plată, să împărtăşesc preceptele generale, lecţiile prin grai viu şi tot restul doctrinei copiilor mei, copiilor maestrului meu şi tuturor discipolilor care s-au înrolat şi au depus jurământ să slujească legea medicală şi nu alta Aceste responsabilităţi (recunoştinţa faţă de profesori şi considerarea colegilor ca nişte surori şi fraţi, Jurământul de la Geneva) trebuiau să înlesnească, prin solidaritatea în exerciţiul profesiei şi prin susţinerea ei morală, principalul angajament al profesiei de medic, cel al respectului absolut faţă de viaţă H Competenţa Competenţa, obţinută prin studiu teoretic şi practica îndrumată de profesori, se măsoară, în cazul medicinei, prin felul în care sunt rezolvate problemele pacienţilor Astfel, profesionalismul este şi principala datorie morală Îndeplinind ansamblul responsabilităţilor morale, profesionistul din aria medicinei trebuie să acţioneze, în toate împrejurările, în interesul deplin al pacientului Termeni cheie: cod, reguli, standarde, principii, empatie, devotament, autonomia persoanei, paternalism, riscuri, beneficitate, onestitate, integritatea, sinceritate, discreţie, compasiune, competenţă, confidenţialitate, onestitate, demnitate, nediscriminare Întrebări: 1 Care sunt componentele unui cod? Argumentaţi rolul fiecărei componente 2 Precizaţi principalele teme ale unui cod medical 3 Cine poate decide în locul persoanelor incapabile să-şi exprime consimţământul? 4 Este confidenţialitatea o regulă care nu suferă excepţii? Argumentaţi răspunsul 5 De ce respectul faţă de colegi este o datorie etică pentru corpul medical? 91 Bibliografie American Society for Public Administration (ASPA), Public Administrators Study Guide, 1982 Airaksinen, Timo, Ethics of Coercition and Authority, University of Pittsburg Press, 1988 Airaksinen, Timo, "Professional Ethics", în Encyclopedia of Applied Ethics, vol 3, Academic Press, 1998, pp 671-682 Almond, Brenda, "Rights", A Companion to Ethics, Peter Singer (ed ), Blackwell, 1996, pp 259- 269 Appelbaum, David şi Lawton, Sarah Verone, Ethics and the Professions, Prentice Hall, New Jersey, 1990 Aristotel, Etica Nicomahică, Editura ştiinţifică şi enciclopedică, Traducere Stella Petecel, Bucureşti,1988 Balle F , Medias et Societé, Paris, Montchrestien, 1994 Bayles, Michael, The Professional-Client Relationships, în Ethical Issues in Professional Life, Ed Callahan, 1988, pp 113-120 Bayles Michael, Professional Ethics, Wadsworth, Belmont, CA, 1981 Bailey, Stephan, “The Relationship between Ethics and Public Service”, în Public Administration and Democracy, ed R Martin, Syracuse University Press, 1965 Beauchamp T şi Childress J , Principles of Biomedical Ethics, New York, Oxford University Press, 1994 Becker, Lawrence (ed ) Encyclopedia of Ethics, Hamend, CT: Garland, 1991 Berger F (ed), Freedom of Expression, Belmont, Wadsworth, 1991 Bird, F şi Waters, J, A “The Nature of Management Moral Standards”, în Journal of Business Ethics, 6, 1-13 Black J, Steele B , Barney R , Doing Ethics in Journalism, A Handbook with cases Studies, Boston, Londra, Allyn and Bacon, 1999 Bobbio, Norberto, In Praise of Meekness Essays on Ethics and Politics, Polity Press, Cambridge, 2000 Bok, Sissela, Lies for Public Good în Ethical Issues in Professional Life, ed J Callahan, Oxford University Press, 1988, pp 150-156 92 Boris Libois, “ Médias”, în Dictionnaire d'éthique et de philosophie morale, Paris, PUF, 1996 Bowie N Business Ethics, Englewood Cliffs, NJ, Prentice Hall, 1982 Buckler, S Dirty Hands The problem of Political Morality, Avebury, Brookfield, USA, 1994 Callahan, Joan (Ed ), Ethical Issues in Professional Life, Oxford University Press, 1988 Clouser D , What is Medical Ethics?, Annals of Internal Medicine, 80, (5), 1974, pp 657-660 Coady, C A “Politics and the problem of dirty hands”, în A Companion to Ethics, P Singer (ed), 1996, pp 373-383 Cornu D , Journalisme et verité Pour une éthique de l'information, Geneve, Labor& Fides, 1994 Daniels N , Just Health Care, Cambridge, MA, Cambridge University Press, 1985 Davis, Michael, “Is Higher Education a Prerequiste of Profession?”, în International Journal of Applied Philosophy, vol 13: 2, 1999 Druker Peter, Management, London, Pan, 1979 Dworkin, Gerald, “Paternalism”, în The Monist, 56, nr 1, 1972 Dworkin, Ronald, Taking Rights Seriously, Duckworth, London, 1978 Engelhardt Tristram, The Foundations of Bioethics, New York, Oxford University Press, 1986 Freedeman, Understanding lawyer's ethics Matthew Bender, 1990 Frideman şi Zile, “Soviet legal profession: Recent developments in law and practice”, Wisconsin, Law Review 32, 1964 Friedman, Milton, “The Social Responsibility of Business is to Increase the Profit”, în New York Times Magazine, September, 13, 1970 Gillon G , Principles of Health Care, Chichester, New York, Willey, 1994 Gortner, John, Tasks of Leadership, Washington DC, Independent Sector, March, 1986 Gortner, Harold F Ethics for Public Managers, Greenwood Press, New York, 1991 Heller, Agnes, General Ethics, Blackwell, 1988 Gilligan, Carol, In a Different Voice: Psychological Theory and Women's Development, Harvard University Press, Cambridge, Mass, 1982 Grenier, H Marile doctrine morale, Humanitas, Bucure ti, 1995 Gurvitch M (ed), Culture, Society and the Media, Londra, Methuen, 1982 93 Hampshire, Stuart, “Public and Private Morality”, în vol Public and Private Morality, ed St Hampshire, Cambridge Univerity Press, 1978 Hare, R M Moral Thinking: Its levels, Method and Point, Oxford University Press, New York, 1981 Harris J , The Value of Life, London, Routledge and Kegan Paul, 1985 Held D , The division of moral labor and the role of the lawyer, în Luban (ed) The good Lawyer, 1983 Johnson, P , Frames of Deceit, A Study of the Loss and Recovery of Public and Private Trust, Cambridge, 1993 Johns, Gary, “Comportament organizaţional”, Putere, politică şi etică, Editura Economică, Bucureşti, 1998 Kant, Immanuel, Întemeierea metafizicii moravurilor, Ed Ştiinţifică, Bucureşti, 1972 Kant, Immanuel, Critica raiunii practice, Ed Ştiinţifică, Buc , 1972 La Follette, Hugh (ed), Ethics in Practice, Blackwell, 1997 McInerney, Peter & Rainbolt, George, Ethics, HarperCollins Publishers, New York, 1994 McIntyre, Alisdair, After Virtue: a Study in Moral Theology, 1981, în româneşte: Tratat de morală, traducere de Catrinel Pleşu, Humanitas, Bucureşti, 1998 McKinney B Jerome şi Howard C Lawrence, Public Administration Balancing Power and Accountability, Second Edition, Praeger Publishers, Westport, 1998, Cap “Context of administration, Ethical Foundations and Imperatives of Public Management” Mercier Samuel, L'éthique dans les entreprises, Editions La Decouverte et Syros, Paris, 1999 Mill, John Stuart, Utilitarismul, Alternative, Bucureşti , 1994 Miroiu, Adrian (ed), Teorii ale dreptăţii, Alternative, Bucureşti, 1995 Miroiu, Adrian (ed ), Etică aplicată, Alternative, Bucureşti,1995 Miroiu Adrian, Filosofia în haine de gală, All, Bucureşti, 1998 Miroiu, Mihaela şi Miroiu, Adrian, (editori), Dreptatea şi fericirea, All, Bucureşti, 1995 Miroiu, Mihaela, Convenio Despre femei, natură şi morală, Alternative, Bucureşti, 1996 94 Miroiu, Mihaela, Societatea retro, Editura "Trei", Bucureşti, 1999 Montefiore, Alan şi Mureşan, Valentin (editori), Filosofia morală britanică, Alternative, Bucureşti, 1998 Mureşan, Valentin, Valorile şi adevărul moral, (ed), Alternative, Bucureşti,1995 Nagel, Thomas, Veşnice întrebări (Mortal Questions în original, 1979), All, Bucureşti, 1996 Offen, Neil, “Commentary on Code of Ethics of Direct Selling Association”, în vol The Ethical Basis of Economic Freedom, Chapel Hill, NC, American Viewpoint, Inc, 1976, pp 274-275 O'Neil, Onora, Acting in Principle, Columbia University Press, New York, 1975 O'Neill, Onora, Kantian Ethics, in A Companion to Ethics, Peter Singer (ed), Blackwell, Cambridge, 1991, pp 175-185 Parfit D , Reasons and Persons, Oxford, Clarendon Press, 1984 Petit, Philip, Consequentialism, in A Companion to Ethics, Singer (ed), Blackwell, 1996, pp 230- 240 Pleşu, Andrei, Minima moralia, Cartea Românească, Bucureşti, 1988 Rawls, John, A Theory of Justice, Cambridge, MA: Harvard University Press, 1971 Schramm W , Four Theories of the Press The Authoritarian, Libertarian, Social Responsabilities and Soviet Communist Concepts of what the Press Should Be and Do, Urbana, Chicago, Londra, University of Illinois Press, 1974 Simon, “Ethical discretion in lawyering”, Harvard Law Review, 1083, 1988 Singer, P , (ed ), A Companion to Ethics, Blackwell, 1996 Singer P , Practical Ethics, Cambridge, Cambridge University Press, 1979 Slote, Michael, Goods and Virtues, Clarendon Press, Oxford, 1983 Spicer C M (ed), 1995, “Appendix: Codes, oaths and directives related to bioethics”, în Encyclopedia of Bioethics, Reich, W T (ed), New York, Simon and Schuster Macmillan Solomon, R şi Hanson, K : It s Good Business, Harper and Row, New York, 1987 Solomon, Robert, “Business Ethics”, în A Companion to Ethics, P Singer (ed), Blackwell, 1996, pp 354-365 Taylor Charles, 1989, Sources of the Self The making of Modern Identity, Harvard, University Press 95 Tur M , “An introduction to lawyers' ethics”, Journal of Professional Legal Education, nr 217, 1992 Veca, Salvatore, Etica e politica I dilemi del pluralismo: democrazia reale e democrazia possibile, Garzanti, 1989 Walzer, Michael, “Political action The problem of Dirty hands”, Philosophy and Public Affairs, , 2, 1973 Weil, Simone, The Need for Roots, Routledge, London, 1952 Williams, Bernard, “Politics and Moral Character”, în Public and Private Morality, ed Stuart Hampshire, Cambridge University Press, 1978, pp 55-75 Williams, Bernard, Introducere în etică, Alternative, Bucureşti, 1993 Willbern, York, “Types and Levels of Public Morality”, în Public Administration Review, 44 (2), 102-108, 1984 Wundenburger, J Jacques, Questions d' éthique, Presses Universitaires de France, 1993 96 Anexe CODUL DEONTOLOGIC AL ZIARISTULUI DIN SOCIETATEA ROMÂNĂ DE RADIODIFUZIUNE Principii generale 1 - Ziaristul din Societatea de Radiodifuziune are ca obligaţii respectarea adevărului faptelor relatate şi slujirea interesului public El va folosi, în toate situaţiile controversate, de natură politică sau socială, principiul echidistanţei şi al imparţialităţii 2 - Ziaristul de la Societatea de Radiodifuziune militează pentru folosirea şi rostirea corectă a limbii române, a limbilor minorităţilor naţionale şi a limbilor străine în care se emite 3 - Ziaristul de la Societatea de Radiodifuziune are datoria de a milita pentru justiţie, democraţie şi armonie socială, pentru respectarea dreptului la informare al cetăţeanului, refuzând să-şi subordoneze discursul publicistic oricăror intenţii propagandistice ori tendinţelor de discriminare pe criterii de rasă, religie, apartenenţă etnică sau sex, statut economic sau profesional Îndatoriri, responsabilităţi, drepturi 1 - Ziaristul de la Societatea de Radiodifuziune are obligaţia de a refuza orice ingerinţă şi presiune politică, socială sau economică făcută cu scopul, declarat sau mascat, de a ascunde, distorsiona sau manipula informaţia, semnalând orice tentativă de acest gen 2 - Cenzura este interzisă Ziaristul de la Societatea de Radiodifuziune nu va considera drept cenzură viza profesională, opinia şi recomandările superiorilor săi ierarhici, în cazul în care aceste recomandări şi opinii au un caracter profesional şi nu aduc atingere libertăţii de informare sau libertăţii de expresie a cetăţeanului 3 - Ziaristul de la Societatea de Radiodifuziune îşi va asuma întreaga responsabilitate asupra conţinutului şi formei mesajului său publicistic 4 - În prezentarea unor dispute de opinii, ziaristul de la Societatea de Radiodifuziune va asigura prezenţa părţilor reprezentative implicate 5 - Ziaristul de la Societatea de Radiodifuziune are datoria de a nu difuza informaţii false sau insuficient verificate Pentru verificarea informaţiilor, se vor folosi mai multe surse independente (minimum două surse), cu excepţia situaţiei când S R R are corespondent propriu 6 - Ziaristul de la Societatea de Radiodifuziune nu va calomnia, nu va injuria şi nu va defăima persoane sau instituţii În cazul în care, accidental, informaţiile prezentate se dovedesc eronate, ziaristul este dator să aducă, în cel mai scurt timp şi în condiţii similare cu cele ale informaţiei iniţiale, rectificările cuvenite SRR va acorda, în funcţie de importanţa erorii, dreptul la replică, conform legii Ziaristul de la Societatea de Radiodifuziune este dator să respecte confidenţialitatea sursei, în condiţiile legii 7 - Ziaristul de la Societatea de Radiodifuziune are datoria de a-şi structura mesajele publicistice cu corectitudine şi acurateţe, astfel încât ele să poată fi înţelese în mod clar de către public 8 - Ziaristul de la Societatea de Radiodifuziune va face o distincţie netă între informaţie şi opinie pentru a nu influenţa în mod partizan judecăţile de valoare ale publicului şi va aplica principiul corectitudinii în cazul informaţiei şi al onestităţii în cazul opiniei 9 - Ziaristul de la Societatea de Radiodifuziune nu va utiliza mijloace ilegale sau imorale pentru a obţine informaţii 97 El nu va folosi înregistrări ale convorbirilor private, fără acordul prealabil al persoanei în cauză 10 - Ziaristul de la Societatea de Radiodifuziune îşi construieşte imaginea şi îşi dobândeşte prestigiul prin calităţile sale profesionale şi nu prin abuz de drept El nu va folosi calitatea pe care o deţine şi accesul la microfon pentru soluţionarea unor probleme personale 11 -Incitarea la violenţă, ură, crimă, dezordine, haos, vulgaritate, pornografii, defăimare, încălcare a drepturilor la o viaţă privată nu-şi găsesc locul în emisiunile SRR 12 -Ziaristul de la Societatea de Radiodifuziune are datoria de a trata cu decenţă, discernământ şi bun simţ episoadele de violenţă, catastrofele, suferinţele de orice fel, pentru a proteja sensibilitatea publicului 13 - Ziaristul de la Societatea de Radiodifuziune nu va produce, favoriza sau stimula panica populaţiei, reacţia violentă a acesteia şi orice formă de manipulare psihologică 14 - Ziaristul de la Societatea de Radiodifuziune are datoria de a respecta dreptul la viaţa intimă, familială şi privată, şi dreptul la imagine al cetăţeanului Statutul de persoană publică, precum şi funcţiile care presupun un impact public, justifică, în condiţiile legii, o investigaţie jurnalistică extinsă şi în sfera vieţii private a celor în cauză, dacă faptele lor afectează viaţa cetăţeanului 15 - Ziaristul de la Societatea de Radiodifuziune are obligaţia să nu utilizeze în structura discursului său publicistic impulsuri audio subliminale de natură electronică, ce pot influenţa, propagandistic ori publicitar, integritatea psiho-fizică a cetăţeanului 16 - Ziaristul de la Societatea de Radiodifuziune are obligaţia de a nu modifica, prin selecţia, montajul şi structura finală a informaţiilor prezentate, adevărul asupra evenimentelor şi situaţiilor pe care le relatează Distorsionare voită, punerea într-o lumină falsă a proceselor sociale, a acţiunilor şi persoanelor constituie grave abateri de la condiţia de ziarist profesionist Ziaristul de la Societatea de Radiodifuziune nu va permite ca între titlurile, anunţurile mesajelor, ştirilor şi emisiunilor elaborate de el şi conţinutul acestora să se stabilească o contradicţie, ce ar distorsiona percepţiile şi aşteptările ascultătorilor 17 -Ziaristul de la Societatea de Radiodifuziune are datoria de a proteja secretul profesional şi interesele legale ale Societăţii , 18 -Ziaristul de la Societatea de Radiodifuziune are datoria de a respecta strategia editorială a Societăţii şi a departamentului din care face parte, armonizându-şi coerent activitatea publicistică cu aceste politici -Ziaristul de la Societatea de Radiodifuziune va respecta disciplina redacţională şi controlul ierarhic redacţional, ca şi principiile de solidaritate ale muncii în echipă EI îşi va trata cu egal respect atât superiorii, colegii, cât şi subordonaţii 19 - Ziaristul de la Societatea de Radiodifuziune are datoria de a respecta şi de a proteja imaginea Societăţii, atât prin activităţile sale profesionale, cât şi prin prestaţiile sale din afara acesteia El nu va aduce critici şi nu va comenta public deciziile superiorilor săi înainte de a fi uzat de toate drepturile de care beneficiază, înăuntrul Societăţii, prin Regulamentul de organizare şi funcţionare a Societăţii Ziaristul de la Societatea de Radiodifuziune va refuza orice ofertă de a presta munci cu caracter publicitar, care sunt incompatibile cu regulamentele interne 20 - Ziaristul de la Societatea de Radiodifuziune nu va favoriza concurenţa neloială cu alte întreprinderi de presă prin vinderea sau cedarea de informaţii, documente ori materiale obţinute în exercitarea profesiunii sale El nu va folosi în scopuri personale informaţiile şi documentele pe care le deţine şi nu va încerca să obţină diverse avantaje Mita, şantajul, abuzul în serviciu, traficul de influenţă sunt infracţiuni şi descalifică profesional şi civic pe acela care le înfăptuieşte 98 Ziaristul de la Societatea de Radiodifuziune nu va prelua, sustrage şi folosi în scop personal ori profesional informaţii, documente şi materiale produse în perioada în care a fost angajat al Societăţii Române de Radiodifuziune, după ce contractul său cu aceasta a încetat, altfel decât în condiţiile prevăzute de Legea nr 8/1996 privind dreptul de autor 21 - Ziaristul de la Societatea de Radiodifuziune are obligaţia de a refuza angajarea sa sub acoperire sau colaborarea acoperită cu orice serviciu de informaţii sau structură similară, publică sau privată 22 - Ziaristul de la Societatea Română de Radiodifuziune are dreptul de a lucra la adăpost de orice fel de presiuni şi ingerinţe, care pot afecta buna desfăşurare a actului jurnalistic In cazul în care i se impută erori de natură profesională sau etică, ziaristul din SRR are dreptul de a beneficia, pe toată perioada investigaţiei, de sprijinul şi protecţia instituţiei, iar în cazul în care acuzele se dovedesc nefondate , el are dreptul la apărarea propriei imagini 23 -Ziaristul din Societatea de Radiodifuziune are dreptul de a fi asistat juridic de către societate în situaţiile în care a suferit prejudicii materiale sau morale din partea altor instituţii sau persoane, sau în cazul în care i s-a deschis un proces penal ori civil de către un terţ, ca urmare a activităţilor sale profesionale, efectuate în beneficiul Societăţii JURĂMÂNTUL LUI HIPOCRATE Jur pe Apolo, medicul, pe Asklepios, pe Higeria şi pe Panacheia şi luând martori pe toţi zeii şi pe toate zeiţele, mă angajez să duc la îndeplinire după puterile şi judecata mea, acest jurământ şi angajament scris Jur să socotesc ca pe egalul părinţilor mei pe acela care m-a învăţat arta medicinei, să împart cu el bunurile mele şi să îi asigur toate nevoile în caz de lipsă; să consider copiii lui ca pe proprii mei fraţi şi dacă doresc să studieze această artă să îi învăţ fără înţelegere scrisă şi fără plată, să împărtăşesc preceptele generale, lecţiile prin grai viu şi tot restul doctrinei copiilor mei, copiilor maestrului meu şi tuturor discipolilor care s-au înrolat şi au depus jurământ să slujească legea medicală şi nu alta Voi dispune, după puterea şi judecata mea, ca regimul dietetic să fie servit în folosul bolnavilor şi nu în dezavantajul sau spre răul lor Şi nu voi da, oricine mi-ar cere acest lucru, un drog ucigător şi nici nu voi lua iniţiativa să sugerez vreodată altceva De asemenea, nu voi da niciodată unei femei un pesar abortiv Prin probitate şi prin castitate îmi voi menţine curată viaţa şi profesiunea mea Nu voi face talia la calculoşi, lăsând această practică profesioniştilor În orice casă va trebui să intru, voi merge acolo numai spre binele bolnavilor, evitând orice stricăciune voluntară sau act de corupere şi cu deosebire, orice raporturi venale, cu femei sau bărbaţi, fie ei oameni liberi sau sclavi Toate cele ce în decursul exerciţiului sau în afara exerciţiului artei mele, aş putea vedea sau auzi, privind viaţa semenilor mei şi care nu trebuie divulgate, le voi ţine pentru mine, socotind că toate acestea au dreptul la cel mai deplin secret Dacă voi îndeplini până la capăt acest jurământ şi îl voi onora tot timpul, să îmi fie permis să mă bucur de toate plăcerile vieţii şi ale artei, cinstit fiind pentru totdeauna de către oameni Dar dacă îl voi viola şi voi deveni sperjur, să mi se întâmple tocmai contrariul 99 Jurământul de la Geneva Adoptat de Asociaţia medicală Mondială în 1948, modificat în 1968, 1983 şi 1994 În momentul când voi fi primit în rândul membrilor profesiunii medicale: Îmi iau angajamentul solemn să îmi consacru viaţa în serviciul umanităţii; Voi păstra pentru cei care m-au instruit recunoştinţa pe care le-o datorez; Voi exercita profesiunea mea (arta mea) cu conştiinţă şi demnitate; Voi considera sănătatea pacienţilor mei ca prima mea grijă; Voi respecta secretul celui ce mi l-a încredinţat, chiar după moartea pacientului; Voi păstra cu sfinţenie onoarea şi nobilele tradiţii ale profesiunii medicale; Colegii mei vor fi surorile şi fraţii mei; Nu voi permite ca între datoria mea şi pacientul meu să se interpună consideraţii de afiliere politică, vârstă, credinţă, boală sau infirmitatea, naţionalitate, origine etnică, rasă, sex, statut social, comportament sexual; Voi păstra respect absolut vieţii, de la începutul ei, chiar sub ameninţare şi nu îmi voi folosi cunoştinţele împotriva legilor umanităţii, Fac acest legământ în mod solemn, liber şi sub semnul onoarei Rugăciunea unui judecător apărută în vechile Pandecte "Doamne! Eu sunt unica fiinţă pe lume căreia Tu i-ai dat o părticică din atotputernicia Ta: puterea de a condamna sau a achita pe semenii mei În faţa mea, persoanele se înclină; la cuvântul meu ele aleargă; la vorbele mele ele ascultă; poruncilor mele ele se supun; la sfaturile mele ele se împacă, se despart sau îşi părăsesc bunurile lor 100 La un semn al meu, uşile închisorilor se închid, în urma condamnatului, sau se deschid pentru libertate Sentinţa mea poate schimba sărăcia în belşug şi bogăţia în mizerie De hotărârea mea depinde destinul multor vieţi Înţelepţi sau ignoranţi, bogaţi sau săraci, bărbaţi sau femei, cei care se vor naşte, copiii, tinerii, nebunii şi muribunzii, toţi sunt supuşi, de la naştere până la moarte, legii pe care eu o reprezint şi justiţiei pe care eu o simbolizez Ce grea şi teribilă povară ai pus, Doamne, pe umerii mei! Ajută-mă, Doamne, ca eu să fiu vrednic de această înaltă misiune! Măreţia acestui oficiu să nu mă ispitească Orgoliul sau mândria să nu mă cuprindă Tentaţia să nu mă atragă Onorurile să nu mă încânte şi măririle deşarte să nu mă încurajeze Unge, Doamne, mâinile mele; încununează fruntea mea, o Duh al meu, pentru ca să fiu ministrul dreptăţii, pe care tu ai creat-o, pentru societatea oamenilor Fă din toga mea o manta incoruptibilă! Pana mea să nu fie pumnal care răneşte, ci săgeata care indică traiectoria Legii, pe drumul justiţiei Ajută-mă, Doamne! Fă să fiu drept şi hotărât, cinstit şi curat, moderat şi blând, deschis şi umilit Să fiu necruţător faţă de greşeli, dar înţelegător cu cei care greşesc Prieten al adevărului şi ghid pentru cei ce-l caută Să fiu cel ce aplică legea, dar înainte de toate, acela care o împlineşte Nu-mi permite niciodată să-mi spăl mâinile ca Pi!at, în faţa nevinovăţiei şi nici să arunc ca Irod, pe umerii celui batjocorit, haina de ruşine Să nu mă tem de Cezar, de împărat şi nici de frica lui să întreb poporul: Baraba sau Iisus? Verdictul meu să nu fie o anatemă dureroasă, ci un mesaj care regenerează, un cuvânt care reconfortează, lumina care clarifică, apa care spală, sămânţa care încolţeşte, floarea care ţâşneşte din amărăciunea unei inimi umane Sentinţa mea să poată aduce uşurare celui mâhnit şi curaj celui persecutat Ea să sece lacrimile văduvei şi să înceteze plânsul orfanilor iar când vor trece prin faţa scaunului de judecată pe care eu şed, zdrenţăroşii, mizerabilii, dezmoşteniţii, cei fără credinţă şi fără nici o speranţă în oameni; călcaţi în picioare, alungaţi, chinuiţi, a căror gură salivează, fără a avea pâine ca să mănânce, a căror faţă se spală cu lacrimi de durere, de umilinţă şi de dispreţ, Ajută-mă, Doamne, să alin foamea şi să astâmpăr setea lor, după dreptate Ajută-mă, Doamne! Când momentele din viata mea vor fi umbrite, când spini şi pălămidă îmi vor răni picioarele, când răutatea oamenilor va fi mare, când flăcările urii se vor aprinde şi pumnul se va ridica să lovească; când machiavelismul şi înşelăciunea se vor introduce în locul Binelui şi vor răsturna legile raţiunii; când ispita va întuneca gândirea mea şi va tulbura simţurile mele, ajută-mă, Doamne! 101 Când mă voi frământa în nesiguranţă, luminează-mi mintea; când voi ezita să iau o hotărâre, însufleţeşte-mă; când voi fi descurajat, întăreşte-mă, când voi cădea, ridică-mă! Şi, în sfârşit, când într-o zi, voi muri, atunci ca acuzat, va trebui să apăr, în Augusta Ta faţă pentru ultima judecată, priveşte cu milă spre mine Pronunţă, Doamne, sentinţa Ta! Judecă-mă ca Dumnezeu! Eu am judecat ca om" (Tradusă de Mgr Dr George Surdu) 102 